1914年，第一次世界大戰爆發，日本仔侵佔青島。1916年，日本仔攞咗德國生意人嘅股份，再買咗英國生意人嘅股份，將公司名改做「大日本麥酒株式會社青島工場」。1945年日本打敗仗，工廠由青島市政府派人接管，改名做「青島啤酒公司」。


集團係「恒生綜合中型股指數」、「恒生滬深港通大灣區指數系列」、「富時世界指數系列」及「摩根士丹利資本國際指數」成份股，喺2011年獲選為「恒生可持續發展企業基準指數系列」嘅成份股，並喺2015年被納入「恒生高股息率指數」。


1971年，古勝祥先生創立咗瑞興百貨有限公司，同一年喺香港聯合交易所主板上市。1997年，畀永義國際收購，改咗名做永富建設有限公司，1998年再改做永富建設國際控股有限公司。2000年，中國電信夾埋財團又收購咗佢，改名做21世紀通有限公司，同時重將業績唔好嘅百貨賣晒。


中信股份係香港交易所上市綜合企業公司，主要業務係銷售及分銷汽車同有關服務、貿易、發電及基建、物業、工業製造，同埋訊息業。公司響香港註冊，現任主席兼董事總經理係常振明，上任主席係榮智健，董事總經理係范鴻齡。


1986年，公司畀人稱「公司醫生」嘅韋理睇中，收購咗佢成為旗下公司，改名亞洲證券。到1991年，亞證畀李明治嘅聯合集團收購，但喺1993年，轉手畀民營企業家戴小明，亦係死鬼龔如心當時轄下資產部份，再喺1998年，改名丹楓控股。


2016年3月，楊秉樑因為個人事務唔再做景福嘅主席，主席一職就交畀大佬楊秉堅，但係楊秉堅接任冇耐，身體就開始轉差，最後重喺9月過身。主席一職就交咗畀鄧肇堅後人鄧日燊去做，而身為楊家第三代嘅楊嘉成就喺2017年5月開始成為景福嘅執行董事，不過佢到2020年已經冇再做。


壹傳媒有限公司係一間喺1990年成立，總部設喺香港嘅傳媒企業。佢喺2000年2月16號透過百樂門出版集團有限公司換取喺香港交易所主板上市。喺1999年之前主要從事報道印刷同分色製版服務以及雜誌出版，佢業務版圖橫跨香港同台灣，喺港台兩地出版多份報紙、雜誌，亦有報道蘋果日報美國版等。


壹傳媒集團喺香港傾向香港民主派陣營，喺台灣抽離泛藍或者泛綠派系之爭，旗下刊物成日對香港同中華民國政府嘅政客作出嚴厲尖銳批評，亦係少數敢於批評李嘉誠旗下企業嘅香港媒體，曾經揭露程介南、黃河生等多宗醜聞。


偉易達係香港公司，專門整普羅大眾用嘅電子產品。偉易達好多唔同出品，有無線電話、單用途電腦，例如電郵機，同埋電腦玩具，畀細路學嘢用。公司一九七六年開，創立人係黃子欣同梁棪華。二零零九年計，約莫有員工二萬七千人。


一九八零年代到一九九零年代，偉易達有做個人電腦，主要品名Laser，同有機兼容萬國商業機器同蘋果電腦。蘋果電腦告佢抄Apple IIc，不過告唔入，因為佢抄嘅方法，唔涉及蘋果版權同專利權，係唯一一間可以造Apple IIc嘅兼容機。


冠忠巴士集團有限公司係香港一間公共事業公司，1948年創辦，最初經營汽車清潔服務，其後喺1950年代開始提供學童褓姆車服務，並喺1960年代尾發展巴士客運服務，接載學童及僱員。到1980年代，冠忠巴士集團開始經營屋邨居民巴士業務。


現時冠忠巴士集團主要業務係喺中港經營專利巴士服務及非專利及其他巴士服務，以及新大嶼山巴士服務，目前係香港最大規模非專利巴士公司。現時公司兩名最大股東分別係創辦人黃冠忠家族以及新創建交通服務。公司總部設喺柴灣創富道8號，新巴柴灣車廠三及四樓。


馬鞍山鋼鐵股份有限公司係一間鋼鐵工業公司。公司從事生產同銷售鋼鐵產品，同埋其他產品例如焦炭、生鐵同煤焦化土產品等。1993年成立，總部喺安徽馬鞍山市，董事長係顧建國，母公司係馬鋼控股有限公司。按營業額計係中國大陸第七大鋼鐵企業。


愛高集團有限公司係香港一間視聽同資訊科技產品製造商，1968年由梁劍文創辦，初頭嗌「愛高電業有限公司」，生產原子粒收音機。1992年喺香港聯合交易所招股上市。前董事會主席、行政總裁兼執行董事梁偉成係第二代接班人。


事後網上流傳一則叫「有關一位同事於事件中身故」、署名「各員工」、頂部標有「維他奶國際集團有限公司」商標嘅繁體中文內部通告，形容呢位同事係「不幸逝世」，又重申「向健輝的家人致以最深切的慰問」，引發網民不滿，指維他奶集團涉嫌支持恐怖份子。


截至2017年12月31號，集團總控制運力達113艘船舶，其中自有運力合計51艘船舶，包括運載能力約為337萬載重噸嘅36艘乾散貨船同總運載能力為16,733個標準箱嘅14艘貨櫃船，船隊平均船齡6.2歲。


2018年9月27號，中外運航運公佈持股65.13%嘅大股東招商局集團建議透過協議安排方式將公司私有化，每股現金作價2.7緡，比停牌前收報溢價49.17%，涉資約莫33.74億，一眾持股多年嘅小股東冇仇報。


公司有廣東順德、安徽蕪湖、江蘇淮安、江蘇常州四大摩打製造基地六大工廠，年產能超過2.2億台。產品賣去亞洲、美洲、歐洲同埋大洋洲多國，同全球知名家電製造商惠而浦、伊萊克斯、聲寶、西門子、INDESIT、開利、三星、LG、三菱、大金、松下、Karcher、海爾、美的、海信、約克、特靈客戶建立咗長期合作夥伴關係。


公司嘅前身國信華凌集團喺1993年12月20號喺香港聯合交易所招股上市。2003年7月，由於本來嘅控股股東「廣州國際信託有限公司」重組之後，將全部48.5%股權轉讓晒出嚟，於是改名做華凌集團。2008年4月再改名做威靈控股。


謝瑞麟珠寶有限公司係香港幾出名嘅珠寶行。創辦人兼前主席係謝瑞麟，大股東係謝瑞麟個仔謝達峰，截至2011年8月31號謝達峰所持股份約莫152,960,914股或者72.72%。2010年3月1號起主席兼行政總裁係邱安儀。


萬華媒體響2006年獲美國果面授權，出版《滾石》雜誌中文版，第一期訪問嘅係崔健。但第二期就被上海當局叫停刊，有人懷疑可能同第一期訪問崔健有關，不過響2006年4月就復刊到依家，但已經唔係同係萬華傳媒嘅刊物。


響2007年1月，同樣由丹斯里拿督張曉卿擁有嘅香港《明報》、馬來西亞《南洋商報》同埋馬來西亞《星洲日報》重組，全部併入明報企業名下，並且響香港同馬來西亞兩個地方同時第一上市。萬華媒體嘅獨立上市地位，未受到呢次明報集團重組嘅影響，明報依然係萬華媒體嘅大股東。


紛美包裝係無菌包裝同埋相關服務嘅供應商，專門向乳製品同埋非碳酸軟飲料生產商提供無菌包裝，紛美聲稱佢哋嘅三大客戶包括咗蒙牛集團、惠爾康同埋伊利集團。據估計，截至2009年12月31號止年度，紛美包裝佔中國無菌包裝市場銷量嘅9.


2010年12月，紛美以每股4.3港元發行同配售約莫 233.6 百萬股新股，喺香港交易所上市，估計集資淨額 903 百萬港元。保薦人包括高盛同埋摩根士丹利。第一日掛牌全日收報 4.92 港元，比招股價高出約莫 14%。


2018年5月，麗新發展宣布提出全面收購豐德麗全部已發行嘅股份，收購價每股現金1.30港元，同豐德麗之前收市價1.35元，平咗3.7%，估計收購項目價值總共12.265億到12.658億港元。若接納股東水平達至相關規定，麗新發展或者會提出強制性全面收購同撤銷豐德麗嘅上市地位。


麗新發展揸住豐德麗36.94%投票權，而豐德麗就持有麗豐50.60%投票權。假如麗新發展喺完成收購共同持有豐德麗50%以上投票權，麗新發展之後將提出無條件強制性全面現金收購，以收購餘下嘅全部麗豐股份。


利豐有限公司係間香港交易所上市嘅綜合企業公司。主要生意有消費產品出口貿易，消費產品包括成衣、時尚飾物、玩具同遊戲、運動用品、傢具、手工藝品、鞋類同餐具。公司嚮百慕達註冊，主席為馮國經，董事總經理馮國綸。


2010年，ASM太平洋買咗西門子公司旗下嘅Siemens Electronics Assembly Systems，拓展電子裝嵌系統市場。收購價係1歐元，ASM太平洋重應承會向SEAS增資2.02億元，重會喺三年之內再提供2.


珠江船務企業有限公司，縮寫珠江船務，前身珠江船務發展有限公司，係珠江船務企業 有限公司嘅子公司，公眾持股量只有29%。珠江船務主要營運客貨運輸、倉儲、貨櫃、高速公路等。顧客90%都喺中國內地同香港，資產就有80%喺香港。


南華金融控股有限公司係從事證券、金銀、外匯、期貨合約經紀及買賣、孖展融資、私人信貸、供企業諮詢及包銷服務、財富管理等業務嘅公司，隸屬南華集團。南華金融控股有限公司喺1993年響香港聯合交易所上市，而家響香港有七間分行。


佑威國際控股有限公司係香港紡織產品企業，1983年創立，2000年11月13號喺香港聯合交易所主板上市，係百慕達註冊公司。集團寫字樓位於中環花園道1號中銀大廈21樓，公司現任主席係吳卓凡，前主席係梁鄂。


中國電信，大陸簡稱中電，香港簡稱中電信，係中國內地嘅特大型國有通信企業，亦係中國最大嘅綜合信息服務提供商。喺2002年9月成立，總部喺北京市西城區金融大街31號。而家喺全中國內地同港澳臺有分公司，專門提供電話業務、互聯網接入同應用、數據通信、視訊服務、國際同港澳臺通信等好多種綜合信息服務。


中國稀土控股有限公司喺1987年成立，之後响1999年喺香港證券交易所掛牌上市。中國稀土原本係叫做宜興新威控股有限公司，由蔣泉龍响中國江蘇省宜興市創立，蔣亦都係依家嘅主席。公司嘅主要業務係生產稀土產品同多種行業都會用嘅耐火材料。


滬光國際上海發展投資有限公司係香港封閉式基金管理集團，業投資公司以協助非中國國籍人士投資於已在喺中國設立或喺中國有重要業務之公司、或中國有業務往來之公司同埋其他機構。喺1993年11月23日在喺港交所主板上市。


網龍網絡有限公司喺1999年成立，係中國一間網絡遊戲開發兼運營商，總部位於中國福建省福州市，喺當地叫做福建網龍計算機網絡信息技術有限公司 。網龍公司主要開發、運營大型網絡遊戲，2006年推出咗大型網絡遊戲《魔域》，又同育碧等公司進行合作。


領展，原名領匯，係香港第一個房地產信託基金，亦係亞洲市值最大嘅。佢喺2005年由香港房屋委員會旗下大部份商場同停車場私有化而搞出嚟，不過政府就無持有任何權益。2015年8月，領展改用而家個名，準備正式進軍中國大陸市場。


2004年發行IPO時，被盧姓婆婆入稟法院，質疑房委會出售資產，司法至終審法院，領匯以「風險」問題押後上市。盧婆婆同埋泛民人士鄭經翰、梁國雄、陳偉業、陶君行，社工張文慧等人，遭親中共派攻擊，中聯辦文匯報同大公報，重有東方日報集團。


現代健康科技控股有限公司，簡稱現代健康科技，1986年由曾裕創立，而家嘅業務主要經營美容、保健、纖體等嘅行業，不過喺香港主要最為人知道嘅都係現代美容呢個品牌。總裁係李守義，喺香港、中國內地同新加坡都有業務。


喺2015年5月11號，政改前夕，現代美容中心同佢哋公司主席曾裕旗下嘅身心美慈善基金，喺九龍灣國際展貿中心舉行千人政改方案大會，強迫過現代美容千名員工出席，連放假嘅員工都要現身，仲要唔可以遲到，逐一打卡做證，聽政制及內地事務局副局長劉江華硬銷「袋住先」。


股份喺2013年10月11號喺港交所創業板上市，當時代碼係8185.HK，配售價為1.07港元，配售129,600,000股，集資1.4億港元。喺上市首日，收市報2.79港元，較招股價升咗1.6倍。直至2015年11月20號轉往主板上市。


宏利金融股份有限公司總部位於加拿大多倫多，係一間喺香港交易所上市嘅保險公司。早喺1887年由約翰·麥克唐納爵士創立。主要業務係提供範圍廣泛嘅金融產品同服務，包括個人人壽保險、團體人壽及醫療保險、團體退休金計劃、再保險服務，以及投資管理服務。


喺二零零六年，宏利金融旗下攞到評級嘅附屬保險公司獲標準普爾信貸評級將佢嘅財政實力評級由「AA+」調升至「AAA」，反映宏利金融財政實力雄厚。宏利喺香港、澳門與及台灣業務嘅控股公司－香港的宏利人壽保險有限公司亦係宏利金融旗下其中一間獲給予「AAA」評級嘅附屬公司。


安徽皖通高速公路股份有限公司係中華人民共和國一公司，公司主要業務係喺安徽經營、持有同埋開發高速公路項目，包括合寧高速公路、205國道、連霍公路、寧淮高速公路天長段、高界高速公路等。董事長係周仁強，總裁係李俊傑。


滬港聯合控股有限公司，簡稱滬港聯合控股、滬港聯合，係一間建築同埋工業材料經銷商兼加工商，主營生產同埋銷售各類鋼鐵產品，包括鋼筋、工字鐵、工字樁、水閘板、續接器、泥釘、岩栓、各式潔具、瓷磚、卷鋼加工應用於大型家電、科技、汽車同埋工程塑膠樹脂。


公司由姚樹聲喺1961年創立，家下由佢個仔姚祖輝做主席，佢個女姚潔莉就做過執行董事同埋行政總裁。公司股份自1994年2月18號喺香港聯合交易所上市。總部喺香港灣仔皇后大道東183號合和中心49樓。廠房喺上海等地。


康宏環球控股有限公司係香港金融集團，主要為企業機構同個人客戶提供一站式金融服務，1993年成立，2010年7月13號以「康宏理財」嘅名喺香港聯合交易所主板招股上市，2014年改名「康宏金融」，2016年再改做現刻個名。


2017年，佳兆業集團大股東兼董事會主席郭英成個仔郭曉羣喺市場密密買入康宏環球股票，至2017年6月底已經持有百份之29.91股權，成為最大單一股東。11月2號康宏環球出徂份公告，話郭曉羣喺10月30號通知公司要求開股東特別大會罷免曹貴子等8名董事。


康宏亦同品牌重塑推出大型嘅宣傳活動，包括喺6月推出三個全新嘅電視廣告，以溫情嘅手法帶出三個嘅生活故事，突顯熱誠、誠信、專業呢三大價值，亦同行業定下標準。三個廣告分別以夫妻、父子同埋姊妹三種關係，以生活寫照道出及演繹康宏具備嘅行業標準，並同客戶一齊，陪佢哋喺人生路上作出最啱佢哋嘅理財決策。


2017年12月7號，廉政公署執行處專責調查上市公司貪污案嘅F組人員展開「海豚行動」，動員近50人，帶埋搜查令去到康宏環球總部搜查，並搜查副董事局主席馮雪心喺西貢嘅屋企，馮雪心其後被帶返北角廉署總部做進一步調查。


消息指今次係廉署同證監會首次採取聯合行動，廉署話接獲有財務機構批出不良貸款嘅舉報所以作出搜查，而康宏環球嘅股票喺朝早11點04分主動停牌，停牌前報0.167港元，跌百份之7.2，成交786萬股，涉及約莫136萬港元。


長江實業集團有限公司，前名長江實業地產有限公司，2015年1月2號喺開曼群島註冊公司，總部喺香港，係透過長江實業有限公司同和記黃埔有限公司旗下經營香港同全球房地產發展、投資、管理酒店同以信託方式業務。


橙天嘉禾嘅前身係嘉禾娛樂事業有限公司，1970年成立，創辦人係鄒文懷、何冠昌同梁風先生，嘉禾係一間世界華語電影娛樂事業最具有領導地位嘅電影集團公司。到咗2008年，橙天娛樂集團正式收購嘉禾娛樂，成為嘉禾娛樂單一大股東。


專業旅運有限公司係香港一間旅行社，1986年創辦，分行超過60間，重有網上部門。公司主要業務係代理訂機票、各地酒店訂房、自由行、機票加酒店套票、各地旅行團、郵輪假期、各地旅遊簽證、交通工具安排、旅遊保險同埋獨立包團等等。


2011年9月準備以「專業旅運企業有限公司」名義喺香港聯合交易所招股上市。上市價63港仙，原訂9月29號掛牌，因為嗰日香港聯合交易所停市而要延遲到9月30號。嗰日最高交易價57港仙，最低交易價46港仙，收市報47港仙，比上市價低25.


霸王洗髮液，正名係霸王國際有限公司，係中國第四大洗頭水生產商，專造中藥洗頭水，重請嚟國際影星成龍做廣告代言人。公司喺開曼群島註冊，總部喺中國廣州白雲區華南北路，而香港寫字樓就喺九龍尖沙咀柯士甸道麗斯中心。


耀才證券金融集團有限公司，簡稱耀才證券或耀才，係香港一間以證券業務為主嘅金融服務公司，1995年創立，2010年喺聯交所主板上市。佢哋主要服務包括證券買賣、股票孖展融資、證券託管及代理人、期貨股票期權買賣，同埋槓桿式外匯買賣。


富臨集團係香港連鎖酒樓集團，1992年成立，嗰時喺深圳晶都酒店做行政總裁嘅大哥楊潤全決定返香港同兩個細佬楊維同楊潤基夾份喺大角嘴開富臨火鍋食館，主打打甂爐，及後又以燒鵝作為招牌菜。2001年集團喺觀塘區開設第一間富臨漁港。


2019年，反修例運動爆發，8月11號港島東示威期間，有好多「福建幫」駐守喺富臨集團旗下一間酒樓入面，有報導指，呢班人本來打算喺遊行當日好似七二一元朗恐怖襲擊事件嘅白衣人咁對付反修例嘅和平示威者，但由於當日有成170萬遊行人士，行動只能作罷。


香港市面嘅龍門冰室，而家分別由創辦人張俊傑同富臨集團經營，兩邊招牌、裝修格局同餐牌都大致一樣。根據創辦人張俊傑嘅講法，2018年富臨集團想同佢合作，喺佢同意下喺屯門海麗花園開分店，但之後富臨未經佢同意就喺香港仔開多間分店，又喺富臨集團嘅年報話「龍門冰室」係佢哋嘅品牌，令到張俊傑好唔滿意。


對於呢啲指控，富臨集團一路都無回應過。不過富臨集團網站「富臨品牌」嗰版就已經見唔到有列出「龍門冰室」個名。2019年反修例運動爆發而引發杯葛富臨嘅事件，令創辦人張俊傑公開同富臨集團割席，話富臨名下嘅2間分店係「假龍門」，同佢無任何關係。


譽宴喺2011年1月1號成立，由張家豪創辦。譽宴前身係彩福婚宴集團，喺2000年開設第一間分店。其後因為經營理念不合，同彩福另一名股東分家，再改名做譽宴。彩福婚宴之後曾經對外表示，兩個集團唔存在合作關係。


廣州第一間農村信用社喺1951年成立，不過嗰時農村商業銀行重未成立。1996年，銀行信用社脫鉤改革，農村信用社脫離中國農業銀行託管成為一間獨立嘅金融機構之後，1998年9月3號成立咗「廣州市農村信用合作社聯合社」，之後重統一咗法人機構，喺2006年11月20號改名嗌「廣州市農村信用合作聯社」。


富貴鳥股份有限公司係中華人民共和國一間鞋業公司，1991年成立。2013年喺香港聯合交易所招股上市，有冚家斥資支持嘅投資者被譽爲「冚家富貴鳥」。公司自2016年8月起停牌，2019年8月被宣告破產，2019年11月上市地位被取消，投資者被謔爲「冚家富貴了」。


建滔積層板自上市股價高見港元9.93緡後就一路跌，股價長期低過招股價7.73緡，好多投資者損手，公司被戲稱「見高即沉板」，即係話股價升到咁上下就即刻跌。股價到2017年先至升返當年招股價之上，至2021年3月22號股價創歷史高位17.


中國中煤能源股份有限公司簡稱中煤能源或者中煤，係中國大陸第二大煤炭國家企業，僅次於中國神華能源，世界第三大煤炭企業。公司主要從事煤炭開採同埋洗選、煤炭同焦炭產品嘅銷售，重有煤礦機械裝備嘅製造同銷售。公司2006年成立，總部喺北京，董事長係王安先生，母公司係中國中煤能源集團公司。


而博監局喺現場嘅稽查人員唔表明身分，同賭場經理一齊睇完現場錄影之後，一言不發，唔向事主交代任何嘢，甚至唔肯為代金券被收走一事做見證人取態曖昩，令人難以相信佢係公正嘅。事主當場向司警局人員求助，則唔受理兼被呼喝，任由賭場看更將兩手空空嘅佢哋押解離場。


太古地產喺1972年喺香港成立，1977年6月太古地產第一次喺香港招股上市。1984年1月16號至7月5號做過恆生指數成份股。英資太古集團透過協議計劃，喺1984年7月收購太古地產剩返嘅權益，令太古地產成為太古公司嘅全資附屬公司。


2010年4月，太古集團宣布分拆太古地產上市，喺搞掂全球公開發售之後，太古所摞住太古地產嘅權益會由百分百降到約莫百分之89.93，而喺行使超配權之後，太古所持太古地產股東權益會再降到82.75%，重可以額外集資約莫16.


1972年，一間叫「健誠建業」嘅地產公司上市，到1973年，大昌集團同太古公司合資收購咗呢間公司，打算夾份發展地產，改咗名叫「太古昌發展」，期間太古昌就發展咗太古城嘅第一期項目，後來到1976年6月，太古公司以換股嘅方式收購太古昌，當時太古公司以旗下上市冇耐嘅太古地產七股換十股嘅太古昌，完成收購之後，太古昌成為咗太地嘅附屬公司。


石四藥集團，前身係利君國際醫藥有限公司，係中國製藥行業製造商，主要從事研究、開發、製造同埋銷售成藥同埋原料藥。根據中國醫藥企業管理協會嘅統計數字，以收益計，石四藥集團喺2004年喺藥品製造商入面排名頭100強以內。


中國人壽保險股份有限公司，簡稱中國人壽、中人壽、國壽，香港證券界俗稱「壽仔」，係中國大陸規模最大嘅保險公司。主要業務係提供人壽保險同年金產品。佢係香港中資金融股嘅八行五保之一。公司喺中華人民共和國註冊，而家嘅董事會主席為楊超。


2007年1月9號，中國人壽喺上海證券交易所上市，發行A股15億股，每股發行價為18.88人民幣，共籌集資金283.2億人民幣，首日收市價為38.93元，比招股價高106%，市盈率超過200倍。然而，中國人壽喺香港嘅股價由1月9號起連續急跌幾日，滬港兩地股價相差超過30%。


重慶機電，全名重慶機電股份有限公司，係中國西部最大商用車零件同電力設備生產商，係重慶機電控股公司旗下公司，生產基地設喺重慶，董事長王玉祥，2007年7月27號成立，2008年6月13號喺香港聯合交易所上市，上市價每股1.


ETF將指數變成證券嘅形式，投資人唔直接買入一籃子嘅股票，而係透過持有代表指數標的股票權益嘅憑證嚟間接投資。ETF嘅發行機構會將可以追蹤指數嘅股票投資組合委託比受託機構保管，作為實物擔保，然後分割成好多低價嘅投資單位，俾投資人買賣，喺交易所度掛牌交易。


ETF發行後，投資人可以向發行機構申請創造或贖回ETF。當創造ETF嘅時候，投資人要將同樣指數嘅一籃子股票同等價嘅股利存入受託機構，然後受託機構就會發行相應數量嘅ETF俾投資人。贖回ETF嘅時候，投資人可以將持有嘅ETF換成指數嘅成分股票。


1998年8月，港股受到狙擊期間，香港政府動用外匯基金喺市場上買入股票托市。10月，香港政府成立外匯基金投資有限公司，為點樣沽售手上呢啲股票攞意見。11月，港府將呢啲股票以盈富基金嘅名義上市，分批放返出市場。


徽商銀行係中華人民共和國一間銀行，總部喺合肥，以資產、貸款、存款規模計係中華人民共和國中部地區最大嘅城市商業銀行。2005年12月28號由合肥、蕪湖、蚌埠等六間城市商業銀行同埋阜陽、六安等七間城市信用社重組而成，家下有黃山、南京、安慶等14間分行，董事長係王曉昕，行長係吳學民。


2023年，東瀛遊被大量假Facebook專頁冒充，從事詐騙行為。東瀛遊自8月開始為自己嘅Facebook專頁向Facebook營運商Meta申請「藍剔」驗證，但對方用「知名度唔夠」做理由拒絕批出。東瀛遊喺11月表示會出律師信畀Meta，引起傳媒關注同報道，Meta隨即轉軚批出「藍剔」驗證。


華泰證券，全名華泰證券股份有限公司，係中國一間綜合性證券集團，經營中國大陸嘅證券業務，包括代理證券買賣、還本付息、分紅派息、登記開戶、保管、鑒證、承銷、投資諮詢、客戶資產管理等。喺香港以「HTSC」名義進行業務。


第一信用金融集團係香港一間財務公司，2006年12月18號由冼國林創立。2011年12月13號喺香港交易所創業板上市。佢哋現時嘅業務主要係以旗下『第一信用財務』提供貸款服務為主，包括物業貸款，私人貸款同企業融資。


國藝娛樂同另外同屬冼國林旗下嘅第一信用控股，都曾經涉及著名股評人David Webb指控嘅「謎網50」事件，雖然唔係直接被列入，但由於冼國林嘅緣故，亦一度受到傳媒關注，股價受波及，另外佢哋亦畀廉政公署要求就事件協助調查。


藍港互動集團有限公司，又叫藍港互動集團，同藍港互動，喺2007年，由王峰、廖明香等人喺北京開咗「藍港在線科技有限公司」，舊時叫「Linekong International Co., Ltd.」同「藍港互動有限公司」。


、 New Enterprise Associates 12, Limited Partnership、NEA Venture 2008, Limited Partnership、匯橋資本、綠地集團旗下綠地金融、復星國際若干企業等。


2015年3月20號，呢間公司以認購139,582,733股星美控股集團有限公司股份，總代價係5,000,000美元。2015年7月9號以114,240,000股放晒，總代價係109,194,825港紙，賺咗係77,436,105港紙。


域多利監獄以前叫中央監獄，係香港第一間監獄，位於香港島中環奧卑利街16號，1995年列為香港法定古蹟，同舊中區警署、前中央裁判司署組成中區警署建築群。域多利監獄喺2006年停用之後，包括域多利監獄在內嘅中區警署建築群，已活化成為古蹟及藝術館大館。


英國喺1841年佔領香港島之後，首要工作係確立法紀，因此喺荷李活道半山興建一座石砌監獄，但係監獄好快就太過擠迫。政府就喺1858年展開全面重建工作，工程喺1862年完成。主樓東翼同更樓仍然保留到而家。


條街伏喺必打山，地圖上碗形，東面起自皇后大道中，近畢打街，今娛樂行邊，呢度係條路最低處。之後向西南上山，過安蘭街、威靈頓街、美臣里同安慶臺、到德己立街同下亞厘畢道成四叉路口。呢段路好斜。由四叉路口，轉西再轉北山腰斜上橫行，就到亞厘畢道同荷李活道三叉路口爲終，是爲西面起點。


新公司，卽係家下叫嘅香港會所，喺德忌笠街同雲咸街呢段皇后大道。佢過皇后大道就係書信館，而書信館側邊必打街頭，就有大鐘樓。故此雲咸街又叫大鐘數上街。新公司喺一八四五年起，於一八四六年五月廿六號落成，家下搬咗去昃臣道，而地址歷幾代，有青年會，有戲院，最終變成今日娛樂行。


呢處舊時報館雲集。德臣中西新聞紙館，出《德臣西報》同《香港華字日報》，喺雲咸街五號門牌，就喺威靈頓街街口北面。孖剌中西新聞紙館，出《孖剌西報》同《香港中外新報》。另外重有士蔑西報新聞紙館，出《士蔑西報》。


一九九七年八月十八正午，雲咸街同皇后大道中交界，差人探員駕車撞向人羣，導致三死十傷。車禍之後，段路鋪設防滑鋼沙，另加路牌最少四組，減低意外。但行車方向就無變，照舊落山。到咗二〇〇〇年四月廿九號，有架泥頭車，重廿四噸，無理雲咸街唔畀重過五點五噸嘅車用。


拿坡利又譯那不勒斯、那波利、拿坡里，係意大利南部一埠，亦係意大利僅次於羅馬、米蘭嘅第三大都會區。拿坡利有豐富嘅歷史、文化、藝術同埋美食而出名，尤其係薄餅。城市歷史中心區俾聯合國教科文組織評為世界文化遺產。


幻彩詠香江係香港一匯演，結合燈光效果同音樂。燈光效果由探射燈、激光、LED燈等交織而成，維多利亞港兩岸，大概四十楝摩天大廈同地標聯手合演。個匯演旅遊事務署喺2004年起宣傳香港嘅旅遊項目，歷來耗資四千四百萬港幣，吸引咗超過四百萬旅客同市民欣賞。


幻彩詠香江喺2017年12月1號推出全新版本，時間由舊版嘅13分鐘縮短到10分鐘，採用更新、更多元嘅燈光效果同LED螢幕圖案，配合由香港管弦樂團演奏嘅全新音樂，演奏採用笛、二胡等中國傳統弦樂，同西洋樂器交織合一，創造出真正與眾不同嘅聽覺體驗，同香港「中西合璧」嘅風格相得益彰。


除咗因天氣惡劣而需要暫停外，幻彩詠香江活動每日喺夜晚8點鐘舉行，2017年新版歷時大概10分鐘，新版唔再有介紹維港大廈嘅獨白，匯演內容包括音樂、探射燈、激光、LED屏幕同燈光等。星光大道同金紫荊廣場都設有喇叭播放背景音樂，市民亦同時可以透過「幻彩詠香江」Android 或 iOS 嘅流動應用程式收聽背景音樂。


根據運輸及房屋局同埋港鐵公司提供嘅資料，沙田至中環綫將會由大圍至紅磡段同埋過海段組成。大圍至紅磡段由原本馬鞍山綫大圍站以南開始伸延，經鑽石山、啟德、宋皇臺、土瓜灣、何文田去到紅磡站，連接西鐵綫九龍南綫一段。


兩段總長度大約有17公里。大圍至啟德段已經喺2020年2月14號通車，啟德至紅磡段已經喺2021年6月27號通車。過海段就分兩期，第一期會將而家東鐵綫旺角東去紅磡嘅一段改行地底，預計喺2021年完成。


第二期就因為要遷就灣仔填海計劃第二期同埋中環灣仔繞道嘅規劃，去到2022年5月15號先至可以啟用。同一時間，觀塘綫由油麻地站延長去黃埔站，並且喺何文田站同屯馬綫交匯。觀塘綫延綫喺2016年10月23號落成通車。


油蔴地小輪係香港一間渡海小輪公司，曾經專利經營全香港小輪生意。公司喺1923年成立，全名係香港油蔴地小輪船有限公司。1989年之後，變成香港小輪有限公司嘅一間子公司。間公司除咗做小輪生意之外，亦都有做地產、投資、船廠、旅遊、酒店唔同生意。


未有大角嘴碼頭之前，大角嘴碼頭連巴士總站塊地，原來係海來嘅。即係亞細亞油倉對出一角凹咗入去嘅海皮，有油倉碼頭。個凹位正正係就家下𣾀豐中心，而海邊就家下海景街度。後尾大角嘴開始發展，大同船塢同其他重工業搬走起多層大廈，最後連油倉都搬埋。


原本小輪係大角嘴東面旺角嘴嘅旺角碼頭開嘅，1960年香港政府打算將塘尾道由旺角嘴亞皆老街伸長到官涌佐敦道，要填海起路。1972年4月23號旺角碼頭搬到大角嘴呢塊新填地，而原碼頭就填咗做渡船街。新嘅大角嘴碼頭唔單止有船搭，出面重有個大角嘴碼頭巴士總站，即家下𣾀豐中心個位，等巴士可以接人坐船過海。


1978年11月6號，大角嘴碼頭留咗一邊做開中港客運飛翔船，船係去廣州嘅，所以叫港穗碼頭。呢個係1949年之後，第一條開返嘅中港客運航綫。1988年，喺尖沙嘴起咗中國客運碼頭，呢啲船就轉晒去中港碼頭上落。


1992年6月1號個碼頭就執咗。因為香港有玫瑰園計劃，大角嘴對出填晒海，加上香港有地鐵、巴士代替小輪，就無再起返。個巴士總站重用多幾年，1995年5月8號先停用，啲巴士綫搬晒去奧運站周圍嘅新屋苑。碼頭海皮位起咗條深旺道，同埋地鐵奧運站。


國共內戰期間，中國共產黨喺一九四九年，打敗中華民國，佔領大半領土，並攻陷國都南京。就咁決定人另立中華人民共和國，定都北平，城名改為北京。九月，中國人民政治協商會議第一屆全體會議決定，每年嘅十月一號，定做國慶。


亞洲國際博覽館係香港其中一個重要嘅展覽會議場地，喺香港赤鱲角香港國際機場。亞洲國際博覽館大概用咗23.5億港元去起，喺2003年，為咗發展亞洲國際博覽館，香港特區政府、機管局就同國際展覽中心投資有限公司一齊成立咗香港國際展覽中心有限公司，香港特區政府就係主要股東。


2018年9月24號，香港機場管理局宣佈收購國際展覽中心投資有限公司持有嘅權益同股權，同埋亞洲國際博覽館管理有限公司嘅擁有權。亞洲國際博覽館由香港特區政府同香港機場管理局共同擁有，香港機場管理局附屬公司亞洲國際博覽館管理有限公司就負責營運管理。


亞博館係一個達到咗世界級嘅展覽同活動場地，可以搞展覽、會議、演唱會、體育同各類文娛嘅活動。2012年，喺《CEI Asia magazine》榮膺亞洲三甲，係香港首次有兩座場館一齊躋身三甲之列，成績超越其他城市。


香港專營巴士線擁有固定路線、收費、服務時間同埋班次。經營者受政府監管，唔使交汽油稅。市區路線多數以雙層巴行，成為香港嘅特色之一。乘客上車要先畀車錢，而所有專營巴士都接受八達通畀錢。有啲路線例如海底隧道路線、迪士尼樂園路線等會由多過一間巴士公司聯合經營。


香港嘅非專營巴士服務由唔同嘅私營巴士公司提供。主要為紓緩市民主要喺繁忙時間對專營巴士同埋專線小巴服務嘅需求，同埋喺一啲專營巴士同埋專線小巴行並唔符合營運效益嘅地區提供服務，應付乘客需求。根據運輸署公佈，截至2021年5月31號，已登記嘅非專營巴士有7,144架。


香港早喺第二次世界大戰前已經有公共巴士行，喺1920年代，香港有多間巴士公司，包括九龍嘅九龍汽車公司、啟德汽車公司、中華汽車公司，香港島嘅香港大酒店、香港仔街坊汽車等等，而香港電車亦曾經經營巴士服務。


隨住香港人口增長，當時香港2大巴士公司九巴同埋中巴不斷自英國買入雙層巴，喺1960年，往來荃灣市區同埋九龍佐敦道碼頭嘅16B線改用雙層巴行，成為新界首條採用雙層巴嘅路線。1962年，中巴亦都買雙層巴。


早喺1970年代，香港已經有豪華巴士，當時豪華巴士服務來往機場同埋市區嘅200同埋201號線，此外巴士公司為鼓勵中產人士搭巴士，更開辦唔少來往大型屋苑同埋市中心嘅巴士路線，雖然呢啲豪華巴士冇冷氣，但佢哋有高背座椅，相對於當時流行嘅玻璃纖維座椅，呢啲巴士就顯得非常豪華。


1988年6月，一架九巴雙層冷氣巴，亦係全球首架以同一引擎推動冷氣系統同埋驅動系統嘅雙層冷氣巴，以試驗形式行走來往美孚新邨同埋尖沙咀嘅6號線，自此之後九巴就開始大量買入雙層冷氣巴。但第一條有雙層冷氣巴行嘅路線並唔係6號線，而係來往中秀茂坪同埋尖沙咀嘅1A線。


1997年7月，有一架15米Neoplan Megashuttle樣辦車運到香港，睇下15米車可唔可以喺香港行，架車先後畀咗九巴同埋城巴試。不過香港政府唔畀長過12米嘅巴士攞牌，架車喺1999年返咗德國。


2003年7月10號朝早，香港一架行緊來往麗瑤邨同埋天恆邨嘅九龍巴士265M線雙層巴喺屯門公路往落馬洲方向俾貨櫃車推埋路邊，冇幾耐之後跌落幾十米山坡，車長同埋20名乘客死咗，20名乘客受傷，成為香港史上最多人死嘅車禍。


2006年，九巴引入兩架符合歐盟四型廢氣排放標準嘅新款低地台巴士，分別由瑞典富豪同埋英國亞歷山大丹尼士生產。自2007年起，城巴、新巴、九廣鐵路公司同埋嶼巴相繼買入歐盟四型巴士。2009年初，九巴將2006年引入嘅亞歷山大丹尼士歐盟四型巴士改裝成歐盟五型巴士。


2009至2010年，九巴同埋城巴由亞歷山大丹尼士同埋富豪車廠接收總共五架兩軸雙層巴士，係香港嘅專利巴士公司二十年嚟第一次接收兩軸雙層巴士。其後兩間巴士公司都有加訂亞歷山大丹尼士兩軸雙層巴士。2014年VDL亦提供一架VDL DB300兩軸雙層巴士畀九巴。


隨住九巴剩低嘅冇冷氣巴士車齡越嚟越高，九巴淘汰冇冷氣巴士嘅程序喺2010年代初去到尾聲。2011年底，九巴喺其中一架冇冷氣巴士貼上「再見熱狗巴士」嘅廣告，隨後亦有幾個巴士迷組織喺第二啲冇冷氣巴士賣形形式式嘅送別廣告。


羅湖，係香港新界一笪地方，喺上水北面，貼住深圳邊界。自從1898年6月9號，大清同英國喺北京簽訂《展拓香港界址專條》後，羅湖就一分為二。深圳河北面嘅羅湖依家屬中國大陸管轄，而深圳河南面嘅就屬於香港，依家由北區管理。


羅湖設有港鐵東鐵綫羅湖站。去中國大陸嘅旅客，可以喺車站落車後，通過香港嗰面嘅口岸，做完出境手續，先過深圳河上面嘅羅湖橋，去到深圳嘅聯檢大樓，再入境深圳。此外，1985到87年期間，政府為咗減輕紅磡同羅湖站嘅壓力，計劃喺新界西區建設落馬洲過境通道，通道喺1990年元旦假前已經完成。


乘客需要先喺落馬洲嘅新田總站畀錢同埋攞車飛，搭車去落馬洲管制站，再落車辦理出境手續，而嗰架巴士亦會同時出境。乘客辦理出境手續之後憑車飛再搭同一架或另一架皇巴士去位於深圳河另一邊嘅深圳皇崗口岸。去到之後乘客可以落車辦理入境手續並自己離開，而巴士就唔會辦理入境手續，並前往接載返香港嘅乘客。


鴉蘭街東西走向，附近係遊客同消費地方，所以條街平日都有唔少小巴同旅遊巴士上落客。東面有個康民角公園，唔少乘客嚮處等時間上車。邊等邊飲嘢，所以附近類似生意嘅鋪頭都幾旺，例如街頭小食、外幣找換、電話卡、訂車訂酒店咁。


愉景新城係香港一個住宅屋苑兼購物商場，喺新界青山公路荃灣段398號，附近係荃景圍、福來邨同荃錦中心。愉景新城由新世界發展同香港興業喺1997年到1998年起好，一共有12座，高40層，夾埋有3,360個單位。


2013年3月14號，第十二屆全國人民代表大會第一次會議審議通過《國務院關於提請審議國務院機構改革和職能轉變方案》，呢份議案度，鐵路部門要政企分開。於是裁撤鐵道部，佢嘅行政職能劃咗畀交通運輸部屬下嘅國家鐵路局，而佢嘅企業營運職能放咗入新組建嘅中國鐵路總公司。


鐵道部係中華人民共和國政府最早成立嘅部門之一，一開始時係叫中央人民政府鐵道部，係伴隨1949年中華人民共和國成立嘅部門。而喺1949年10月1號之前，佢嘅前身係中央軍委鐵道部，係受中國人民解放軍中央軍事委員會管轄嘅，喺1949年10月1號當日改爲中央人民政府管轄。


1954年中華人民共和國國務院成立，改爲國務院管轄，稱爲中華人民共和國鐵道部。文革期間，鐵道部喺1970年到1975年時同原先嘅交通部、郵電部合併成新嘅交通部，直到1975年1月恢復獨立，一直到2013年裁撤咗。


自中國大陸改革開放以來，啲人對鐵道部好有意見，因爲佢政企合一，無論行政定經營都係佢，出問題想用司法制裁佢又唔得，因爲要告佢，只能去鐵道部把持嘅鐵路法院，利益集團盤據其中，權力系統中奈佢唔何，形容佢係獨立王國，於是貪腐、績效低、服務差、買票難、亂收費，人稱「鐵老大」。


隨住佢落馬，查處咗鐵道部相關高層，打擊曬啲利益集團，於是鐵道部無得同中央就改革議題討價還價。當年7月23號，喺浙江温州發生温州高鐵事故，事故當中嘅經濟貪腐問題亦入劉志軍數。呢場事故發生後，公眾對鐵道部嘅不滿集中爆發，有咗輿論推動，於是順理成章噉裁撤咗鐵道部。


中共中央軍委之所以設鐵道部，係因爲打仗時鐵路係好緊要嘅運輸，啲兵員、武器、戰略物資係靠鐵路大量快速噉輸送。正因爲噉樣嘅軍事背景，即使移交畀中央人民政府好長一段時間，鐵道部都重係個「準軍事部門」，同軍隊有關係。


所以鐵道部喺權力系統當中係「鐵幕重重」，甚至係「獨立王國」，比如喺司法上，鐵路部門有自己嘅公檢法機關，即係「鐵路運輸法院」，呢啲法院財權、人事權都唔獨立，都係依賴喺各級鐵路局，於是呢啲法院嘅司法公正就好有問題喇，佢哋審親同鐵路有關嘅案都係要睇鐵路局嘅口面，畀人話「司法審案就係鐵路部門嘅行政審批」。


鐵道部除咗有「權」，重有「利」。由於鐵路嘅行政管理以及營運都係鐵道部揸住曬，所以鐵道部係個利益好深嘅部門，因爲鐵路係好緊要嘅運輸系統，無論客運定貨運，而中國鐵路里程排世界第二，擁有複雜嘅鐵路網，亦有龐大嘅鐵路需求。


尤其係中國改革開放後，經濟騰飛，貨物、人口運輸量不斷增長，比如每年春運嘅墟冚就係證明。再加之鐵道部嘅軍事背景，呢個部門嘅利益關係深到唔深。而食水最深在於近年來中國高鐵嘅發展，起高鐵係要巨額嘅財政支出，呢筆撥來嘅巨款就有好大嘅貪腐可能。


每年中國政府對鐵道部都有諸如貸款、債券等等嘅支持，但係鐵道部嘅負債重係好驚人，資產負債達62.2%，負債總額相當係中等規模國家嘅GDP。而鐵路本身係個好好搵嘅項目，呢筆債鐵道部亦唔係還唔起，實質上鐵路盈利猛增添，噉填唔到呢個窿、啲巨款去向就值得思疑喇。


正因爲鐵道部係個「權」「利」部門，所以要喐佢就好難，比如2008年成立新嘅交通運輸部，當時有人提議鐵道部應該歸入新設部門，噉就唔使機構重複啦，不過鐵道部副部長就話，鐵路對中國好緊要，係國家戰略，留低鐵道部會有「體制優勢、資源優勢、機制優勢」，可以集中力量做大事。


而喺中國改革深化嘅過程中，鐵道部噉樣嘅部門可以殘存，一般認爲係有來自最高權力嘅保護。1990年代以來，鐵道部一直由時任總書記江澤民嗰派嘅人馬盤據。不過喺2011年原鐵道部長劉志軍因爆出貪腐而落馬之後，江派勢力大受打擊，繼任嘅盛光祖係胡錦濤嗰派嘅人，於是鐵道部內嘅江派人馬受到排擠。


而家鐵道部已經裁撤，政企功能分開。鐵路嘅營運、建設交畀中國鐵路總公司。而呢間公司順便孭埋爭落啲數。按照公司運作常理，孭咗筆咁大嘅數，係應該減少投資，還噉啲數先講嘢嘅，但係中國鐵路依然繼續起新鐵路，重擴大投資添，好明顯同從前噉都係由國家注錢投資。


因此有評論認爲，鐵道部嘅解體係表面上、形式上嘅，中國重係無開放到啲緊要嘅經濟部門，重係畀國家揸死，本該交畀市場調控嘅嘢依然國家壟斷，「國進民退」嘅體制唔變，重係埋藏咗貪腐嘅溫床、低效嘅弊病，因爲無競爭，市場監管上咁巨無霸嘅企業靠住壟斷得來嘅規模優勢，有可能同政府部門有利益輸送。


新渡輪服務有限公司，以前叫新世界第一渡輪係香港一間渡輪公司，1999年11月由新世界發展成立，2000年1月15號接辦原本由油蔴地小輪經營嘅渡輪航線，成為香港最大境內渡輪服務經營者。口號係「服務優質，乘客第一」。


2000年，新世界第一渡輪另立子公司新世界第一渡輪有限公司），提供往返香港同埋澳門嘅航線。2011年8月11號，新創建集團宣佈將經營往返九龍尖沙咀中國客運碼頭同埋澳門外港客運碼頭航線嘅新渡輪賣畀經營噴射飛航嘅信德中旅船務。


珀麗灣客運有限公司，負責營辦香港馬灣嘅對外交通服務，現時共營運五條屋邨巴士線同埋兩條渡輪航線。公司由九龍巴士控股同埋港九小輪喺2002年共同創立同埋營運。佢曾經係載通國際嘅全資附屬機構，但2009年開始，佢就變成新鴻基地產嘅全資附屬機構。


甘泉香港航空係香港一間長途航空公司，喺2005年2月成立，以香港國際機場為基地。佢哋喺2006年10月26號開辦來往香港同倫敦嘅長途客運航班，並且計劃喺2007年初開辦更多航線去歐洲同埋美國。甘泉香港航以低價機票作招徠，經營模式同廉價航空公司相似。


喺香港嘅主權重未交返畀中國嗰陣，個機楊係俾英軍用過嘅。機場喺1938年開始起，但係因為第二次世界大戰日本佔領香港嘅關係，去到1950年先至起完。呢個係香港第一個有鋪咗嘢嘅跑道嘅機場。公眾人士可以喺週末嗰陣學揸飛機或者自己揸私人飛機。


1930年代尾，英國殖民地政府重視喺香港嘅利益，為咗加強防衞香港島，因此喺島嘅南面海岸線起咗多個炮台，包括舂坎角炮台、黃麻角炮台同赤柱炮台等。起赤柱炮台期間，因為炮台原址同附近一帶都有村民居住，政府喺赤柱大街起咗8間平房嚟安置居民，即而家嘅八間屋。


喺香港保衛戰中，赤柱炮台嘅皇家炮兵團第8重炮兵營同守軍曾經大顯神威，令到侵略香港嘅日本皇軍死傷慘重。1941年12月25號，香港總督楊慕琦下令投降，但係當時赤柱嘅東旅指揮官瓦理士准將未肯定投降情報嘅真假，直至12月26號確認投降令後先投降。


麥理浩徑係香港新界一條行山徑，由東面西貢北潭涌行到屯門，穿過好多自然美景。全條徑有100千米，分十段，中間有200支標距柱，每500米就有一支。麥理浩徑響1979年10月26號開幕，而麥理浩就係最長一任香港總督，佢本身都係一個行山友。


古洞喺香港新界北面，響麒麟山北，河上鄉西南，雙魚河一帶。原本只係一條細村來，喺青山公路南、麒麟山北同雙魚河西之間，家下歐意花園嘅地方，而家下主要講係雙魚河以西，河上鄉以西南，馬草壟以南，西到白石凹嘅平地，同埋麒麟山北同東北一帶。


今日古洞有三山環抱，南有麒麟山，東北有鳳崗山，西北有白石凹到馬草壟之間唔知叫乜山。麒麟山東有雙魚河，南向北流去上水，同石上河會合。英國人將古洞到上水、粉嶺呢個大谷地叫Long Valley，意思係好長嘅谷。


條村響上水到新田兩大村路上正中間，條路由上水向西南行到松柏塱，轉西行，過雙魚河到古洞，古洞向西行，過坳再向西行就到新田。英國人將呢條路變成青山道，即後尾嘅青山公路。而古洞有路南行到石崗，出古泂南行過雙魚河到担水坑，向西南經唐公嶺到蓮塘尾，再南行到打石湖，過坳到亞公田，再落係上輋、竹坑、橫台山同石崗。


今日古洞村，經已唔係原居民村，面積都幾大，村屋都幾散下，佢北便同馬草壟交接，東北便接河上鄉，東便接燕崗，東南便接金錢。家下分為兩村，一北一南，分界響河上鄉路同青山公路洲頭段。行政上，兩個都歸入上水鄉事委員會之下。


2010年代，由於香港土地供應緊張，加上香港政府宣布《新界東北發展計劃》，有團體質疑政府未率先收番喺鄰近嘅粉嶺高爾夫球場同行政長官粉嶺別墅，政府其後從善如流，宣布將上述兩者納入《新界東北發展計劃》研究範圍。


大埔滘係香港一地，響大埔以南。大埔滘主要有大涌四條，聚埋流入大埔海。佢個名來自涌口叫大埔滘嘅村，佢哋見呢處近大埔，而涌口匯集，就叫佢做滘，叫大埔滘。家下嗰處重有大埔滘老圍同大埔滘新圍。呢處曾經有火車站同碼頭。


英人起九廣鐵路嗰陣，經過呢度。佢哋響度大埔滘東北岸邊，起咗大埔站，後尾個站改名大埔滘站。個站側邊，曾經有大埔滘碼頭，去到大埔海各個地方。到1970年，個站拆咗做九廣鐵路員工宿舍。碼頭無咗個站，同埋鄉郊人口息微而沒落。


呢處交通主要靠大埔公路，分段名叫大埔滘段。條路響大埔滘山上，南通沙田、九龍，北通大埔、粉嶺。大埔公路係廿十世紀初起嘅路，灣灣曲曲，又窄，唔啱現代公路標準。所以沙田到大埔之間，開多條吐露港公路。公路經過大埔滘，同九廣鐵路並排。


元洲仔，原字為圓洲仔，係香港大埔市區東南一笪地方，響大埔海西岸。元洲仔原本係大埔河口附近一個島，因島形稍圓，而比較細，而叫圓洲仔，而舊時因為方便，亦減筆寫做元洲仔。後尾因為大埔新市鎮發展，填海後同新界大陸連成一體。


島上有舊時有理民府阿頭理民官嘅官邸，英文叫Island House，即島屋咁解，所以英文又叫呢帶做Island House。元洲仔嘅官邸，今日係世界自然基金會香港分會嘅自然環境保護研究中心。島南有大王爺廟，係大埔漁民所供奉。


元洲仔原本畀大埔海包圍，大埔填海之後，佢西岸同南岸同新界大陸相連。佢地勢唔高，最高只有海拔十幾米。山頂有世界自然基金會香港分會嘅自然環境保護研究中心。南便有大王爺廟，東南便海上有直升機場同碼頭。西便有元洲仔煤氣檢管站。


元洲仔，史前已有人住響呢帶。元洲仔考古遺址係新石器時代晚期到青銅器時代，距今約莫三千年前。個遺址早響1960年代，就有John Walden去調查，並作紀錄。佢響元洲仔岸邊同南面斜坡，搵到石錛同幾何印紋陶片。


1898年，英國由大清手上租到新界，當時管治新界嘅理民府就設響近大埔大和市嘅運頭角山上。為咗方便統治，1902年，香港政府起咗大埔道，即家下大埔公路，由九龍通去上水。當中黃宜坳入大埔太和市一段，就經過元洲仔。


西灣係香港新界西貢區出名嘅海灘，西貢大浪灣「四灘一尖」嘅「四灘」之一，俗稱大浪西灣。由於地處萬宜水庫去大浪灣嘅入口，而且麥理浩徑喺旁邊經過，所以係西貢遠足人士一個重要嘅補給同埋休息地點。呢度水清沙幼嘅海灘，亦都成為咗唔少遊艇假日嘅落腳點。


雖然係1960年代嗰時，香港政府係萬宜村起咗個水庫，而亦因為咁，塞住咗官門水道，搞到西灣嘅水路交通變咗做陸路，迫住令西灣嘅交通要對外面開放，同時亦因為新任牧師腳患嚴重，爬唔過座西灣山，搞到西灣嘅傳教同埋教育事務返唔到落去，再加埋香港工業化帶嚟好多工作機會，令啲後生仔係咁離開西灣，而條村亦都變咗做條老人村啦。


由1980年代去到1990年代，政府起咗一大堆遠足徑，引咗好多普羅大眾去行山，而麥理浩徑貫穿成條西灣村，再加埋個西貢東郊野公園嘅設立，令到旅遊觀光，好似士多呀、租屋呀、沖身咁，慢慢變成當地好重要嘅經濟支柱，而到2003年SARS嘅流行，更令到西灣呢個比較接近市區，而座山又唔算太難行嘅郊野，變成一個非常旺場嘅渡假地點。


西灣本身分咗做南灘同埋北灘，而西灣旁邊有西灣山同埋獨孤山。西灣山標高314米，山坡好斜，南北兩面都有道路連接。西灣對出個海度，可以見到大洲同尖洲兩座小島，係西灣的代表性海景。由北灘向北行無幾耐，可以行到去香港九大石澗之一嘅雙鹿石澗及鹿湖。


香港東邊海岸由於距離珠江口啲污染物好遠，而且重要面對住個開闊嘅太平洋，而沿岸多山嘅地形亦阻住人口發展同埋由此而嚟嘅污染，令香港東邊海域成為大群珊瑚聚落嘅溫床，就好似好出名嘅海下灣同埋大浪灣咁。喺西灣出海無幾遠，就可以好容易咁睇到唔少珊瑚礁，而根據村民嘅描述，五十年代喺西灣重可以好容易咁捉到海參。


喺陸上，由於西灣係一條季節性嘅河道出海口，所以喺啲海水唔鹹唔淡嘅地方會有好大片嘅紅樹林，而隨住紅樹林嘅形成，有唔少魚呀、蝦呀咁嘅生物亦都會係紅樹林度生活，重會引來好多鳥類同埋昆蟲定居或者覓食，當中有好似係全球都唔多見嘅紫背葦鳽咁啦，都會喺包括西灣在內嘅大浪灣範圍活動，而政府亦因為咁，而喺2001年嘅《大浪灣分區計劃大綱草圖》入面，將部份地區列做自然保護區同埋具特殊科學價值地點而保存咗落嚟，可以知道呢處喺成個生態系上面嘅重要地位。


陸路方面，就有幾條路可以畀你揀。可以喺西貢市中心轉居民巴士直接去到西灣亭總站，再沿住條山路過去，亦可以先搭車去到北潭涌郊野公園服務中心，再行過去萬宜水庫另一邊，爬過西灣山，亦可揀飛的直接去到水庫迴旋處，然後行過西灣山，大概行六公里左右就嚟到。


西灣重有一個政府露營營地，而且有燒烤爐設備，衛生設施方面，就只係得旱廁，而水源亦都只有間歇性嘅溪澗，而村入面嘅人家一般有井水，有必要嗰時可以試吓問佢哋借，而手機呢一般都收唔到，而係有需要嘅時候，可以試吓問士多房老細借個電話嚟用，村入面有幾間士多房，亦都唔少有提供租房同埋沐浴設備嘅，不過一般都係要收錢嘅，而係士多入面可以買到一般燒烤用品以至各式飲品，而且亦有簡單餐點可以畀你堂食，當地嘅民風淳樸，不過非假日嘅日子唔一定會開門。


2000年，香港政府發表《大浪灣分區計劃大綱草圖》，劃咗將區內好多地方入保護區，重打算喺五個鄉村發展區鼓勵起丁屋，希望喺十年之內，區內人口由廿幾加到千幾。因為計劃好大而且包括西灣，有可能危及成個大浪灣嘅歷史古跡同自然環境，所以大浪灣之友之類嘅組織成立，組織起嚟反對計劃。


鹹田係香港好易搵到嘅地名，通常係響河同海交界之處。因為香港山多平地少，有人會響呢啲地方開村開田。呢度開嘅田因為近海，田裏面會有水係鹹鹹地，所以叫鹹田。鹹田唔係樣樣嘢都種得，咁啱香港一帶有一種稻可以生響呢啲地方。


將軍澳工業邨係香港第三個工業邨，喺將軍澳東面、將軍澳新市鎮東南面3公里，1995年啟用。同另外兩個工業邨唔同嘅地方係，將軍澳工業邨只容許冇污染同埋高科技嘅行業響度設廠。不過，啟用嗰時撞正香港製造業「日落西山」，所以唔少土地都空置咗。


因為風向同地理關係，水口係香港最多紙鷂滑水愛好者遊樂嘅地方，亦係最適合紙鷂滑水初學者地方。另外，因為佢地理位置屬於光害比較少嘅範圍，特別係村落以南通往籮箕灣嘅一段鳳凰徑小路，因此成為香港其中一個熱門觀星地點。


大鴉洲，按英文South Soko Island又繙做南索罟島，係香港一島，喺大嶼山以南，索罟群島主島。行政上歸離島區。十九世紀衞三畏記載叫石高洲，意譯High Stone Island，英文Socko Island，卽索罟洲，講佢北面有鴉洲，卽今日小鴉洲。


中環及灣仔繞道，通稱中環灣仔繞道，係香港一條主要幹道，約4.5公里長，駁上環林士街天橋去東區走廊炮台山出口，三線雙程分隔行車，2019年1月20號通車，而繞道中環出口駁上林士街天橋嘅西行路段就響同年2月24號通車。


中環及灣仔繞道兜過好繁忙嘅中環地區，起響中環同灣仔填海區上面，並會有交匯處接住中環、灣仔同銅鑼灣。原先設計係包括一條2.3公里長嘅六線行車隧道穿過中環新填海區、添馬艦同香港會議展覽中心，再用馬路同天橋，駁去東區走廊，最後成條路都改用隧道。


長青隧道係香港青衣島一條行車隧道，係香港三號幹綫長青公路一部份。隧道雙程各有三綫。佢東面向住藍巴勒海峽，接住藍巴勒海峽大橋，打橫穿過青衣島去到西面，西草灣附近，接住長青公路。條隧道1997年5月22號通車，係第二條免費隧道。


條隧道之所以叫長青，皆因佢響正長青邨底下。因為青衣山係花崗岩來，所以開窿嗰陣用咗唔少炸藥。因為上面長青邨係住人，所以亦都有響山邊灌石屎同打鋼筋，穩住座山，以免大石碌落來。雖然係用過炸藥，條隧道多數係鑽出來。


香園圍公路，係連接粉嶺公路同埋香園圍管制站嘅一條公路，成條公路都係兩條線分隔往來。公路有一條長5.7公里嘅隧道，4.3公里長嘅高架道路同埋1.0公里長嘅地面道路。其中兩條隧道嘅名叫做龍山隧道同長山隧道。


粉嶺公路交匯處，同粉嶺公路交匯。以南起計，係公路嘅第一個交匯處，而佢嘅特點係用水滴形橋，喺九龍坑之東，龍山同和合石以南嘅山，山坳位起咗個交匯處，可以喺呢度向南行跟住粉嶺公路同埋吐露港公路去到大埔、沙田、同埋九龍。


因為工程複雜，設計同施工都好需要時間，初時估計成本要200億港元。2011年11月，運輸及房屋局估算屯門去到赤鱲角連接路餘下工程包括高架橋同隧道，按造價要280億港元，2013年，運輸及房屋局最新估算去到500億港元。


觀景山隧道係港珠澳大橋香港接線一部分，全長約1,110米，喺赤鱲角觀景山。隧道嘅西面入口鄰近昂坪360纜車嘅機場島轉向站同航空燃油儲存庫，走線係穿越觀景山、機場路同港鐵機場快綫下面，再通過新填海區，連接香港接線嘅地面道路段同港珠澳大橋香港口岸。


中九龍幹線係香港籌劃緊嘅6號幹線一部份，連接油麻地同前啟德機場一帶，全程三線雙程分隔公路，主要係地底行車隧道，2017年動工，預計2025年完工。預計全線通車之後可以方便市民來往各區並且舒緩九龍多條道路嘅擠迫。


獅子山隧道係港鐵屯馬綫嘅鐵路隧道，全長2.475公里，係香港第三條連接市區同新界嘅鐵路隧道，穿越獅子山郊野公園，連接屯馬綫黃大仙段鑽挖隧道至顯徑站，喺馬仔坑遊樂場設有通風大樓，隧道只係畀屯馬綫列車使用，而爾個路段嘅架空電纜將採用剛性懸掛。


龍山隧道，香港隧道之一，香園圍公路一段，喺新界北部，橫越龍山而名，英文寫Lung Shan Tunnel。隧道由西南向東北行，長四千八百米，係香港公路隧道之中，陸上至長。行政上，南歸大埔區，北歸北區。


條橋嘅跨海隧道部分係而家世界上最長嘅沉管式隧道、同全世界跨海距離最長嘅橋隧組合公路。港珠澳大橋通車之後，來往香港、珠海、澳門三地嘅行車時間減到少過一個鐘，比起以前嚟講快咗好多，而且唔需要經過深圳同東莞虎門。


條橋差唔多50公里咁長，主橋全長大概29.6公里。大橋用咗橋隧結合嘅結構，總共有一條大概6.7公里長嘅海底隧道同四個人工島。當中海上面嘅橋隧主體工程由粵港澳三個地方一齊畀錢起，當中嘅香港段由香港嗰邊起，而三地嘅口岸同連接線就由三地各自去起。


自從大橋通車，來往港珠澳嘅時間減到唔使一個鐘，啱啱好可以組成一個「一小時生活圈」去推動粵港澳大灣區發展。對於深圳嚟講，雖然佢唔可以直接受惠，但係由西岸過咗橋之後可以行香港嘅高速公路，例如深港西部通道去深圳。


大橋係中國新嘅地標建築之一，英國《衛報》將佢叫做「現代世界七大奇蹟」之一。新華社報導話兩個人工島淨係用咗221日就起好，創造咗喺外海起島嘅「中國速度」，並且破咗世界工程記錄，同埋令到工期減咗多過2年。


其後，初時有指大橋唔會用BOT方式融資，改做3地政府全資興建。最終喺2008年8月5號，三地政府就融質問題達成咗共識，主體工程造價385.4億，其中北京決定出資投入項目建設，連埋廣東省出資，中國大陸合共出資70億元人民幣，港方出資67.


香港運輸及房屋局局長鄭汝樺喺2011年10月話，受環保評估官司影響，香港段嘅工程受阻延，為咗追上進度，需要壓縮工程，估計造價因此會上升65億港元。2011年11月18號，立法會財務委員會通過咗建造港珠澳大橋香港段嘅485億港元撥款，工程會喺2011年12月14號開始。


港珠澳大橋前期工作協調小組辦公室共接獲3個聯營嘅投標書，各個聯合體分別由4－5間境內外資深橋樑設計諮詢公司組成，合共15間公司參與競投。經專家評選後，揀定中交公路規劃設計院有限公司聯營為第一中標候選人。


胡應湘所構思嘅跨海大橋會打通香港西部同珠海，跟住再連埋番禺、順德、中山、南海等埞，捉珠江三角洲嘅海運、河運、陸運同空運集埋一齊，會令香港成為珠三角嘅物流中心。不過，嗰時港英政府對起呢條跨海大橋冇乜興趣，個構思最屘就噉不了了之。


2002年11月，時任中國國務院總理朱鎔基訪港，明確表示支持興建港珠澳大橋嘅計劃。2003年開始，香港政府積極研究建設跨海大橋。喺嗰年1月發表嘅《施政報告》入便，時任行政長官董建華提出咗興建連接香港及澳門圭埋珠三角西部嘅大橋。


佢指出粵港兩地特別係同珠江三角洲有特殊嘅地理同人文關係，歷經廿幾年發展實際上已經形成咗一個互相依靠、功能齊全嘅大型經濟區，而單個城市嘅力量相對單薄，應加強同區內城市嘅優勢互補，進而提升香港喺成個地區嘅競爭力同地位。


2009年3月13號，粵港澳三地政府早過原定計劃兩個星期喺珠海簽訂大橋主體工程初步設計合約。10月28號，國務院總理溫家寶主持召開第85次國務院常務會議，通過咗港珠澳大橋嘅可行性報告。12月15號，珠澳口岸人工島填海工程開工儀式喺珠海情侶南路東延長線一段舉行，港珠澳大橋管理局揭牌儀式同其他合同簽約儀式亦一併舉行，時任中共中央政治局常委、國務院副總理李克強出席並主持咗儀式。


2016年9月27號，港珠澳大橋主體橋樑正式貫通。2017年5月2號，最後一節隧道接頭完成咗對接，標誌住主體工程嘅全線貫通。2017年7月7號，港珠澳大橋隧道段貫通，標誌住大橋主橋全線貫通。2017年11月15號，110千伏人工島輸變電工程完工投產，通信、照明同監控等系統開始有電力供應。


2018年9月28至30號，三地舉行咗聯合試運行。2018年10月23號，喺珠海公路口岸舉行咗開通儀式。中共中央總書記、國家主席習近平作為主禮嘉賓出席咗通車儀式並宣佈大橋正式開通，中共中央政治局常委、國務院副總理韓正致辭，中共中央政治局委員、國務院副總理劉鶴，中共中央政治局委員、中央辦公廳主任丁薛祥等黨和國家領導人。


中央政策研究室常務副主任江金權，全國政協副主席董建華、何厚鏵、梁振英，廣東省委書記李希，廣東省委副書記兼廣東省長馬興瑞，香港特首林鄭月娥，澳門特首崔世安亦有出席儀式。2018年10月24號朝早9點正式通車。


港珠澳大橋主體工程耗資約327億人民幣，整體工程估計約700億文。大橋全長49,968米，主體工程「海中橋隧」35,578米長、包括5,664米海底隧道，設計壽命為120年，頂得住8度地震、16級颱風。


喺珠江口伶仃洋南北兩便分別有兩個離岸人工島，之間使海底隧道駁埋。大橋初期計畫嘅起點係香港大嶼山䃟石灣，但最終方案改為喺香港國際機場東部海面起人工島唻設立口岸，經過大澳以北海面並𨂾過珠江口，經過珠江口中心嘅海底隧道，最後抵達珠海及澳門口岸，分成兩端連接珠海拱北、澳門東方明珠。


港珠澳大橋落成後，由香港揸車去珠海及澳門，路程會由4至5個鐘大幅縮減至約30分鐘。至2035年，預計每日有5萬至6萬架車以及23萬至25萬人次。人工島上除咗檢查大樓外，亦會包括無人駕駛列車，港珠澳大橋嘅旅客去到香港嘅檢查大樓唔使入境，可以透過人條無人駕駛列車直達香港國際機場客運大樓。


5米，防得珠江口300年一遇嘅洪潮。港珠澳大橋建成後，基於澳門道路網嘅交通承受能力限制，香港車輛會唔駛得入澳門。到時人工島上會有兩座大型停車場，其中超過5,500個停車位係畀境外車輛使用，另外有2,000個停車位設喺離境通道前，主要畀澳門車輛使用。


穿越深圳港同廣州港進港航道嘅海底沉管隧道喺最初原計劃係要引入荷蘭技術嘅，荷蘭公司要求15億人民幣做專利費，令大橋島隧工程總工程師林鳴始料不及。中方提出以3億文代價，唔需要全部專利，只需荷蘭公司教識中方工程啲最危險、最無把握嘅部分。


2013年5月3號，第一節隧道沉管工程開始，巨型沉管從位於香港以南嘅珠海桂山島嘅製造基地運去大橋喺海上嘅工程施展位置，沉管隧道由33條沉管節錔成，每節37米闊。2017年5月2號，最後一節隧道接頭錔扂，標誌住主體工程嘅全線貫通。


其中，青洲航道橋主跨458米，係3座斜拉橋中最長，採用雙塔雙索面鋼箱梁斜拉橋，全橋採用半漂浮體系，索塔採用雙柱門形框架塔，塔高163米，共設有14對斜拉索。橋下通航等級為1萬噸級，淨空高度42米，有效通航闊度318米。


香港段橋面嘅行車線採用右上左落安排，有別於香港本地嘅左上右落嘅習慣。香港運輸及房屋局副秘書長羅翠薇解釋呢噉安排嘅原因係大橋同香港連接路嘅交接點係一段時速100公里嘅快速公路，採用右上左落嘅行車安排係啱嘅，並能有效同順暢噉安排轉線，同時保障駕駛者同乘客嘅安全。


港珠澳大橋香港連接線毗鄰全球最繁忙機場之一嘅香港國際機場，由沿機場東岸1.6公里長嘅地面道路、1公里長嘅觀景山隧道同大概9.4公里長嘅高架橋組成。高架橋設計成180米嘅特大跨度，遠離北大嶼山生態敏感地區嘅同時，亦同機場南跑道埋政府飛行服務隊總部保持住距離，減少工程同車輛行駛對機場及飛行服務隊運作同附近碼頭嘅影響。


2018年5月28號，香港方面開始接受「封閉道路通行許可證」申請，持有使用大橋嘅兩地牌或中港車牌私家車配額人士可以向運輸署申請。2018年6月13號，澳門方面開始接受跨境私家車配額申請，個人及公司配額各300個，申請者要係澳門永久性居民。


港珠澳大橋將以中國大陸右上左落為行車方向，有別於港澳兩地左上右落嘅習慣 。有民眾質疑港珠澳三地有兩地以左上右落為標準，點解要遷就一地而使用右上左落，官員指該路段位於廣東省水域，所以施行中國大陸法律，包括行車方向、汽車保險等規例，然而早已落成嘅深港西部通道、落馬洲大橋等位於廣東省水域路段亦採用左上右落，有關說法備受質疑。


至於粵港澳三地政府早前聯合公開招標大橋口岸穿梭巴士服務，文件指穿梭巴士收費每程大橋通行費預計達200至450元人民幣，即約234至526港元，以穿梭巴士每車45名乘客計算，每名乘客要畀5至12港元通行費。


收費方式採用咗國標ETC同香港快易通等電子不停車收費同埋人工收費兩種方式。收費標準以人民幣收據，非現金收據以人民幣嚟計價。未攜帶人民幣以及未裝有ETC同快易通嘅車淨係可以去人工繳費車道用銀行卡、支付寶、微信等非現金支付方式畀錢。


港珠澳大橋香港口岸設有港珠澳大橋香港口岸公共運輸交匯處，有9條現有嘅「A」線機場巴士改經港珠澳大橋香港口岸，1條「A」線機場巴士及14條夜間專營巴士路線以香港口岸作總站，另外新設3條「B」線專營巴士路線以及一條專線小巴。


不過根據運輸及房屋局嘅數字，大橋開通逾一個月，平均每日車流只有3000幾架次，當中近六成半係穿梭巴士及過境巴士，但貨櫃車使用率唔夠1%，有一日全日只有一架貨櫃車行經大橋。有業界人士認為由於珠海口岸缺乏報關公司協助，令業界唔願意用大橋。


隨住北京政府表態支持興建大橋，香港政府對計劃由最初嘅冷淡到後來嘅支持。大橋建成後，將會方便香港工業家到達粵港澳大灣區西岸投資開設工廠，亦對日益衰退嘅貨運業帶來好處，惟民間意見不一，包括環境保護問題，由於大橋連接北大嶼山公路嘅高架橋支線計劃通過東涌北岸沿海一帶，對北大嶼山新市鎮沿海一帶屋苑，包括海堤灣畔、藍天海岸、映灣園以及東涌東新發展區嘅居民帶來相當大影響，包括空氣污染等等，同時通車後所帶來嘅交通方便同東涌市區嘅急速發展，亦令呢啲屋苑嘅樓價大幅升值，近幾年來呢啲屋苑平均呎價不斷創新高，基本上已經超過港元一萬蚊以上。


2016年，三地政府重新評估後，估計2030年大橋日車流量有29,000架次，客流量12.6萬人，2037年兩個數字分別42,000架次及17.5萬人，比2008年首次評估低四分一，港府將下跌歸咎於深中通道同埋跨境道路運輸業萎縮。


2018年10月28號，港珠澳大橋通車後首個週日雖然創下7.8萬出入境人次高峰，人流量超出政府預期。但港、澳口岸都出現逾千人名排隊「金巴」嘅情況，有旅客話等咗超過一個鐘至上到車。運輸及房屋局長陳帆話現時每個鐘有90班穿梭巴士已「足以應付」。


營辦商話乘客人數超出預期，承認現有車隊應付唔到現時需要，未來亦考慮買更多巴士，增加客運量。11月4號，更創出出入境旅客數超過十萬人次嘅紀錄，有大批旅客批評經港珠澳大橋入境香港，令過境巴士安排大失預算。


大橋建成後，將會加強澳門已經極為發達嘅博彩業，對於計劃，澳門政府表示全力支持，並且認為來往香港同澳門嘅交通時間可以大幅減省，方便交通。然而亦係因為同樣理由，客流可能會唔選擇喺澳門住宿，故此對澳門嘅酒店業存在潛藏嘅負面影響。


自從1997年虎門大橋通車之後，珠江口兩岸一直冇新嘅大橋動工，面對日益增多的車流量，虎門大橋早已不勝負荷，塞車成為常態。然而由於港珠澳大橋嘅提出，令深中通道、虎門二橋都被延緩。直到2008年，《珠三角改革發展規劃綱要》國務院批覆後，虎門二橋、深中通道至得以陸續開始建設。


港珠澳大橋建成後，能夠方便香港同大灣區西岸城市嘅聯繫，方便香港商人到達大灣區西岸投資實業，從而平衡珠三角東西兩岸發展。另外一方面，廣州市作為廣東嘅省會，一直係廣東省嘅政治、經濟及文化中心，以及係最重要嘅交通樞紐。


由於大橋捨棄雙Y方案，深圳將會無法從港珠澳大橋計劃獲得任何直接收益，有人認為珠江西岸嘅貨物將會因為交通便利，而大量分流到香港。但由於當初同深圳共用嘅雙Y方案被否決，深圳決定興建深中通道，連接深圳同中山，港珠澳大橋嘅效益無可避免被分薄。


2008年，環保組織綠色力量發表《港珠澳大橋及北大嶼發展對蝴蝶熱點－䃟頭之影響》。報告提到生態評估末反映現實情況，又舉出香港過往環評報告做得差，調查時間唔夠。又指，香港係「蝴蝶天堂」比其他國家如日本、英國有更多蝴蝶，全香港有240種蝴蝶，東涌就佔87種，認為必須重視。


2010年1月，一位東涌老婦由法律援助下，向香港高等法院提出司法覆核，挑戰《港珠澳大橋香港段環評報告》。2011年4月18號，高院判決香港環境保護署署長敗訴，指環評報告未有比較大橋興建前後空氣污染程度變化，違反《環境影響評估條例》要求同立法宗旨，決定撤銷對工程批出環境許可證。


工程開始幾年內令一帶水質污染達707次超標。《人民日報》一篇叫「大橋通三地 協作添動力」報道，斷言大橋環保措施「史無前例」，係環境「零污染」、白海豚「零傷亡」。文章得到中聯辦轉載到中華人民共和國政府網站入面。


但係，黨媒外有指中國大陸研究所監測報告顯示，大橋完工後，連中國大陸水域中華白海豚數目，下跌兩成至不足1000條。事實同官方講法有出入，官方冇公開科學報告。大橋管理局副局長余烈出席紀錄電影《港珠澳大橋》首映禮時，拒絕回應反駁。


香港海豚保育學會研究指，2012至17年間，白海豚整體數量由80條減少到47條，跌幅高達40%。人工島填海更對海豚構成嚴重影響，大嶼山東北水域3年內冇白海豚出沒。而《珠江口伶仃洋中華白海豚種群動態的長期監測》報告中指出中華白海豚數量明顯減少，中國大陸水域經過大橋施工，由原來的1200條下跌至900條。


世界自然基金會香港分會海洋保育副總監李美華指，港珠澳工程幾乎全面覆蓋中華白海豚棲息地。白海豚所居珠江口鹹淡水交界，香港族群分佈大嶼山東北沙洲同龍鼓洲、人工島旁大小磨刀洲、大嶼山西面大澳都係港珠澳工程範圍。


2015年時，港府收到投訴指港珠澳工程地盤排放污水後，環保署到場未有發現。2017年4月，大橋人工島曾流出黃泥水。同年7月31號，大橋趕工再漏油污，政府冇捉到人。8月，有記錄片顯示，大橋工地附近水域有油污，可能同工程船有關不過，以前大陸涉事南方水域就已經有微膠粒、化工化合物問題，受過批評。


2017年5月16號，香港廉政公署展開「綠田園」行動，拘捕混凝土測試承辦商「嘉科工程顧問有限公司」兩名高層人員同19名職員，指班友涉嫌借大橋工程貪污，向土木工程拓展署呈交虛假混凝土壓力測試報告。19名前實驗室職員被廉署落案起訴。


大橋工程動工後，就成日有嚴重傷亡報告。直到2017年3月，工程共搞死10個人，600人受傷，外界形容為「血淚大橋」同「一橋功成白骨枯」。立法會議員同工會質疑政府無能監管，未嚴格按法例懲罰違例僱主，同無做好職業安全健康工作。


通車前，有工業傷亡權益會人員、部分立法會議員，同建築地盤職工總會代表到現場點哀同獻花，同提議起返紀念碑，肯定同尊重「新雷鋒精神」，等大家重視職安問題。引指1970年代港英政府都為萬宜水庫五位殉職工人，起紀念碑。


2017年8月7號，香港電台節目《鏗鏘集》用「工傷之後」為題材，描述港珠澳大橋工業意外入面，部份工人同家屬受到司法過程，政府部門緩慢處理手法困擾，受到難受同辛苦。反問當時承辦商同政府點解一拖再拖。節目重探討邊個責任。


港珠澳大橋用中國大陸右上左落行車方向，同港澳兩地左上右落習慣唔同 。有民眾質疑港珠澳三地有兩地以左上右落標準，點解要遷就一地用右上左落，大陸官員話因為大陸水域，故施行中國大陸法律，包括行車方向、汽車保險等規例。


同月9號，路政署表示此人工島設計係用三百年一遇水位同風浪作為標準。同月10號，路政署長鍾錦華會見傳媒解釋事件，強調防波堤同「定點隨機安放」弱波石現况係脗合施工圖，無需修補，強調防波堤設計科學、合理同安全。


自港珠澳大橋開通後，大批旅客每逢周未周日到香港大嶼山同東涌一帶玩，平日旅客都絡繹不絕。而市中心B6巴士總站下晝開始有過千人等車，人龍排到成百米，要等40分鐘以上。區內居民抱怨旅客迫爆、大聲、影響生活、要求將巴士站遠離民居。


2018年11月9號，香港運輸局局長陳帆希望抵港旅客坐A線巴士或者B5，唔好集中東涌入面。同時，香港口岸旅遊巴士泊車位預約期限由提前三日縮短至每週五下午五點前，以期望旅遊巴多到人工島口岸而唔係東涌落客。


大橋開通令多日都出現中國大陸遊客「塞爆」東涌現象，行政長官林鄭月娥到立法會答問大會上話，已同港珠澳大橋穿梭巴士公司商討用預約服務分散時間，用B5線同增加旅遊巴，將旅客分流到欣澳。旅客可以經由欣澳站轉乘港鐵到市區。


根據香港法例，訪港旅行團要有香港登記本地領隊。不過，多數大陸一日團係無牌經營，大陸領隊涉做「黑工」。立法會議員質疑黑工領隊係違反《旅行代理商條例》。商務及經濟發展局長邱騰華表示關注違規旅行團情况，會同廣東省港澳辦提出。


青馬管制區係香港首個涵蓋非收費道路嘅交通管制區，根據香港法例第498章《青馬管制區條例》設立，管理範圍覆蓋青嶼幹線、汀九橋同長青隧道等來往香港國際機場嘅重要道路，去做全面嘅交通控制同監察，管制區人員被授權去執行《青馬管制區條例》。


青沙管制區係香港交通管制區。青沙，取自青衣同沙田。香港交通管制區之中，佢係第二個，部份唔使畀錢出入。首個係青馬管制區。管制區按香港法例第594章《青沙管制區條例》設立，管理範圍覆蓋南灣隧道、昂船洲大橋、荔枝角高架道路、尖山隧道、沙田嶺隧道等來往青衣至沙田嘅重要道路，主要目的係全面監察同控制管制區入面嘅交通。


管制區裝咗全面同高度自動化嘅交通管制同埋監察系統，用嚟管制交通流量、協助處理事故，同埋畀資訊駕駛者。管理公司亦可以根據《青沙管制區條例》喺青沙管制區執行相關道路法例，例如有權拖走故障車輛去指定地方，亦會代政府收尖山隧道同沙田嶺隧道嘅隧道費、管理、巡邏、檢查同維修公路等等。


沈集成，人稱「成哥」、「丹尼沈」、「鐵人成」、「大哥成」，係香港賽馬會練馬師，香港出世，1970年代開始騎師生涯，曾經做助理練馬師，跟愛倫學練馬幾年。2003年馬季得到練馬師牌，同年憑「健威靈」攞到在港從練第一場頭馬。


羅富全係1981到82年度香港賽馬會第五屆見習騎師訓練班學員，1982/1983馬季開始出道，喺1987年升做大師傅，從騎時期成績並唔突出，策過八十年代馬王「及時而出」贏過兩次。1993年9月15號，羅富全憑愛倫馬房嘅「跨國商人」取得喺本港騎師生涯嘅最後一場頭馬。


「祿怡」係澳洲配售馬，毛色係灰色，被稱為香港賽馬歷史上，最早嘅「灰色神獸」。呢匹馬早期喺吳志林馬房訓練，七喜事件之後，吳氏停牌，馬房冇埋，1979年初，轉投佐治摩亞馬房，做出好成績，喺香港最後一場頭馬因為摩加利墮馬受傷，由李森策騎嘅祿怡贏咗。


靚蝦王係隻香港賽馬，1999/2000年到2000/2001年成為香港馬王，1999年到2002年期間連續3年畀香港馬迷選做最歡迎嘅馬。佢係第一匹喺海外贏一級賽嘅香港馬。2011年喺紐西蘭過住退休生活。


精英大師係一隻澳洲馬，1999年10月1號出世， 2002年12月26號第一次出戰沙田馬場一千米賽事，就已經跑第一，而且全程唔使鞭。2005年4月24號，當佢喺一場本地二級賽1400米贏咗女皇銀禧紀念盃冠軍之後，就打破咗美國九十年代馬王「雪茄」嘅16連勝紀錄，而以連續17場跑第一成為短途馬王。


其實精英大師自從喺日本中山競馬場參加完日本短途錦標之後，佢嘅健康問題已經成為馬迷討論焦點，好多人認為佢已經再跑唔返，雖然間唔中都有啲迴光返照嘅情況，例如喺2006年4月15號女皇銀禧紀念盃入面，喺好多人睇淡嘅情況之下跑第二，但之後喺5月9號挑戰冠軍一哩賽，就得第九。


退役之後，精英大師將會運去澳洲墨爾本市外一個專為各地馬王而設嘅Living Legends牧場頤養天年。而馬會亦喺2007年2月25號為佢舉行退役儀式，並最後一次踏足沙田草地。係首匹可以行入賽道嘅退役馬。


香港賽馬會喺每個賽馬日指定3場賽事接受三T投注，而家通常係第四、第五同第六場。馬迷如果揀中全部三關頭三名馬，就可以攞到巨額彩金，就算只係揀中頭兩關的頭三名馬，都有得攞安慰獎。三T每注最低投注金額係20蚊港紙，如果同一張彩票值超過100蚊，每注最低投注金額就係2蚊。


香港俗語「十萬九千七」指，以三場都「一膽拖八腳」買三T，所有組合只買半注，一共要 $5×28×28×28 = $109760。用咁多錢投注三T，如果賠率太熱都會輸錢。因此，「十萬九千七」除咗指好多錢之外，亦有大包圍嘅意思。


中國香港足球總會係香港足球嘅管理機構，屬於中國香港體育協會暨奧林匹克委員會轄下74個體育總會同體育組織之一，負責香港足球代表隊、香港奧運足球代表隊、其他唔同年齡嘅香港足球代表隊、香港五人足球代表隊，亦負責各級別香港足球聯賽嘅足球隊同足球運動員嘅註冊、青少年足球運動員訓練同發展、教練訓練同發展、球證同紀律等事宜。


香港足球總會喺1914年成立，係亞洲足協嘅創會成員。香港足球代表隊曾經稱霸亞洲，但近幾十年衰退晒。後來喺黎新祥嘅帶領下，已經開始有返起色，世界排名重曾經由2002年嘅145位升到109。而近年最好成績就係喺香港舉行嘅2009年東亞運動會攞金牌。


陳肇麒係香港足球員，踢前鋒，一開始喺丙組地區聯賽踢咗陣大埔，之後輾轉去咗傑志，2008年轉投南華。2009年12月畀南華派去熱刺跟操，冇幾耐就急飛返香港踢東亞運動會男子足球項目嘅決賽，幫香港打贏日本U20，歷史性贏到金牌。


2023年亞足協亞洲盃，係第18屆嘅亞足協亞洲盃，原定喺2023年6月16號到7月16號喺中華人民共和國搞，但到咗2022年5月14號，中華人民共和國因武肺疫情同埋動態清零政策影響宣佈棄辦，最後响同年10月17號，由亞洲足球協會宣布改喺卡塔爾搞。


喺1924年魯道夫·達斯勒同埋阿道夫·達斯勒兩兄弟成立咗一間鞋廠，叫做「達斯勒兄弟鞋廠」。後來，由於兄弟兩人不和，魯道夫·達斯勒喺1948年成立徂自己嘅新公司「Ruda」，後來改叫「Puma」。而喺同一年，阿道夫·達斯勒建立徂阿迪達斯，兩兄弟從此成為競爭對手。


阿迪達斯嘅前身係由魯道夫·達斯勒同阿道夫·達斯勒共同建立嘅「達斯勒兄弟鞋廠」。1936年柏林奧運會期間，達斯勒兄弟力排眾議，向美國黑人運動員謝斯·奧雲斯提供鞋釘。結果奧雲斯連奪四面奧運金牌，達斯勒兄弟鞋廠亦都一炮而紅。


由於亞洲足球協會投訴旺角大球場冇藥物檢驗室、記者室同上網設施，難以發佈賽事消息，加上旺角大球場遇上多次滿座。因為呢個情況，香港足球總會喺2008年向香港政府提出將旺角大球場嘅原有座位同臨時看台拆除，同埋重建到一座有10,000個座位同有上蓋嘅看台，以提供一個較舒適嘅環境畀球迷觀賞比賽。


不過規劃建議，旺角大球場進行重建後最多只可以設置6,680席，南北兩邊嘅主看台會加建上蓋，同時增設球證休息室、球員休息室、藥物檢驗室，並且會增設閉路電視監察系統及擴充停車場泊位等。重建工程於2009年9月1號開始進行，2011年10月14號竣工，工程費用估價為2.


香港政府盼望，旺角大球場能夠成為活化嗰區嘅地標之一。重建工程對旺角大球場主要嘅改動係喺南、北看台增設咗輕盈嘅拉篷式上蓋，同埋喺東看台安裝咗大電視熒幕。座位由以往嘅鋼製長椅改成多顏色嘅獨立膠椅，容納人數雖然由原來嘅8,500減少到6,664人，不過增加咗42個輪椅座位同升降電梯等嘅無障礙設施，座位高度亦提升咗1.


2011年10月16號黃昏，旺角大球場舉行咗球場重建後嘅第一場賽事──香港甲組足球聯賽，晨曦對深水埗。晨曦為咗吸引更多球迷欣賞旺角大球場重建後嘅第一場比賽，將原定價值港幣60蚊嘅門票大幅度下調到港幣20蚊，共有4,499名球迷入場，創嗰個球季至2013年3月21號期間嘅最高嘅入場人數。


2013年3月22號，旺角大球場舉行2015年亞洲盃外圍賽香港足球代表隊主場對越南國家足球隊嘅賽事，有6,416人買飛，共有6,639名球迷入場，係旺角大球場重建後第一次爆滿，喺場外高掛起代表滿座嘅紅旗。


香港大球場前身係政府大球場，喺1952年起好，之後喺1992年由香港賽馬會出錢重建，1994年重開，並由馬會聘請英國溫布萊管理公司營運。1998年，前市政局收返大球場嘅管理權，並重鋪草地。2000年，康樂及文化事務署成立，接手大球場嘅管理工作。


大球場設計新穎、設施完備，係舉行各類體育、宗教同社區活動嘅理想場地，亦係香港目前最大型嘅戶外多用途康體場地，可以容納最多40,000人。鄰近嘅掃桿埔運動場喺大球場舉辦大型體育活動期間用嚟做支援場地，畀團體租用嚟做體育比賽同訓練場地。


香港大球場以前叫政府大球場，喺1952年起好，當時有28,000個座位。大球場一啟用，迅即成為香港主要體育場地。足球運動當時喺香港大受歡迎，經常喺大球場比賽，吸引大量觀眾入場。此外，大球場亦用來舉行重要田徑比賽，同埋校際比賽、學校運動會等活動。


1980年代末，由於大球場座位數量同設備都有唔足夠嘅地方，前市政局同香港賽馬會展開重建工程，將大球場提升為達到國際標準嘅場地，並可以舉辦大型文娛活動，令到大眾有機會欣賞更多香地同外國製作嘅精彩節目。


重建後嘅大球場喺1994年3月啟用，雖然唔再有田徑跑道，但係增加咗大量座位。大球場從建築同外型設計，以至場內設備，都力求表現出香港呢個國際大都會充滿活力同多姿多彩嘅一面。大球場佔地58,500平方米，最多可以容納40,000人，是香港目前最大型嘅戶外多用途康體場地。


柔佛有高度多樣化嘅種族、語言同文化。柔佛傳統舞蹈雜賓舞聞名。柔佛最高統治者係柔佛蘇丹，政府首腦係柔佛州務大臣。政府系統大部分源自西敏制，柔佛被劃分做多個縣嚟管轄。根據1895年嘅《柔佛憲法》，伊斯蘭教係柔佛嘅官方宗教，而其他宗教可以自由發展。


柔佛州現任蘇丹係蘇丹依布拉欣·依斯邁，喺2010年1月23號朝早10點21分，喺柔佛大王宮依據1895年《柔佛憲法》宣誓就任蘇丹。由2014年1月1號開始，柔佛州公定每星期休息改做星期五同星期六兩日，但係部分私人企業同學校仍然係星期六同星期日休息。


柔佛呢笪地方最早嘅稱呼係嚟自北方泰族嘅Gangganu或者Ganggayu，係因為柔佛河附近有大量寶石阿拉伯人商人則就，叫呢度做جَوْهَر，。呢個詞源自波斯語嘅گوهر，即係指「珍貴嘅石頭」或者「寶石」。


由於jauhar呢個詞喺當地語言比較難發音，於是jauhar就逐漸變成咗Johor。而爪哇史頌就叫呢度做Ujong Medini，係因為柔佛處於中南半島嘅最南端。根據葡萄牙作家Manuel Godinho de Erédia記載，馬哥孛羅曾經喺1292年航至Ujong TanahUjong Medini同Ujong Tanah呢兩個稱呼喺馬六甲蘇丹王朝成立前就已經喺民間流傳。


柔佛係馬來西亞第一個實行君主立憲制嘅州屬，喺1895年由蘇丹阿布·峇卡頒佈《柔佛憲法》後開始實行至今。憲法上，柔佛最高元首係蘇丹。佢嘅繼位者只可以係柔佛皇室嘅一員或者係蘇丹阿布巴卡嘅後代。現任柔佛蘇丹係蘇丹依布拉欣·依斯邁，佢喺2010年1月23號繼位。


柔佛州立法部門係沿用西敏制嘅柔佛州立法議會，而州務大臣係喺州議會大多數議員同意下被委任。州立法議會為州入面事務制定法律。州議員由州民喺每5年舉行一次嘅大選中投票選出。州議會有56個席位，其中39個喺2018年馬來西亞大選後由希望聯盟掌控。


柔佛被分咗10個縣、103個巫金同16個地方政府，呢啲地方政府當中有2個市政廳、6個市議會、7個縣議會同埋1個地方特別機構。每個縣都有縣官，而縣裏面每個村都會有一個村長。英國人到達柔佛前，柔佛各區由蘇丹親戚同好友分別管理。


1885年，柔佛王國同大英帝國締結友好條約，成立咗一個較有組織性嘅行政系統。1914年，喺成為馬來屬邦一部分後，柔佛開始接受嚟自英國嘅顧問官。喺轉換為英式行政系統過程中，更加多歐洲人開始陸續被委任為行政官員，職權由管理財政至為行政系統嘅現代化提供建議不等。


柔佛州面積有19,102平方公里，係馬來西亞面積第五大嘅州屬，東臨南中國海，西瀕馬六甲海峽，南面柔佛海峽。柔佛州海岸線總長度大約係400公里，海岸線大部分位置，特別係西海岸，畀紅樹林同水椰林覆蓋。東海岸以沙灘同岬角為主，南海岸就由各種岬角同海灣組成。


。柔佛州嘅專屬經濟區喺南中國海範圍比起喺馬六甲海峽範圍大好多。柔佛西部有大片沼澤。喺2005年，官方記錄顯示柔佛森林佔地391,499,002公頃，其中包含天然內陸森林、泥炭沼澤森林、紅樹林同埋泥沼地。


柔佛中部畀茂密森林覆蓋，發源自山丘密集河流往東、南、西三個方向流去。喺西海岸，峇株巴轄河、麻坡河同笨珍河流去馬六甲海峽，而柔佛河、馬來河、Sg. Perepat、埔來河、士姑來河同地不佬河就流向南面嘅柔佛海峽。


興樓河、豐盛港河、大素里里河同小素里里河流去東面嘅南中國海。柔佛河流域達2,690 公里，由布魯木山同Gemuruh山開始，往下流至丹戎彭利哥。柔佛河自身就由自拉央拉央、林桂同沙翁嘅河流匯集而成，長度約122.


7 公里。佢嘅支流包括Berangan River、勒巴河、勒班河、Panti River、Pengeli River、Permandi River、士蘆育河、斯瑪那河、Telor River、Tembioh River同地南河。


柔佛屬於赤道多雨氣候，每年11月至第二年2月都會受嚟自南中國海嘅季候風影響，所以呢段時間之間成日受季風雨影響。全年平均氣溫介乎25.5 °C到27.8 °C之間。西海岸平均降雨量為2,000至2,500毫米，而東海岸平均降雨量相對較高，其中興樓同邊佳蘭一年內降雨量超過3,400毫米。


由2006年12月17號，柔佛州同鄰近嘅州由中國南海嘅季風吹向馬來半島嘅地區，就喺幾日之間不停噉落雨，柔佛州好多地方遭受到水災。去到20號，柔佛州有28,000人受水災影響而要疏散。水災最嚴重嗰時，當地嘅統計報道有大概90,000人由佢哋嘅屋疏散到水災救濟中心。


2006年12月19號，柔佛州發生咗一場百年大水災，幾乎各個大城市都引發水患。其中昔加末、麻坡、哥打丁宜水患問題最嚴重，大約有七萬幾災民被疏散。多處水深達十幾尺。好多地方水電供應都被切斷，交通幾近癱瘓。


柔佛州又喺2007年1月12號遭受季風雨，又再令州區好多地方遭受水災，其中浸得最勁嘅地方係哥打丁宜同埋昔加末。水災最嚴重嗰時，有104,000人被送去水災救濟中心。到1月16號，天氣又好轉，難民就開始返屋企，但同水災有關嘅疾病爆發同其他因素令死亡人數升到1月14號嘅15個人。


根據2017年馬來西亞人口普查，柔佛人口有3,697,000人，係馬來西亞各州排名第三，其中有352,500人係非公民。馬來西亞公民方面，1,996,667人係馬來人、1,093,651人係華人、234,115人係印度人、20,067人係其他土著。


2010年嘅人口普查方面，柔佛人口達3,230,440人，其中1,698,472人係馬來人、997,590人係華人、209,260人係印度人、49,773人係其他土著。就算柔佛種族多樣化，多數柔佛人亦自稱「Bangsa Johor」，呢個稱呼亦獲得柔佛皇室響應，以團結州入面各民族。


07%。隨住柔佛南部住宅區不斷發展，柔佛總人口每隔10年大約就增加大約600,000人，以呢種情況持續落去嘅話，柔佛人口喺2030年將會達到560萬人，比政府預計嘅400萬人高。喺馬來半島南部嘅地理位置促進咗柔佛作為馬來西亞嘅交通同工業中心急速發展、創造好多就業機會，吸引咗好多嚟自其他州屬同海外，尤其係印尼、菲律賓、越南、緬甸、孟加拉、印度、巴基斯坦同中國嘅移民同埋勞工。


根據2010年馬來西亞人口普查，柔佛各個宗教信仰中，穆斯林佔咗58.2%、佛教徒佔咗29.6%、印度教徒佔咗6.6%、基督徒佔咗3.3%。另外，1.2%係其他宗教信徒或者宗教信仰未明、0.8%信奉道教或者中國民間信仰、無信仰者佔0.


3%。呢個人口普查顯示，柔佛嘅華人人口當中，89.8%係佛教徒、6.8%係基督徒、2.1%人信奉中國民間信仰同埋0.4%係穆斯林。而印度人大多數係印度教徒，佔87.9%，其他信仰有基督教、伊斯蘭教同佛教。


除咗華語之外，柔佛州嘅華人社區亦使用多種唔同漢語方言，包括福建話、潮州話、客家語，而有較少人使用嘅福州話、廣東話同海南話。受新加坡講華語運動影響，柔佛只有好少後生華人仲可以流利咁使用方言，而呢個情況喺城市地區比較明顯。


州入面嘅印度人社區大多數人都使用泰米爾語。由於大馬年輕人英文水平不斷下降，2017年，作為馬來西亞英語教學協會嘅皇室贊助人嘅柔佛王後呼籲各界關注呢個現象，並提供一個更加好嘅環境畀大馬後生一代能夠更有效咁學英文。


柔佛州經濟以服務業為主。以前，柔佛主要以第二產業為主，但係自從州政府實行經濟多元化之後，柔佛唔再依賴一個產業。柔佛州公司係一間國有企業集團，喺國內外從事各種商業活動。拿督斯里·穆罕默德·哈立德·諾丁Menteri Besar話，柔佛係「第二吉隆坡」，同埋由於地理位置優越，所以有信心成為投資者嘅選擇。


2017年，柔佛州嘅國內生產總值係1,044億令吉，僅次於雪蘭莪同沙撈越成為馬來西亞第三大州屬，中位數收入係5,652令吉，失業率係3.6％。早一年，柔佛州經濟增長率係5.7％，佔馬來西亞GDP 9.


呢個州主要農業活動係油棕種植園、橡膠種植園同種各類農產品 。2015年，柔佛州用喺農業嘅土地面積達11,555平方公里，佔全州60.15％，其他種植包括香草同香料。2016年，油棕種植園面積係7,456平方公里，係馬來西亞第三大種植園，僅次於沙巴同沙撈越。


柔佛州係馬來西亞最大生果種植州，總種植面積有414平方公里，總收穫面積有305平方公里。2016年種咗大約532,249噸水果，其中Segamat District係呢個州最大生果種植區。同年，柔佛州係馬來西亞所有州中僅次於彭亨州第二大蔬菜生產州，種植面積有154平方公里，收成區有143平方公里。


由於柔佛州靠近新加坡，一個金融同國際貿易中心，呢個州可以由新加坡投資者同遊客中受益由1990年到1992年，新加坡喺柔佛州嘅投資大約5億美元，272個項目。1994年，新加坡投資額幾乎佔柔佛州總外國投資總額40％。


2014年，喺柔佛州投資嘅主要外國國家包括新加坡、美國、日本、荷蘭、中國，小額投資有印尼、南韓、德國同印度等，呢個州收到價值79億令吉嘅外商直接投資，僅次於沙撈越，喺馬來西亞所有州中排名第二。州入面主要FDI外國公司嚟自英國、南韓同中國。


柔佛新山南岸亦有新柔長堤同馬新第二通道連接柔佛同新加坡兩地。銜接新山市區蘇丹伊斯幹達大廈嘅新柔長堤全長1,038米，由英國殖民政府為方便前往新加坡而喺1909年起，喺1923年完工。而喺柔佛西南部馬來西亞伊斯幹達經濟特區嘅馬新第二通道全長1,920米，喺1997年10月完工，銜接柔佛州振林山同新加坡大士。


由於柔佛州入面公共交通系統唔係太完善，大多數柔佛人普遍鍾意自己揸車。州入面巴士主要喺市區、人口集中嘅住宅區同主要遊客區行駛，導致一啲住喺偏遠地區嘅人唔可以享用公共交通服務。另外，州入面巴士唔似得吉隆坡、檳城、關丹咁由大型公司管理，柔佛州巴士主要由小型私人公司負責，公交設施例如巴士站同巴士本身都存在安全同失修問題，所以搭巴士嘅乘客多數係老人家、學生、外勞同埋遊客。


柔佛州入面古來縣有士乃國際機場，係馬來西亞南部主要國內同國際交通中樞，亦係亞洲航空區域航空樞紐。呢幾年嚟，士乃國際機場逐漸開放更加多國際航班以吸引更加多遊客嚟柔佛州旅遊，國際線包括廣州、雅加達、泗水、龍目島、胡志明市、曼谷等地，呢個機場2017年載客量首次突破300萬人次。


柔佛州唯一內陸碼頭喺昔加末縣，係柔佛州北部一個商業碼頭。呢個碼頭提供服務包括鐵路、海運同空運集裝箱、港口清關保稅同理非保稅倉儲等。呢個碼頭曾經喺2006年12月開始無限期關閉，之後喺2013年4月重新啟用，以期帶動柔北工商業發展。


柔佛一共有四個港口，全部喺依斯幹達公主城或者巴西古當，分屬3個唔同公司管理。丹戎帕拉帕斯港係馬來西亞聯邦貨櫃港一部分，而另外兩個貨櫃港就同樣喺丹絨帕拉帕斯嘅綜合集裝箱終站同喺巴西古當嘅柔佛港。丹絨浪沙港口係呢一個區域嘅石油同天然氣中心，支援近海石油產業嘅開發同生產活動。


馬來西亞前首相納吉阿都拉薩政府提出嘅新柔捷運系統計劃喺2024年取代現有馬來亞鐵道接駁火車服務，銜接計劃緊嘅隆新高鐵。但喺2018年第14屆馬來西亞下議院選舉後，馬哈迪政府以國庫身負巨債為由宣佈暫停隆新高鐵計劃，但係新柔捷運計劃因效益大而得以保留。


因為國際足協同國際奧委會傾唔成業餘足球員嘅資格，所以1932年夏季奧林匹克運動會唔搞足球賽。1928年5月26號，國際足協主席雷米提出喺奧運以外舉辦足球賽事，畀職業球員參賽，之後投票以25比5通過，計劃正式推行。


意大利、瑞典、荷蘭、西班牙、同烏拉圭都想申辦賽事，而烏拉圭話佢會起新球場，幫參賽隊繳付開支，再加上佢係應屆奧運足球冠軍，所以佢係申辦大熱。之後，其他國家退出申辦，1929年，國際足協喺巴塞隆拿舉行會議，佢哋一致通過畀烏拉圭舉辦第一屆世界盃。


呢屆世界盃係唯一冇舉辦外圍賽嘅一屆，所以國際足協成員都被邀請參加。美洲國家好踴躍，有好多球隊參加，南美洲有7隊參賽，比之後嘅都多，但因為穿越大西洋要好耐，船又貴，球員又好耐番唔倒去，令冇乜歐洲隊想參加，有啲球會唔畀人去南美，最後喺1930年2月28號最後答覆限期之前冇歐洲隊肯參加。


同年7月亦爆出亞冠退賽風波，先係因財政問題而退出亞冠，但香港足球總會未同亞洲足協傾過佢退賽啲事，令亞冠參賽隊節外生枝，同時亞洲足協唔承認東方隊退賽一事。同年11月21號，香港足球總會宣佈東方足球隊強制參加2017年亞冠賽事。


天水圍飛馬喺2008年成立，以千萬巨型班進軍香港球壇，成為嗰季香港足球界嘅焦點。成立之初畀傳媒稱為「南華二隊」，因為有傳南華班主羅傑承出資籌組，佢老婆梁芷珊又係球會董事，加上球隊嘅推廣公司博美娛樂又係羅傑承旗下公司，加上有大量南華球員例如鄧景煌等轉投飛馬，種種跡象令傳言更為大眾所默同。


呢間足球會最初由王威信、鄧慶治等一眾元朗鄉紳擔任阿頭。2012至2015年期間球會接受周焯華旗下企業太陽國際贊助，並改名做太陽飛馬。2015年，梁芷珊喺周焯華手上重奪太陽飛馬，之後改名做香港飛馬，2020年回復原本嘅名「天水圍飛馬」，並由萬芳冰室老細譚秉智接任天水圍飛馬主席，2021年再用番香港飛馬呢個名。


林嘉緯響2011年試過上網不慎中毒而響Facebook分享色情資訊，因而被網民封以「AV緯」嘅花名，佢亦因擁出色罰球技術而俾人同日本球星中村俊輔相比而得「中村嘉緯」之稱。此外，佢亦自言因先天體質問題，即使點操練亦只得70分鐘體能，未能全力應付全場賽事，只能靠經驗補足。


2017年6月28號，香港廉政公署落案起訴包括李威廉在內5名香港飛馬前球員涉嫌提供同收受6萬緡港元賄款並串謀詐騙以操控或企圖操控由香港足球總會舉辦嘅預備組聯賽入面3場比賽賽果。2018年1月11號，李威廉認罪。


林學曦係香港足球員，司職中場、攻擊中場或者輔鋒，家下效力香港超級聯賽球會東方龍獅。之前效力過印尼足球超級聯賽足球會佩斯查，係繼李健和喺1991年短暫喺星架坡效力芽籠聯之後，第二位喺東南亞職業足球聯賽效力嘅香港華人球員。


喺2010年9月，為咗2010年亞洲運動會嘅香港亞運足球隊喺教練曾偉忠帶領下組隊，而徐德帥成為代表隊最後嘅二十個球員之一。喺2010年11月7號，港隊打和阿聯酋嘅首場亞運賽事，佢打足90分鐘。喺第二場贏月即別嘅比賽，佢係射波最多嗰個，致勝一球嘅角球亦都係佢開。


香港甲組足球聯賽係香港足球總會舉辦嘅足球聯賽，足總嘅正式名稱係香港足球總會甲組足球聯賽，曾經係香港足球聯賽架構入面最高級嘅足球聯賽。聯賽實行升降制，要按例降班嘅球隊將會降落香港乙組足球聯賽。2014年，醞釀多時嘅「鳳凰計劃」正式推行，香港足球總會為香港足球聯賽系統重新定位，全新嘅香港超級聯賽取代舊有嘅「香港甲組足球聯賽」成為香港頂級聯賽，「香港甲組足球聯賽」變格為第2級聯賽。


賽馬會菁英盃係香港頂級聯賽嘅第三盃賽，歷史可以追溯至1969年成立嘅香港總督盃。由於主權移交後香港政府禁制煙草商贊助運動比賽去宣傳商品嘅香港法例喺1999年7月生效，有29年歷史嘅總督盃亦因此而宣佈停辦。


香港足總盃，簡稱足總盃，係一項由香港足球總會主辦嘅淘汰制錦標賽，前身係金禧盃，參賽嘅球隊通常只有香港頂級聯賽球隊。2009年球季，香港初級組銀牌嘅冠軍同亞軍球隊會獲得參與足總盃賽事嘅資格。喺2013年球季開始，初級組銀牌賽事改革做足總盃初賽，由頂級聯賽以外嘅其他球隊參加角逐，初賽最佳成績嘅球隊同頂級聯賽球隊參加決賽週階段，呢個制度喺2016年球季取消，改返只有頂級聯賽球隊可以參加足總盃。


響2015年，足總計劃過以新盃賽超級盃取代聯賽盃，超級盃以單循環形式競賽，每隊球隊可以盡派全部6名外援上陣，超級盃冠軍會獲得季後附加賽資格，可以同高級組銀牌冠軍、足總盃冠軍同聯賽亞軍爭奪亞協盃出戰資格。


港澳埠際足球賽係一項歷史悠久嘅足球埠際賽，每年由香港足球代表隊同澳門足球代表隊角逐，由香港同澳門輪流主辦，比賽喺1937年開始，除咗第二次世界大戰同1962年因為澳門冇場地而被逼停辦之外，一直都冇停辦過，2015年開始升級做國際A級賽事。


第一屆省港盃喺1979年舉行，比賽過往通常喺每年農曆新年前後嘅週末舉行，而家一般喺元旦前後嘅星期三同星期日舉行。設有主客場制，但係冇作客入波優惠。兩回合後打和就需要加時，再和就要以互射十二碼分負。喺第二十一屆開始，比賽撤銷咗對外籍球員嘅限制，球員只要當時喺當地球會效力，都有資格代表廣東隊或香港隊上場比賽。


滬港球會盃，原名滬港盃，係一項已經停辦嘅埠際足球賽，起源於一場1908年舉行嘅滬港足球比賽，係中國最早嘅埠際賽，係香港同上海之間嘅傳統足球賽事。本來賽制係雙方要以當地代表隊名義參賽，後來改為由兩地各派出一隊球會參賽。


喺第二次世界大戰前後，賀歲嘅足球賽事都係以埠制賽為主。1950年起，香港足球總會改為邀請一隊或者多過一隊世界級球隊到香港獻技。喺1982年或之前，每年嘅賀歲足球賽事都係習慣安排上演三場比賽，分別由香港足球代表隊或者港聯出擊頭關或者第二關，而尾關則由華聯把守。


1983年起，賀歲足球比賽搵到主要嘅贊助商，自此每年改為邀請三隊外國球隊到香港獻技。而1983年嘅賀歲足球比賽就係第一屆賀歲盃。喺1993年至2007年期間，香港足球總會都係邀請國家隊到港。2008年，冇咗主要贊助商，新任足總主席梁孔德再次將邀請對象改為外國球會，應邀嘅球隊包括南韓蔚山現代、克羅地亞夏德同烏拉圭彭拿路。


會長盃七人賽係香港一項已經停辦嘅七人足球淘汰制錦標賽，喺每年球季開始前舉行，參賽嘅球隊由香港甲組足球聯賽球隊每隊派出兩隊分成A隊同B隊角逐，如果A隊或B隊其中一隊被淘汰，球員可以調去另一隊繼續之後嘅比賽。


比賽上下半場各10分鐘，中場休息5分鐘，除咗冇越位，角球改喺大禁區角開，其他規則同一般足球比賽一樣。如果法定時間之內打和，冇加時，以互射十二碼採用即時死亡分勝負，即係第一輪有球隊射入，射失嘅球隊即輸。


香港足球大概100年歷史。足球係香港大眾娛樂，嚮1940年代至1960年代香港足球業係黃金年代，唔少細路發夢都想做足球巨星，當時有名嘅球星出身地，好似修頓球場、維園、官涌遊樂場、卜公花園同麥花臣，而家重嚮處。


1908年，香港孖剌西報捐出銀杯做獎品，賽事叫「尋常杯賽」，從此香港出現公開嘅足球競賽，個名沿用到二次大戰日本佔領香港為止。當年只有西人球隊，多數係當地軍隊，冇華人參賽。第一屆聯賽由巴付陸軍羸咗，之後甲組聯賽都係洋人球隊贏晒。


香港足球總會嚮1914年成立，華人球隊同天才球員湧現，包括香港球王李惠堂、包家平、孫錦順、譚江柏、黎兆榮、卓石金、李碩友、鄭少康、葉北華同李天生咁。1950年代至1960年代，香港出名球星有朱永強、莫振華、高保強、姚卓然、黃志強、黃兆和、何祥友、張子岱同張子慧咁。


佢先後就讀香港九龍總商會中文小學、清水灣寄宿學校香港三育書院同已被殺校嘅格致書院。佢中三開始加入業餘民歌界，並初嘗民謠木結他，擅長演唱流行民歌，少年時代曾經代表學校出外比賽、參加業餘民歌音樂會，亦曾經喺餐廳唱英文歌同懷舊歌。


歐陽震華，原名歐陽耀泉，籍貫廣東新會，係香港電視劇演員，老婆傅潔嫻係澳門前任賭王傅老榕嘅孫女。中學喺廖寶珊紀念書院畢業。參加1982年無綫電視藝員訓練班入咗無綫電視，持續服務咗廿幾年，喺2010年改簽部頭合約，後嚟主要專注喺中國大陸發展。


寶珮如，係前亞洲電視女藝員，由參加亞洲電視「第三屆未來偶像爭霸戰」而入娛樂圈，用歌手身份入行，出過幾張唱碟，同拍攝幾套電視劇，之後入電影圈，亦出過自傳。但1999年佢遇到車禍，令佢毀容。2011年3月13號，佢同識咗只係2個月，做緊廉政公署嘅鄧秋雄閃電結婚，2012年2月26號正式受洗做基督徒。


2008年1月陳冠希鹹相案，同陳文媛有關。陳冠希透過律師胡漢清向傳媒發表聲明，話呢次「惡作劇」唔負責任，強烈譴責發佈「慾照」嘅人。及後，香港警方公佈懷疑係陳冠希整電腦，唔小心令鹹相流出街，陳冠希致歉。


陳琪，係香港無綫電視前藝員，1997年開始拍電視劇，比較出名嘅角色包括2007年《突圍行動》嘅黃寶如同埋2014年《再戰明天》嘅譚月瓊。2017年離開無綫電視。2018年7月開始主持香港商業電台雷霆881節目《小小情人放暑假》同《C9琪艦店》。


陳文靜，係香港女演員，舊時係無綫電視藝員，憑《TVB周刊》Cover Girl選舉攞冠軍入行，之後讀藝員訓練班，以遊戲節目《美女廚房》做「糖水」最出名，亦有拍劇，2012年跳槽到香港電視網絡做藝員繼續拍劇。


陳法拉讀過勝利西路小學及同埋鹽道街中學，14歲時同屋企人移民到美國亞特蘭大，並且以全校頭十名成績喺高中畢業，喺2001年入讀美國艾文理大學，主修市場行銷同埋國際商務，並且因為學習成績優異，獲得獎學金。


大學期間，佢曾經參選2002年全美亞裔小姐、2003年全美華埠小姐、2004年紐約華裔小姐，因此可以代表紐約去香港參加2005年1月29號嘅國際華裔小姐競選，並且攞到亞軍，隨即簽約電視廣播有限公司開始喺演藝圈發展。


初嚟香港，首先喺TVB8主持國語節目，一年之後開始拍電視劇，主演多套電視劇同電影。喺2010年攞到第29屆香港電影金像獎提名最佳新演員。2011年憑巾幗梟雄之義海豪情攞到第16屆亞洲電視大獎最佳女配角。


陳秀雯出身喺前麗的電視嘅1979年藝員訓練班。演藝上嘅對手有別名「叉燒」嘅男演員林國雄，及小生馬景濤等。做演員嘅林國雄就係陳秀雯嘅老公，兩個人喺麗的電視電視劇《驟雨中的陽光》相識，1987年結婚，婚後佢曾經息影幾年，有一個仔，而佢現已轉往中國內地發展。


1988年，趙學而參加咗由華星唱片搞嘅新秀歌唱比賽，喺半準決賽畀人淘汰咗。1989年參加無綫電視嘅藝員訓練班，之後做咗無綫電視旗下藝員，主持過「娛樂新聞眼」、「婦女新姿」同「都市閒情」等等節目，增加咗知名度。


2001年，趙學而因為音樂上嘅理念同唱片公司要求嘅唔同，同唱片公司解咗約。離開咗樂壇之後，佢重返無綫電視同林曉峰主持《勁歌金曲》，之後接拍咗《勇往直前》一劇，做反派角色，演技受到肯定。後來又接拍咗電視喜劇《皆大歡喜》做「二少奶」林玉露，人氣穩定。


李徐子淇喺香港出世，嚮澳洲長大，之後同屋企人返香港，讀南島中學，14歲做模特兒。之後演陳嘉上嘅戲加入香港娛樂圈，其間去過英國倫敦大學學院攻讀學士課程，再去倫敦政治經濟學院同埋2005年嘅讀完傳理學系碩士課程。


祝文君喺香港出世，有兩兄一姊一妹一弟，阿爸係做海員。香島中學中五畢業後，喺寶生銀行打咗五年工，做過出納員同埋總行人事部會計員。1989年參加第3期無綫電視藝員訓練班，1990年畢業後加入無綫電視，主要做節目主持，亦拍過唔少電視劇做閒角，1998至1999年曾經短暫移民加拿大。


陳鴻烈曾經係喺1962年佢哋進走入邵氏嘅「南國訓練班」，畢業之後並簽約邵氏演戲。由於佢外形關係，多數都做反角。1966年佢憑住《大醉俠》呢部電影走紅。六十年代佢多數都拍電影，當其時佢最風光嗰陣，曾經揸過寶馬房車同埋一啲古董車。


陳鴻烈曾經喺1970年代開辦咗電影公司，之但係幾年間就蝕咗足足五百萬咁多。1974年同當時簽約邵氏嘅花旦潘迎紫結婚。但其間成日都爆出負面新聞。潘迎紫成日公開指責陳鴻烈唔畀家用又花心，最後搞到喺1979年離婚。


2009年11月24號，佢喺無綫拍緊《畢打自己人》期間心臟病穾發性昏迷送院，喺將軍澳醫院經送院搶救後延至夜晚7點11分證實不治更走咗，享年66歲。當時傳媒就報道，陳鴻烈喺猝死前一星期已經開工超過69個鐘，但佢嘅底薪只有每月港幣3,000蚊。


2010年8月約滿無綫電視後唔再續約，轉戰中國大陸。2011年，喺古裝大戲《美人心計》飾演第一男主角劉恆而被大陸觀眾熟悉，更被封為「史上最帥皇帝」。2012年，喺《亂世佳人》飾演賀天，2013年，喺民國激戰年代情感大劇《烽火佳人》飾演杜允唐。


陳少邦係香港男演員，參加1999年無綫電視第13期藝員訓練班之後加入無綫電視，演出過好多劇集，2012年轉投香港電視網絡拍劇，之後變做自由身演員。2018年，佢接拍改編自李宗瑞迷姦案嘅中國電影《有罪》，做第一男主角。


陳冠希，本名陳興華，香港藝人，做緊Clot Media Division行政總裁。旗下有活躍緊樂隊農夫，歌曲以嘻哈說唱主打。自從宣告退出香港娛樂圈之後，陳冠希去咗荷里活發展。重有扮模特兒賣佢公司出嘅時裝。


佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。


佢喺無綫除咗做主持，亦喺啲劇集度做吓啲配角，例如《再見亦是老婆》、《神雕俠侶》同埋《大鬧廣昌隆》。之不過佢喺無綫並唔係好得志，一直都紅唔起而離開無綫電視。1998年之後決定過檔亞洲電視用一倍人工撬陳啟泰，陳啟泰就轉投亞視。


2009年因為亞視冇同陳啟泰傾續約，陳啟泰自動離開亞視，同有線電視簽約。2011年返番亞視，但因為呢個時候亞視差唔多唔做節目，停產咁滯，陳啟泰好不滿，結果到2013年唔再續約，之後佢改為以自由身身份，專門喺香港、大陸嘅電視台做節目。


張兆輝籍貫廣東南海，生於清貧家庭，有四兄弟姊妹。細個住喺沙田美林邨附近嘅木屋區。佢讀過沙田公立學校同模範英文中學。讀書嗰陣成績一般，小四之後因為愛上足球運動更加無心機讀書。中五畢業前，佢英文科老師建議佢報考無綫電視藝員訓練班，以增廣見聞。


佢之後成功投考第11期無綫電視藝員訓練班，同期出道嘅重有梁朝偉、周星馳、吳鎮宇、李子雄等等。出道初期佢都係喺無綫連續劇擔任跑龍套嘅小角色，後來被安排喺處境喜劇《香港八五》飾演「順嫂」二仔張鏘，一直到1986年先喺《神勇CID》、《黃金十年》一劇中擔任第一男主角。


自此張兆輝不斷參演一啲一綫角色，並客串電影。到2002年拍完《雲海玉弓緣》之後離開無綫。其後於2011年獲無綫邀請回巢拍攝《結·分@謊情式》。2019年，佢喺《2019第十一屆澳門國際電影節》憑電影《催眠・裁決》得到「最佳男配角」。


2019年7月疑一腳踏五船消息傳出後，Boy'z演唱會被撤回。佢老婆雯雯喺IG話希望大家畀機會「爸爸盡責任陪伴BB成長」，張致恒之後亦發言道歉話同雯雯一齊嘅時候未同正印女友梁皓恩分手，對佢哋感到愧疚咁話。


曹永廉出道嗰陣係歌手，不過發展麻麻地，其後喺無綫電視參與演出電視劇，先喺1999年憑《雙面伊人》飾演反派方德信而開始俾觀衆留意，再喺2000年憑演出《妙手仁心II》嘅向眾仁醫生一角而人氣急升，2006年就參演咗處境喜劇《高朋滿座》。


其中，喺《萬千星輝頒獎典禮2017》嗰陣，佢就接二連三講錯藝員名同劇名，被指表現相當唔專業，網民都紛紛留言鬧爆蔡康年，仲話唔明佢點解可以錯得咁離譜。例如，佢當晚將《親親我好媽》讀錯做《親親我媽媽》，又將龔嘉欣讀咗做鍾嘉欣。


喺2019年12月，邱芷微曾經喺社交媒體，話自己喺一次司儀工作入面遇到不愉快事件，除咗被拍檔搶稿讀之外，喺獻唱環節中被對方夾硬開咪合唱，甚至喺工作中有人展示個人主義唔跟稿讀，又唔尊重幕後工作人員，令佢覺得好唔開心，之後有人翻查紀錄，發現矛頭直指蔡康年。


去到2021年，喺曾志偉接任無綫副總經理負責綜藝同資訊娛樂節目之後，曾志偉成功幫無綫同三大唱片公司破冰，之後進行喺2月24號聯手舉行《音樂永續 樂壇共享》記者會。蔡康年擔任記者會主持，但當去到曾志偉發言嘅時候，佢就指住蔡康年批評佢表現，話佢唔應該帶稿。


2023年，國際學術會議International Conference On Information Systems亦有人就網上捍衛品牌行為同社會兩極化現象關連嘅課題發表文章，當中就點名批評蔡康年，指佢對批評佢嘅人進行網絡欺凌。


佢政治上係親中派嘅支持者，曾經為親中派嘅鄭泳舜助選，亦有仇視西方社會傾向。就反修例運動，佢曾經多次喺社交媒體話運動係黑暴，話佢哋係「例行公事」嘅大型示威，又諷刺英國推出支援香港人嘅BNO Visa計劃，話咁樣令啲人走咗，令香港回復安全，又叫啲人去咗英國唔好返嚟。


朱維德，尊名朱翁，係香港電視節目主持人、電視劇演員同埋行山愛好者，對香港本地文化同埋香港歷史有見識。朱維德曾經係無綫新聞主播、體育新聞，同埋《體育世界》、《香港非常遊》主持人。2020年7月離開無綫電視。


秦煌生於一般家庭，與家人居住在黃大仙，父親梁全利在九龍城衙前圍道開設「梁全利刀剪」。他小時候在住所附近的農田和河溪捉魚嬉戲，讀書成績不錯，曾就讀佛教志蓮學校以及位於旺角亞皆老街的大同中學，在學時經常由住處踏單車回校上學。


畢業後，他曾做過建築方面的工作。直至1975年，佳藝電視開台。他在當年香港商業電台的唱片騎師莫佩雯介紹下認識電台創辦人何佐芝，又在何氏的介紹下認識了當時佳藝電視開拍《射鵰英雄傳》的監製。他於是應徵做跑龍套演員。


佳藝電視倒閉後，秦煌曾經加入有關示威行動，抗議電視台未支付員工的薪金。事前他仍然在趕拍劇集，但剛巧佳藝電視台的高層決定結束經營，以致秦煌加入遊行行列。不久，他有數年時間加入邵氏電影公司，參與拍攝李翰祥導演的電影作品。


當時二人早已認識，他們結緣於在佳藝時期，李氏找秦煌嘗試拍攝單元偵探作品。及後他見秦煌的角色形象不錯，遂安排他拍攝電影《軍閥趣史》。李翰祥大多數電影都有秦煌的演出。而「秦煌」一藝名正是由李翰祥提議改的，原因是名字氣勢大，含意是「無恥」，能夠襯托其演的軍閥角色，並一直沿用至今。


1978年，麗的電視與無綫電視皆有意羅致秦煌。他便先到麗的電視客串蕭笙監製的劇集《天龍訣》「夏哈哈」一角，再與無綫電視簽約。《鹽梟》是他在無綫電視拍攝的第一套電視劇。現在，他服務無綫電視已經超過40年，參演過逾110齣劇集，其角色一直與肥胖可愛的忠角有關，例如金庸筆下的胖子周伯通、《薛家三部曲》和《大運河》的程知節和《鹿鼎記》的茅十八等，雖然有時候也會演出壞人令人跌破眼鏡，例如《施公奇案》的僧格正雄等，但亦都受到觀眾歡迎。


2008年7月12日，秦煌在香港長洲消遣後歸家乘船時，因飲醉酒「斷片」而不慎跌倒墮海，以致頭部受傷昏迷，送院檢查後情況一度嚴重，一度有生命危險。他留院7日後康復出院。2016年，他在萬千星輝頒獎典禮上獲頒「專業演員大獎」，表彰他在演藝方面的貢獻與努力。


鍾漢良係香港一位男演員同歌手，喺廣東惠州惠陽出世。1995年，因為佢喺樂壇入面唱咗首《OREA》而搞到㷫咗成個娛樂界，而佢成日俾人話咗係「小太陽」或「小哇」嘅花名。喺臺灣俾人話成係歌壇嘅「四小天王」。


曾近榮早年喺培道中學做中文科先生。1986年退休之後，除咗繼續主持家事常識節目之外，又開展演藝工作，參與演出無綫電視處境劇《城市故事》，飾演劇入便嘅公務員阿爸許潤。曾近榮亦喺呢段期間客串演出多部電影，最令人留低深刻印象嘅係喺《逃學威龍》飾演一位記性差嘅化學科先生。


黎登勤係香港滑浪風帆代表、藝人。佢係奧林匹克運動會滑浪風帆金牌得主李麗珊表弟，滑浪風帆教練黎根個仔。佢15歲開始拍廣告，20歲做兼職模特兒，之後去到臺灣發展演藝事業，參與多部電視劇同埋電影作品，成為臺灣基佬傾慕對象。


傅嘉莉喺2003年出道，入行初期主要做模特兒工作，間中參演電影，到2013年正式加入無綫電視，開始拍電視劇，憑住同年喺重頭劇《衝上雲霄II》嘅演出而開始畀觀眾留意，喺2017年頭播嘅《財神駕到》第一次做女主角。


2007年佢以全新形象示人，出咗第1張個人EP《My Cup of T》、第2本書《T with Sunshine》及畫冊《Life is Beautiful》，三種商品嘅銷量都好好，令佢人氣提升，成為年青人偶像。


其中《T with Sunshine》更喺幾日間賣出約5000本，同時係香港書展2007十大暢銷書之一。另外，佢第1張個人EP《My Cup of T》係IFPI香港唱片銷量大獎2007得到最暢銷本地女新人獎。


2008年佢第1張個人大碟《Smiling》連寫真集《Gracious》及《Sensuous》喺香港書展2008出。出咗第1日賣出近3000本，出咗一個禮拜更賣咗差唔多成15,000本，成為香港書展2008十大暢銷書之一又攞埋金唱片銷量。


馮寶寶，係香港演員，英屬北婆羅洲山打根出世，祖籍廣東中山。佢先後憑1992年電影《92黑玫瑰對黑玫瑰》同1993年電影《新不了情》連續兩次攞香港電影金像獎最佳女配角獎。佢亦幫過麗的電視、無綫電視同亞洲電視拍劇。


2020年2月16號喺武漢肺炎香港疫情肆虐期間，方中信同警務處處長鄧炳強、總警司謝振中、仲有多名藝人包括成龍、曾志偉、譚詠麟等，出席晨曦明星隊晚宴，違反限制令，而晚宴嘅短片同照片，之後喺網上瘋傳，並惹嚟泛民主派支持者熱烈討論。


佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。


宣萱，係香港無綫電視合約女藝員，1993年出道，1990年代尾到2000年代中係佢全盛時期，嗰陣時譽為無綫電視「四大花旦」之一，到2012年離開無綫電視上中國大陸發展，2016年回巢。2019年拍攝《犯罪現場》，相隔十七年後再同古天樂合作。


夏雨，原名黃成志，係香港男演員。佢喺廣東廣州出世，祖籍廣東新會，16歲偷渡到香港，報讀邵氏兄弟訓練班而開始演員生涯，做過麗的映聲、無綫電視、亞洲電視同香港電視網絡藝員，2016年佢再次加盟無綫電視簽部頭合約。


河國榮係澳洲籍香港男藝人，邵氏兄弟旗下藝人，無綫電視前藝人。2015年，佢憑唱二次創作歌《亞視永恆》而喺網上爆紅，更喺毛記電視嘅第一屆十大勁曲金曲分獎典禮攞到「曲金曲獎」同「香港區最受歡迎男歌星」。2024年2月2號晚懷疑忍受唔住2023年底喪妻之痛、欠債同多重病患而喺大坳門村村屋燒炭自殺身亡。


古天祥係香港男模特兒兼演員，中國、西班牙混血，澳門出世同成長，之後入讀香港樹仁學院。佢2004年出道，早期主要拍廣告，亦客串過無綫電視劇集，2012年入過香港電視網絡拍劇，之後變做自由身演員。家下係邵氏兄弟同無綫電視旗下藝人。


郭政鴻細細個就學功夫，又去過亞洲電視做替身，又拍過戲。之後走去參加新秀歌唱大賽，重喺台上打咗個唔使用手嘅後空翻。後嚟佢就俾人睇中去咗拍戲，重識咗周海媚。周海媚話佢知無綫有藝員訓練班讀，重幫佢遞埋表，於是乎佢就入咗第四期無綫藝員進修班，成為無綫演員，一做就做咗成廿年有多，夾夾埋埋拍咗成70部電視劇。


黎姿喺14歲入娛樂圈，1990年代成為歌影視三棲藝人。主演過《倚天屠龍記》、《金枝慾孽》、《火舞黃沙》、《通天幹探》同《珠光寶氣》等多套人氣劇集，奠定其視壇地位。2008年宣布全面退出娛樂圈，同年嫁畀商人馬廷強。


李思蓓，原名李慧萍，喺1995年無綫電視藝員訓練班第八期藝員進修班畢業後加入無綫電視，同期嘅正式學員有雷穎怡、伍慧珊、羅貫峰、李天翔、劉永晉、盧卓南、孫恩明、盧慶輝同埋蓋世寶等，同班旁聽生有湯盈盈、姚瑩瑩、滕麗名、劉永健、關可維、孫大龍、李詠儀同埋張潔蓮等。


利嘉兒1992年喺金文泰中學度畢業。佢喺1999年做TVB8主持入行，2002年到2003年主持無綫電視資訊節目《笑談普通話》而多人識，因為噉而拍過一啲廣告。2005年，利嘉兒同拍拖一年半嘅香港電台DJ周國豐搞婚宴，但無正式入紙註冊，2008年宣布分手兼淡出娛樂圈。


盧宛茵係香港女演員，而家係無綫電視藝員。佢喺香港出世，參加1973年第2期無綫電視藝員訓練班而入行，主要拍電視劇。佢曾經喺1977年到1987年過檔麗的電視，亦曾經喺2013年到2014年過檔香港電視網絡。


林文龍係香港電視劇演員。1987年參加超級新星選舉而加入無綫電視，1990年無綫電視「太陽之子」之一，一度轉投亞洲電視，之後返到無綫電視。2004年同演員郭可盈結婚。2012年轉投香港電視網絡，但喺2016年以自由身形式重返無綫電視拍攝該台首部4K電視劇《不懂撒嬌的女人》。


阿叔屋企係小康之家，佢係么仔，有一個阿哥八個家姐。16歲加入咗香港甲組足球聯賽嘅足球隊，1948年開始效力傑志，1958年代表中華民國攞咗亞運足球金牌，1960年喺羅馬參加1960年夏季奧林匹克運動會，1972年效力流浪時攞咗聯賽同銀牌雙料冠軍。


2005年1月初，阿叔佢既老婆係劉蕙芳因為肝硬化引致內出血死咗，終年43歲，另外，阿叔對佢大受打擊，試過想喺2005年8月中同無綫電視合約屆滿之後退休，畀翻無綫電視挽留，到咗2006年世界盃過後，同年7月10號先至完成手頭上主持工作嘅香港時間清晨5點鐘正式退休，並宣佈退出電視同電影圈。


2009年4月23號，佢喺灣仔嘅僑興大廈住所內昏迷，係響送往律敦治醫院而搶救緊病死，去到11點58分證實死亡，享年74歲，其後，阿叔嘅骨灰葬於柴灣華人永遠墳場，繼伍晃榮逝世後呢個喺第二位病逝嘅體育界人士。


劉松仁喺香港出世，鄉下嚮廣東省潮州。佢喺麗的電視訓練班畢業，打咗兩年工就轉投無綫電視，先開始為人熟悉。《陸小鳳》一劇唔單止令劉松仁聲名鵲起，由佢演繹嘅「陸小鳳」亦被認為無可替代，當其時佢嘅代表作包括1980年首播嘅《京華春夢》。


劉家輝係劉湛嘅契仔，同劉湛兩個仔、導演兼演員劉家良同埋武術指導劉家榮係無血緣關係。由於劉湛係洪拳名家林世榮嘅弟子，即係黃飛鴻嘅下三代徒孫，劉家輝自細就受嚴格同正統嘅武術訓練，奠定後來成為武打明星嘅基礎。


1974年劉家輝入電影圈，從龍虎武師、武術指導做起，1976年由義兄劉家良執導嘅《陸阿采與黃飛鴻》係佢第一部擔大旗嘅作品。1978年嘅《少林三十六房》真正令佢聲名大噪。呢部電影唔單只成為當年香港十大賣座片，亦都響外國得到唔錯嘅反應。


劉錫明係香港電視劇演員同歌手，喺香港出世。佢喺香港浸會學院音樂系畢業，1988年，劉錫明加入第十五期無綫電視藝員訓練班，同學包括郭富城、林家棟、黃德斌、雷宇揚、陳家碧、黎芷珊同林燕明等，嗰時佢係無綫電視力捧嘅太陽之子之一。


羅嘉良，真名羅浩良，係前香港男藝人，自細喺香港土生土長，祖籍廣東省東莞，1984年加入亞洲電視，唱劇集《秦始皇》主題曲而開始出名，1986年轉投無綫電視，拍過好多劇集，代表作包括《季節》、《天地豪情》、《流金歲月》。


李思捷係香港前無綫電視男藝員。佢喺香港出世，10歲跟屋企移民加拿大多倫多，喺多倫多大學美術系學士畢業，再到美國深造，1998年返香港參加香港商業電台嘅「喜劇之王訓練班」，有機會演出電影《喜劇之王》而入行，2003年加入無綫電視，主要拍電視劇，亦曾經主持過唔少搞笑節目。


佢喺1997年同老婆Angel結婚。佢哋曾經分開再復合，當初分開嘅原因係佢識咗另一個女朋友，但都分咗手，仲因為金錢糾紛搞到上晒港聞，好彩得到依家嘅太太支持。佢哋喺2002年生咗一個女李沅薐，17歲初戀，不過李國麟話好放心，仲已經見咗家長。


李天翔，原名李志偉，係香港男演員，做過無綫電視基本藝人合約藝員。佢係經無綫電視第八期藝員進修班入行，做過細路節目主持，最經典角色係做「認字唔認人」嘅「認字特警」。佢拍劇就多數演反派角色。2019年李天翔離開無綫，結束廿二年合作關係。


梁競徽因為被指擦鞋同埋多次發表親共言論，令一啲網民唔鍾意佢。2015年，梁競徽喺一次訪問回應網上對佢批評嘅時候，作出挑釁，直認自己擦鞋，又揶揄批評者淨係對住個電話、電腦，一世都買唔到樓，結果引來更大爭議。


有信用咭公司一度搵佢賣廣告亦引來剪卡潮，表達對梁競徽嘅不滿，當時廣告喺Facebook曝光唔夠一日，惹來過千負評，連累品牌要將有關嘅Post隱藏。同時亦有傳無綫電視本來籌備新節目《男人經》，梁烈唯有份會主持，但亦因為網民對佢態度嘅不滿同批評，突然急煞車。


盧海鵬，廣東番禺人，籍貫廣東河源，花名鵬哥，係香港電視劇、電影男演員，前無綫電視同亞洲電視男藝員，後生時係內地歌舞團團長。1973年游水嚟香港，讀無綫電視第三期訓練班，跟同期訓練班同學包括周潤發同埋《喜有此理》嘅監製蕭鍵鏗有緣。


馬海倫 係香港資深甘草演員，有超過五十年嘅演藝經驗，而家係無綫電視合約女藝員。佢喺1960年代中入行係邵氏電影演員，1970年代加入佳藝電視拍電視劇，佳視執笠後一度息影，1988年轉投無綫電視，拍電視劇拍到而家。


梅小惠，生於香港，籍貫廣東台山，係前無綫電視女藝員，無綫電視劇集監製梅小青胞妹。喺1985年參加健美小姐。其後轉到去亞洲電視，曾經喺梅小青監製嘅幾部劇集中參與演出，梅小惠嘅代表作有《他來自江湖》、《皆大歡喜》等，其「傻大姐」性格同招牌「馬笑聲」，皆受到香港觀眾嘅歡迎。


2014年《守業者》大結局，播出劇情有大雨同水浸比啲`嘅情節，而馬浚偉所飾演嘅角色就喺度游水，且適逢當天掛上黃色暴雨警告信號同埋香港多區出現水浸情況，呢個巧合情況引起網民每到黃雨警告發出之後，就用呢套劇嘅截圖諷剌香港天文台縱使水浸亦只會掛出黃色暴雨警告訊號，而唔係更高嘅暴雨警告信號。


而馬浚偉有關嘅劇照隨即喺各大平台廣為流傳。去到2018年，馬浚偉喺自己嘅電台節目《偶然。馬浚偉》上邀請天文台台長岑智明時亦表示榮幸當上「黃雨KOL」，天文台Facebook專頁開放後，馬浚偉隨即成為「黃雨代言人」，同埋天文台台長岑智明合作，向市民提供氣象知識。


馬浚偉喺政治上係親中派支持者。佢曾經喺Facebook上公開讚揚中聯辦控制嘅大公報，話佢關心民生。另外，佢亦喺2021年香港立法會選舉入面，公開喺Facebook支持兩名親中派候選人，包括容海恩同張國鈞。


2012年，馬國明憑《On Call 36小時》嘅張一健喺《萬千星輝頒獎典禮2012》拎到「我最喜愛的電視男角色」。2013年，馬國明憑《衝上雲霄II》嘅高志宏大受歡迎，喺《MY AOD我的最愛頒獎典禮2013》拎到「我的最愛電視男主角」，成為「大馬視帝」，再喺《2013年度香港演藝人協會頒獎禮》拎到「電視傑出表現男演員」，成為「雙料視帝」。


麥長青喺中國廣東順德出世，12歲嗰陣嚟咗香港，喺陳樹渠紀念中學畢業。之後喺1987年參加無綫電視《超級新星大賽》，落選之後簽咗無綫電視，曾經做過兒童節目《閃電傳真機》，之後轉到戲劇組。佢憑《巾幗梟雄之義海豪情》嘅角色梁非凡喺《2010年萬千星輝頒獎典禮》攞到最佳男配角獎項以及第二年嘅《亞洲電視大獎》最佳男配角。


萬梓良演藝生涯嘅黃金時代，係喺八十年代加入無綫電視之後嘅事。早喺1985年演出《薛仁貴征東》時佢已經開始為人所認識。到1986年佢主演《流氓大亨》，更加成為當時嘅收視冠軍。佢因為呢部戲嘅演出而聲名大噪。


萬梓良嘅演出以極度投入出名，不少影迷形容係肉緊嘅狀態，但佢哋都話佢呢種演技係出神入化，奔放自如。例如響《流氓大亨》入面有一段關於強姦犯無罪獲釋，萬梓良喺戲入面以極度激動嘅神情向飾演強姦犯嘅的演員動武，幾乎將對方打到半死。


喺《大家族》入面一劇佢同飾演反派嘅曾江合作，其中一段萬梓良企喺台上當眾數臭曾江，亦都使人難忘。而《龍兄鼠弟》佢飾演一個癲佬醫生對付飾演殺人犯嘅鄭則士，更加將佢表情肉緊嘅演繹發揮得淋漓盡致。喺電影《胭脂扣》同《賭城大亨》系列，他亦都係保持住呢種風格。


吳卓羲喺唔少電視劇同電影都有飾演警察，但劇情同佢嘅角色設定往往都係偏向衝動，而且就算係劇中職級同年紀有所提升，或者部門唔同，都一樣衝動，不時成為網民一啲討論嘅話題。不過，佢其實並唔係無演過比較冷靜嘅警察角色，只係呢啲作品嘅有關討論入面，環繞佢嘅角色都相對較少。


1998年，吳啟華接拍咗由鄧特希監製嘅香港無綫電視劇《妙手仁心》，飾演程至美，係仁愛醫院入面一位醫術高明嘅腦外科醫生，角色性格隨和沉默，不過比較被動，做事認真同自信，並有責任感，對感情專一。呢套劇廣受觀眾歡迎，亦為佢帶嚟唔少嘅電視獎項，將吳啟華嘅演藝事業推上高峰。


佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。


成奎安早喺13歲輟學，做過打手。佢喺1978年被李修賢發掘，開始喺電影演出。由於身形高大外形較兇狠，成奎安喺電影裏面多數飾演江湖大佬一類嘅惡人角色，因而有「大傻」嘅稱呼。一般佢多數以配角嘅身份亮相，以主角身份擔正嘅唔多。


薛家燕，原名薛家彥，係香港無綫電視藝員，亦做過歌手。佢喺香港出世，1970年代加入麗的電視，1983年結婚而息影，1996年離婚後為咗生計復出，加入無綫電視，演出處境劇《真情》嘅「好姨」角色令佢開始出名。


薛家燕而家住喺西半山殷樺花園。2021年3月13號，政府刊憲將中西區指明「受限區域」，包括殷樺花園第一期同埋第二期住所人士，要接受新冠肺炎強制檢測。薛家燕同屋企人都有落樓接受檢測，強檢喺3月14號朝早約九點完成，搵唔到確診個案。


雪妮係香港粵語片同電視劇演員，中國大陸湖北出世，兩歲移民香港，17歲出道，有「甜妹妹」之稱。1966年主演嘅電影《女黑俠木蘭花》算係佢嘅代表作。1969年下嫁唐佳之後息影。1997年復出，加盟無綫電視。


譚玉瑛，外號譚玉瑛姐姐、阿譚，係香港無綫電視藝員。佢喺香港出世，1980年第9期無綫電視藝員訓練班畢業，拍過少少電視劇後，1982年就被安排主持細路節目《430穿梭機》，同之後嘅幾套細路節目《閃電傳真機》、《至NET小人類》同《放學ICU》，直到2014年《放學ICU》改革先至無得做，總共做咗32年細路節目主持。


滕麗名喺1995年參加新秀歌唱大賽入行，同屆參加者有陳奕迅同楊千嬅。佢喺2021年一次訪問嘅時候，提到其實當時自己見到其他人同TVB工作人員好熟，甚至有人學過聲樂，所以好怯好緊張甚至考慮退出，但又諗到佢哋學過聲樂都要同自己玩，所以蝕底嘅其實係佢哋，所以又繼續參賽。


陀槍師姐系列算係滕麗名其中嘅一套代表作，喺《陀槍師姐2021》宣傳嘅時候，無綫MyTV Super上載咗一段個滕麗名嘅專訪，當中就提到《陀槍師姐》嘅監製搵滕麗名拍《陀槍師姐》，係因為覺得佢夠型夠寸。但滕麗名就話，當時其實係因為佢喺《真情》入面嘅角色梁冰雪有視障，所以佢要戴上三對有色嘅隱形眼鏡，結果當時佢喺片場乜都睇唔到人，同唔到其他人打招呼，令人以為佢好寸。


另外，佢又回應網民形容陳三元係無綫電視劇入面有史以來最悲劇嘅一個人物，話自己好認同呢個說法。佢喺第一輯做到一個成功嘅女警，但係喺第二輯已經被人強姦，第三輯個仔死咗，然後第四輯唔知老公死咗未，佢形容成件事係一個角色嘅成長。


1994年參選加拿大滿地可小姐奪冠。1995年去香港參選國際中華小姐競選，雖然攞唔到冠軍，但係無綫電視都同佢簽約成為旗下藝員，之後加入第八期藝員進修班，同期學員重有姚瑩瑩同埋滕麗名。佢參演咗好多套電視劇，但係由於佢嘅形象性感，所以成日做一啲狐狸精嘅角色。


謝雪心阿爸孔仲葵係中山人，阿媽係順德人，出生喺香港小康嘅屋企，自細個喺父母嘅薰陶下對粵劇產生興趣，因體弱而習泳，最擅長背泳。1960年代喺任職新聯影業電影公司監製嘅叔公孔強推薦下拍攝《七小福》同《殘月離魂》等電影，係香港粵劇界演員。


1990年代末開始向電視發展。喺1996年加入亞洲電視，向視圈發展，拍攝首部劇集《親親，親人》，當時亞視董事長林百欣曾譽謝雪心係「亞視汪明荃」。後嚟喺2008年轉投無綫電視。首部參演劇集係《巾幗梟雄》，更憑藉《巾幗梟雄》嘅殷鳳儀一角榮獲2009年萬千星輝頒獎典禮「最佳女配角」獎，亦係首位由亞洲電視轉投無綫參與第一套電視劇後即時奪得無綫獎項嘅藝員。


翌年亦憑《宮心計》奪得亞洲電視大獎嘅「最佳連續劇女配角」。後來亦參演過唔少經典劇集，演技受人肯定，包括《宮心計》嘅郭太后、《公主嫁到》嘅崔太妃、《巾幗梟雄之義海豪情》嘅鄭朗喜、《結·分@謊情式》嘅李佳芳以及《幸福摩天輪》嘅唐碧曌等。


黃卓玲係香港前女模特兒同演員，曾經喺1995年至1997年間擔任全職時裝模特兒，期間拍過多個廣告，包括雀巢咖啡、博士倫隱形眼鏡、和記傳訊、大通信用卡、香港電訊、崇光百貨公司、怡東酒店、美國運通信用卡等等。


黃淑儀係香港女演員同主持人。佢喺廣州出世，祖籍廣東開平，1968年第2期麗的電視藝員訓練班畢業後加盟麗的電視，同年因事畀公司炒，佢轉投無綫電視，1973年曾經返過麗的，1975年再返無綫，拍唔少電視劇，1983年移民加拿大溫哥華。


1990年代之後佢斷斷續續拍過幾套香港嘅電視劇，2005年開始幫無綫電視主持飲食節目。2019年1月，黃淑儀同無綫結束合約，為ViuTV拍飲食節目。2019年尾，佢因為半月板撕裂而腳痛，做咗個更換全膝人工關節置換手術。


1999年參加全球華人新秀歌唱大賽，入最後四強。2001年，胡定欣再參加《TVB週刊》第三屆CoverGirl選舉攞到「美寶蓮至迷人Cover Girl大獎」、「Nikon 至上鏡Cover Girl大獎」、「California Fitness至Fit Cover Girl大獎」同「全場總冠軍」，之後加入第18期無綫電視藝員訓練班後做咗無綫旗下藝員。


畢業冇耐，胡定欣俾人派去拍由黃易小說《大唐雙龍傳》改編嘅同名電視劇，係四位女主角之一，同時亦憑劇入面婠婠一角而為人所熟識。胡定欣之後有份演出嘅劇集有《西廂奇緣》、《樓住有情人》、《十兄弟》、《布衣神相》同《銀樓金粉》。


王喜1967年喺香港九龍城區之草根家庭出世，為佢嘅藝名係佢喺1990年於商業電台主持節目《妖獸都市》時幫自己改嘅，源自「皇氣」諧音以及余華嘅小說《活著》裏一名店小二嘅角色名字，王喜講鍾意過似店小二嘅簡單生活，所以拿咗呢個名作為自己嘅藝名。


王喜喺藍田長大，小學喺坪石天主教小學畢業，中學喺聖公會基孝中學畢業。家中有父母、一個姐姐同一個弟弟。其第一份工作係救生員，1986年5月19號加入皇家香港警察隊，編號46029，派入機場警署。1989年加入警察機動部隊，後入觀塘警署，任職時救人事跡被列香港警隊表揚的十大英雄事件。


喺2022年4月3號，王喜入境台灣，因為鼻腔採檢時被「捅鼻子」意外流血，多次喺Facebook發佈文章，用詞強硬，又上載染滿鮮血嘅口罩照，甚至話要「通緝」幫佢採檢嘅女性醫護人員，更一度張貼指揮中心發言人莊人祥嘅黑白照，結果引起唔少台灣人不滿，但其後都認為自己嘅言論有啲過火，所以都道歉，但仍然要求比個說法。


同樣係移居台灣嘅香港藝人杜汶澤之後就呼籲，相信香港人只要以正常途徑申訴，喺世界任何一個文明嘅國家，包括台灣，都會得到公平對待。杜汶澤又話，希望香港人要多尊重台灣文化，又話台灣人同香港人都擁抱自由民主，永遠唔係敵人。


不過，民進黨立委林靜儀就借事件發放假新聞。林靜儀喺個人社交網站貼上來自香港《明報》嘅截圖，質疑王喜3月30號確診，為何4月3號能入境台灣，懷疑王喜攞到嘅登機前陰性PCR報告，又形容「已知確診個案這樣跑」，令到所有機組員、航空公司、乘客、防疫人員都暴露喺風險入面。


《明報》內文實則提及，王喜喺25號已經無不適，上機前已經康復，只係《明報》去到3月30號先報導。但林靜儀提供嘅截圖，就無包括報導內文，而且亦無提供《明報》網站嘅連結，令公眾無辦法查證。而之後林靜儀亦繼續喺台灣對香港人政策上繼續用假新聞對香港人作出攻擊，結果被一啲人批評。


王喜曾經喺2017年同2020年，分別喺社交媒體指控的士司機濫收車資，兩次涉及車資都係39.3，而咁啱的士司機都找少咗7毫子畀佢，去到第二次之後佢仲話以後唔搭紅的。網民反應不一，有啲人認同王喜批評啲的士司機，但亦有人批評王喜孤寒。


例如，喺2011年，就傳出佢同樂易玲「對着幹」而不獲續約，喺佢最後一日為無綫開工，為節目《香港演義》拍外景嘅時候，佢接受傳媒訪問嘅時候，佢嘅反應就被指句句有骨寸爆。然後樂易玲回應嘅時候就話唔想陷入罵戰，但藝員部有傾過佢嘅個案，話有合適工作會搵佢。


而去到2012年，王喜更加喺自己主持嘅商台凌晨節目《起來！大龍鳳》入面，凌晨1點幾打電話畀瞓緊覺嘅樂易玲，要佢回應關於無綫藝人潛規則嘅問題。由於當時佢另外訪問霍汶希同陳善之等人都係預先邀請咗，但對樂易玲就無預先安排，結果王喜就被形容為對樂易玲進行午夜凶鈴式拷問。


佢曾經同一啲合作過嘅演員傳出不和，包括林保怡同鄭嘉穎。林保怡喺2011年接受訪問嘅時候就話，喺2006年旅遊節目《江山美人》拍攝嘅時侯，大家就介紹小龍蝦嘅片段有爭執，之後就知道唔可以同佢喺工作上合作。


韋家雄後生時同前妻奉子成婚，後來性格不合離婚，韋家雄成爲單親亞爸，一手一腳湊大個仔。2012年開始同無綫電視藝員陳嘉嘉拍拖，3年後分手。2018年，佢同任職銀行嘅鄧楚雅Keynes拍拖，同年10月6號喺旺角帝景酒店結婚。


黃子恆，原名黃子衡，係香港無綫電視藝員。佢喺香港出世，1999年加入無綫電視，之後讀第14期藝員訓練班，早年做過《都市閒情》主持同好多電視劇嘅閒角，到2013年《衝上雲霄II》嘅演出先至開始令觀眾留意，跟住佢拍劇嘅戲份逐漸增多。


佢1970年代喺香港出道，主要做電影演員，作品多數係喜劇。佢最出名演出係1980年代嘅「福星電影系列」，同埋幫亞洲電視主持整蠱節目《吳耀漢攪攪震》。2010年代頭開始，佢亦有拍香港電台電視劇，2017年接拍奇妙電視劇集《閃婚100天》。


玄智慧係香港1980年代後期到1990年代早期著名嘅韓國籍電影女星。佢來港早期只負責喺色情電影中擔任角色。後來到咗1980年代後期，由於香港電影蓬勃發展，加上喺香港日子耐咗，學識咗廣東話，加強咗佢同其他電影製作者嘅溝通，使佢嘅才華得以顯現，從而擺脫過往「脫星」嘅形象。


殷寶瑩係香港女電視藝員，依家喺中國大陸發展。佢舊時係香港無線電視女藝員，2001年第17期無綫電視藝員訓練班畢業後入行，拍過唔少電視劇，亦做過遊戲節目《一擲千金》「千金小姐」，2007年離開無綫電視。


楊愛瑾係香港女歌手同演員，亦係當紅組合Cookies嘅成員，已獨立發展。出道前佢做過兼職模特兒，2002年正式出道成為歌手。個人發展後，佢主要從事影藝方面嘅行業，主演過好多電影。第一部擔正女主角嘅獨立電影《B420》已經喺日本獲得第19屆福岡亞洲電影節大賞，而第二部擔任女主角嘅《龍咁威2之皇母娘娘呢》票房已經破1500萬。


楊茜堯，原名楊怡，係香港女演員，鄉下喺廣東湛江，係無綫電視前藝員。楊怡憑住劇集《智勇新警界》喺《2003年度萬千星輝賀台慶》贏到「本年度我最喜愛的飛躍進步女藝員」，之後又憑住劇集《宮心計》喺《2009年度萬千星輝頒獎典禮》贏到「我最喜愛的電視女角色」。


訓練班畢業之後，佢試過喺《萬千星輝賀台慶》入面做歡樂小姐，同埋喺幾套電視劇入面做茄喱啡。第一次拍電視劇，就係喺《狀王宋世傑》入面做一個冇對白嘅師姑。去到2001年，因為佢個樣好似當時無綫嘅一線花旦張可頤，於是監製就被安排佢喺《婚前昏後》入面做佢個妹孫慶欣，觀眾先開始留意佢。


2003年，入咗行4年嘅楊怡終於憑住《智勇新警界》入面嘅「wet妹」角色溫嘉莉贏咗當年嘅「我最喜愛的飛躍進步女新人獎」。之後，佢有得喺《大唐雙龍傳》、《學警雄心》、《滙通天下》、《賭場風雲》、《溏心風暴》同《建築有情天》等等嘅電視劇演出。


到咗2008年，楊怡喺《溏心風暴之家好月圓》中演「攞女」孫皓月一角，憑住呢套劇攞到2008年度萬千星輝頒獎典禮「最佳女配角」。第二年，楊怡喺古裝劇《宮心計》入面第一次演反角姚金鈴，重成為2009年度萬千星輝頒獎典禮「最佳女主角」大熱門之一。


喺2009年度萬千星輝頒獎典禮，楊怡就憑住《宮心計》中姚金鈴一角，攞到「我最喜愛的電視女角色」，同時重贏埋無綫頒出嘅「最佳表現獎」。但係，頒獎典禮之後，有啲網民認為楊怡冇資格攞「我最喜愛的電視女角色」，惹嚟一啲Fans狂插賽果唔公平。


兩人曾經被指不和，事緣喺《萬千星輝頒獎典禮2010》嘅時候，鏡頭咁啱影到楊怡疑似用肩撞兼藐爆身旁嘅胡定欣，楊怡刻意擰轉背唔望定欣，只顧同另一邊嘅徐子珊傾偈，隨即傳出兩人其實已不和多年，亦有真係因為為咗吳卓羲爭風呷醋。


真名嚴惠玲，香港出世，早喺1970年代，米雪同當時嘅佳藝電視拍咗套射鵰英雄傳，因為飾演女主角黃蓉而大受歡迎。米雪係已故著名粵語片演員曹達華嘅契女。米雪個妹 雪梨亦係1980年代嘅香港演員。曾經有「亞洲第一中鋒」之稱嘅「尹佬」尹志強，生前係米雪嘅男朋友。


而家講唔到嘅話，第日點配音呀佢！』我話畀你聽，因為我係一個好要面嘅人，我當時覺得好難堪，我隻耳仔紅晒，跟住我踎咗喺地下度，好驚，驚到真係，但都係要咬緊牙關做，我唔知啲人睇唔睇得出，可能啲人以為我當時個樣好兇狠，但其實我就係咬實牙關喺度講。


元秋，原名張轉男，係香港武打演員，香港出世，祖籍山東，1960年代出道拍電影，1980年代中打後一度息影，到2004年出山做電影《功夫》其中一位女主角，包租婆嘅形象深入民心，之後繼續接拍電影，2010年代頭亦幫無綫電視拍過幾套劇集。


翁美玲喺香港出世，鄉下喺安徽省，係獨生女。中學時隨屋企移居英國，入讀中央聖馬丁藝術與設計學院獲頒文學士。1980年，得英國華裔小姐選美亞軍。1982年嚮香港小姐入圍15人之一。之後做無綫電視台節目主持人。


1985年5月14號，嚮九龍廣播道屋企開煤氣自殺，終年26歲。5月19號嚮九龍世界殯儀館舉殯，好友劉德華、梁朝偉、黃日華、苗僑偉、蕭笙、李添勝、伍潤泉、何家聯八人扶靈，骨灰安放嚮英國劍橋大學城劍橋新市場天主教墓地。


尹天照係香港男演員。1983年亞洲電視第二期藝員訓練班畢業，隨即主持細路節目《500飛虎隊》。1998年以電視劇《我和殭屍有個約會》成為亞洲電視首席小生。近年開始踏足電影界，除咗演出亦都有做監製工作。


楊明曾經受無綫力捧，喺2000年俾公司派去英國愛丁堡參加第三屆世界先生選舉，但其後不斷惹上官非，因而俾無綫投閒置散，直至2011年，揚明憑《誰家灶頭無煙火》中「田凱」一角人氣急升，再被關注，更打入2011年萬千星輝頒獎典禮「飛躍進步男藝員」五強名單。


近年，楊明再度受到無綫電視嘅重視，喺多部電視劇入面擔正，例如《機場特警》、《迷網》、《鐵探》等，都飾演一啲形象正面嘅警察角色。但佢亦因為喺香港逃犯條例爭議期間高調支持備受示威者批評使用過分暴力嘅香港警察，以及一啲個人操守問題，備受一定爭議。


楊明係親中派嘅支持者，曾經支持唔同親中派嘅活動，例如曾經幫親中派政黨公民力量搞嘅「KOL明日之星選拔大賽」做評審，親中派立法會議員梁美芬亦曾經為佢嘅燉湯店同埋劇集《機場特警》宣傳，大讚楊明「湯好飲，劇好睇」。


佢亦同香港警察有密切關係，例如係撐警活動等，協助警察嘅宣傳活動等。佢亦曾發表唔少支持警察嘅言論，因而被廣泛視為撐警藝人。喺2021年11月，因墮海殉職嘅高級督察林婉儀出殯，佢亦有獻上花牌，並且喺花牌上為自己嘅燉湯店宣傳。


喺2020年1月，楊明位於荔枝角昌隆工業大廈地舖嘅燉湯店，被傳媒揭發得「食物製造廠牌照」，唔可以招待食客。食物環境衞生署回覆傳媒查詢時，表示曾接獲有關投訴，並且喺2019年9月同埋2020年1月發現違規嘅情況，已向有關店鋪嘅負責人以無牌經營食肆罪行提出檢控。


去到2020年1月22號，楊明嘅燉湯店被揭發盜用泰國藍象嘅商標，而藍象嘅香港代理百利行環球亦喺同日發表聲明，表明自己從未同燉湯店有過任何嘅商業合作關係或收到燉湯店任何使用藍象嘅肖像權/品牌/商標嘅申請，並表明如果佢哋唔移除有關宣傳品，將會採取進一步嘅行動。


去到2022年，因為武漢肺炎疫情，佢嘅燉湯店幾乎全線停業，佢女朋友莊思明話每個月淨係計租金已經蝕成過百萬。有啲唔鍾意佢嘅網民就因而揶揄佢，話佢又可以「借酒澆愁」，叫佢「信政府無事」，問佢嘅朋友去左邊，亦有人質疑係咪真係蝕咁多。


單嘢其後發酵，連國泰嘅本地主要競爭對手香港航空都喺社交媒體對呢單嘢抽水，舉行送筆活動，而且仲溫馨提示乘客搭飛機嗰陣，自己要帶筆填入境紙。去到1月12號，楊明唔單止無回應到莊思明洩漏機組人員名單嘅爭議同埋私隱專員公署對單嘢嘅回應，仲質疑香港航空係咪有需要都可以向空姐或空少要求幫手。


去到2021年11月，學術期刊Journal of Organizational Computing and Electronic Commerce刊登咗一篇文章討論網上捍衛品牌行為，其中就攞咗呢次莊思明同楊明攻擊網民引來大批反駁嘅例子，作為呢種行為嘅其中一個案例。


2006年，楊明曾經因為被夜店保安員拒絕入場，用腳踢保安員而被判守行為。但喺守行為期間，佢再次因為醉酒之後去便利店，2次用回鄉卡當八達通用嚟買嘢，唔成功之後將店內八達通機掟出店外，仲打爛店內一個香煙廣告箱，結果被判社會服務令150小時同埋向便利店賠償3,880元。


曾經喺2006年喺法庭承諾滴酒不沾嘅佢，喺2020年8月，再涉嫌酒後駕駛，經過馬己仙峽道嘅時候失控撞到交通指示牌同石壆。佢車禍後腳步浮浮，需要兩名警員攙扶先能夠上車。被送院後，佢懷疑因為拒絕提供血液樣本作酒精測試機嘅用途被捕。


而且，佢喺醫院度仲大吵大鬧，醫護人員同保安要為佢著上約束衣。後來，佢被正式起訴三宗罪，包括「門窗玻璃透光度不足」、「拒絕提供血液樣本以作化驗」同埋「不小心駕駛」。開審嗰陣，作供嘅警員都話佢當時唔太清醒，而且身上仲有酒氣。


去到2021年10月21日，楊明被判罪名「不小心駕駛」同埋「車窗玻璃光度不足」兩項控罪罪名成立。2022年12月，佢嘅上訴畀高等法院駁回，維持原判，除咗停牌兩年外，需即時監禁18日。法官陳仲衡仲話佢悔意一般，駕駛嘅態度「持續地差勁」，一定要判有阻嚇性的刑罰。


楊明、莊思明、莊思敏同曹永廉等藝人喺2020年7月為電影《時代》進行拍攝，但半百演員同埋工作人員喺招待傳媒訪問及拜神儀式期間，眾多人群都無戴到口罩，被指違反限聚令，現場有路過街坊同電影工作人員同演員講叫佢哋返戴口罩，但佢哋同在場警察都無理到。


2021年4月22號，新加坡藝人包勳評因為醉酒駕駛被控上法庭。去到5月4號，新傳媒正式同包勳評解約。由於佢同楊明喺相對接近嘅時間期間涉嫌醉駕，所以有一啲新加坡網民揶揄佢係新加坡版楊明。不過，兩人算係同人唔同命，楊明唔止無被解約，而且繼續得到無綫電視嘅力捧。


袁文傑1990年出道，讀第四期無綫電視藝員訓練班，1991年轉行做模特兒，1995年加入亞洲電視，2012年走人，2016年做返無綫電視合約藝員。2017年佢憑演出《不懂撒嬌的女人》而走紅，觀眾都用佢喺劇入面嘅稱呼叫佢做「游生」。


楚原，原名張寶堅，係香港演員同導演，廣州出世，祖籍廣東梅州梅縣，1965年出道做粵語電影編劇，1980年代開始淡出編劇工作而多咗幕前演出，1990年代亦幫無綫電視拍過唔少劇集，當中經典嘅演出有處境劇《卡拉屋企》入面嘅「白頭佬」。


加拿大同時亦係歷屆冬季奧運會入面，單屆贏得最多金牌嘅國家，打破咗前蘇聯喺1976年燕斯布陸冬奧會創下嘅13金同埋挪威喺2002年鹽湖城冬奧會同樣創下嘅13金紀錄，亦一掃1976年滿地可奧運會同埋1988年卡加利冬奧會作為東道主但冇一面金牌落袋嘅窘境。


廣州國際城市創新獎，簡稱廣州獎，係世界城市同地方政府聯合組織同埋世界大都市協會整嘅最高獎項，佢係用嚟表揚城市同地區政府喺城市創新領域入面嘅成功實踐。呢個獎喺2012年11月16號正式開始搞。呢個獎係世界第一個由地方政府要喺世界城市嘅好多個邊組織嚟一齊整嘅國際獎。


廣州獎嘅口號係「創新成就未來」。其中，中文口號就係高度話清楚乜嘢係國際城市嘅創新，將廣州獎推向全球城市合作發展嘅目標，而形成既響又有力嘅口號。而英文口號就係廣州獎喺世界人民追求城市創新發展嘅同時，重打算將來有個靚嘅發展希望。


喺當地英文媒體裡面，「Greater Vancouver」同「Metro Vancouver」經常混用。但係嚴格來講，「Metro Vancouver」指嘅係1966年建立嘅「大溫哥華區域局」，係一個有法律地位嘅機構。


卑詩殖民地喺1858年成立之後，行政總部最初設喺蘭里堡。由於蘭里堡好近美國邊界，英國當局認為唔適宜做殖民地首府，就開始另外搵地方建立首府。當時重係上校嘅英軍司令慕迪認為宜家新西敏所在嘅菲沙河北岸一帶容易保衞，而且水路交通理想，日後重有發展鐵路嘅潛力，就喺1859年建議將殖民地首府搬過唻呢度。


時任卑詩總督道格拉斯接納伊個建議，並喺1859年2月14號宣佈將卑詩殖民地嘅首府搬唻呢度。隨後道格拉斯向倫敦申請將伊座新城市命名為「昆士堡」，但係倫敦方面唔鍾意伊個名。英國維多利亞女皇最後欽定以大倫敦嘅政治核心西敏市將新城市命名為「新西敏」。


滿地寶一開始祇係一個人煙稀少嘅定居點。1858年，由於有消息話喺菲沙河谷發現金礦，數以千計嘅掘金人湧入英屬哥倫比亞。出於對當時嘅首都新西敏嘅防禦嘅考慮，英屬哥倫比亞政府要求英軍皇家工程師軍團開闢一條從布勒內灣通往新西敏嘅通道，等喺布勒內灣落船嘅軍火可以行伊條路直接去到新西敏。


從19世紀80年代開始，越來越多人移居滿地寶。佢等希望第日鐵路通咗車之後，滿地寶會變成西海岸嘅一個大都會。1885年11月7日，加拿大太平洋鐵路完工，第二日就有火車開到咗滿地寶。1886年7月4日，第一班固定客車抵達滿地寶，房地產價格開始升高。


滿地寶嘅公共交通服務由運輸聯線提供。連接溫哥華市中心同米遜嘅通勤鐵路西海岸快線喺滿地寶設徂個車站，而市内亦都有好多條公車線路。此外，經滿地寶連通高貴林同本拿比嘅溫哥華架空列車長青線捷運喺2012年中期開徂工，暫定通車時間係2016年夏季。


喺羅馬不列顛時代，雅息特係維斯帕先親自指揮既柯格斯塔第二軍團既基地。 雅息特係中世紀既宗教中心，雅息特大教堂喺11世紀中起好，喺16世紀英國宗教改革既時候，成為英國聖公會既大教堂。雖然喺第一次世界大戰時，雅息特衰落咗，但係當時佢仍然係富裕既羊毛貿易中心。


根據2021年既中期人口普查數據 ，雅息特既人口規模喺過去十年增加咗11.1%，從2011年既大約117,800人增加到2021年既大約130,800人。呢個數字比英格蘭既總體增幅高。而人口年齡既中位數係35歲，係西南部既第二低，只係稍為高過碧仙桃城既34歲，遠低過英格蘭既40歲。


雅息特既威爾斯文係 Caerwysg，城堡思係「雅息河上面既城堡」），Exe 呢個名係 Brittonic 名，意思係「水」，或者更確切啲講，「好多魚」。喺英文，Exe 同 Axe、Esk、威爾斯既 Usk既意思都係「好多魚」。


喺雅息特發現希臘化王國硬幣，表明最早喺公元前250年，雅息特就同地中海有貿易往來。正如 Julius Caesar 喺佢既評論嗰度描述，呢種早期城鎮係羅馬前既高盧既一個特徵，好可能呢啲城鎮喺不列顛尼亞。


據說 Geoffrey of Monmouth曾經表示，當 Vespasian 喺公元49年圍攻雅息特呢座城市既時候，雅息特既些路迪名係 Kaerpenhuelgoit，意思係「高樹林下山上既城鎮」。


公元55年左右，羅馬人建立咗一座佔地42英畝既「啤牌」形城堡，叫做 Isca。 個城堡係 Fosse Way既西南終點站，同埋有20年係做擁有五千軍人既第二奧古斯塔軍團既基地，呢個軍團曾經係由未做羅馬皇帝既維斯帕先帶領。


Fosse Way 係公元一、二世紀既時候喺英國起既一條羅馬道路，連接西南既 Isca Dumnoniorum同東北既 Lindum Colonia途經 Lindinis、Aquae Sulis、Corinium同 Ratae Corieltauvorum。


喺起城堡既同時，亦令到附近需要額外起一啲俾當地人同士兵家屬組成既平民社區，叫做 vicus或者 canabae，大部分喺城堡既東北部。呢個定居點係 Dumnonii 人既部落首都，同埋俾 Ptolemy 喺佢既《地理學》嗰度列做佢哋既四個城市之一嗰度，，佢似乎好明顯係同 Scadu Namorum 混淆咗既條目）。


公元2世紀尾，舊城堡周圍既溝渠同壁壘防禦工事俾堤岸同城牆取代，而且圍成更大既面積，約 92英畝。雖然大部分依家可以見到既結構都係更古老既，但係羅馬城牆喺之後既一段時間都喺雅息特既城牆，所以大約70%既羅馬城牆依家仍然存在，而且部分仲可以俾遊客行上去。


Ussher 主教鑑定咗俾《不列顛歷史》列做英國28個城市之一既，Pensa vel Coyt 據點，認為係城壘，雖然 David Nash Ford 將嗰度解讀做 Penselwood，又認為佢更可能係更近雅息特既 Lindinis。


從大約410年羅馬人喺英國撤軍一直到公元7世紀，考古學家對雅息特既認識可以話係幾乎一無所知。 當時，雅息特呢座城市已經俾撒克遜人佔領咗，撒克遜人喺658年喺森麻實郡既 Peonnum，打敗咗頓諾尼亞王國 之後，到咗雅息特。


撒克遜人似乎保留咗依家既 Bartholomew 街附近既四分之一個雅息特城堡，俾布立吞人根據佢哋自己既法律。Bartholomew 街，直到公元1637年都叫 Britayne 街，用嚟紀念嗰度之前既居住者。


重建城牆令到呢座城能夠更好咁去抵禦893年丹麥人既另一次攻擊同圍攻。艾塞斯坦國王喺928年左右再次加固咗城牆，同時將剩餘既英國人趕出咗雅息特。根據馬姆斯伯里既威廉所講，佢哋俾人送咗去添馬河以外，嗰條河係德文郡同康和郡既邊界。


其他文獻表明，當時既英國人，可能只係搬咗去依家既聖大衛，距離雅息特城堡既北牆只有大約1公里 。英國人騰出既地方，顯然俾人改建成「伯爵既堡壘」，嗰度到咗12世紀仍然叫做 Irlesberi。公元1001年，丹麥人又再次攻打雅息特城堡，不過就入唔到城，不過佢哋最終喺公元1003年，佔領咗呢座城，原因係有人俾佢哋入城。


諾曼人征服咗英格蘭既兩年之後，雅息特叛亂反抗威廉國王。喺希斯汀戰役戰死既前任國王哈羅德既老母 Gytha Thorkelsdóttir 當時住喺城裡面，威廉立即向西進軍，發動圍攻。 18日之後，威廉接受咗呢座城既光榮投降，同埋發誓唔會傷害呢座城市，亦唔會增加佢既貢錢。


但係，威廉好快就安排喺雅息特既北面建造魯日滿城堡 ，加強諾曼人對雅息特既控制。撒克遜人地主擁有既財產被轉移到諾曼人手中，1072年 Leofric  主教去世之後，Norman Osbern FitzOsbern 被任命做佢既繼任人。


1136 年，無政府狀態初期，Baldwin de Redvers 佔領咗魯日滿城堡對抗史蒂芬國王。Redvers 喺俾國王既軍隊圍困三個月之後就投降咗，投降既原因唔係城堡裏面既三個井乾咗水，而只係因為駐軍用既飲用、烘烤、烹飪既大量葡萄酒用哂，加上圍攻者向堡壘掟火把。


Baldwin 派咗代表去見史蒂芬國王，應承交出城堡，條件係唔可以殺佢哋。史蒂芬起初唔肯，但係因為自己既軍隊俾佢既壓力，最後都應承咗，俾佢哋離開堡壘。喺圍攻期間，史蒂芬國王係嗰度起咗個土製防禦工事，依家俾人叫做丹麥城堡。


喺中世紀全盛期，大教堂神職人員同公民都可以用複雜既供水系統，呢啲系統將純淨既飲用水喺鄰近既 St Sidwell既泉水引入城市。部分供水系統係通過一個隧道網絡同地下通道進行輸送既，呢啲隧道同地下通道，依家基本上仲係完好無損既，今天仍然可以俾人參觀。


喺公元1561年，當 John Hooker 喺市政府打工既時候，佢創立咗孤兒法庭，令市政府可以為嗰啲因為家庭經濟支柱死亡而破碎既家庭提供服務。佢亦都被任命做共同委員會既委員，做留俾雅息特孤兒既任何遺產既合法託管者，直到啲孤兒年滿21歲先至可以攞返錢。


公元1638年，牧師 John Wheelwright 俾人喺麻省灣殖民地流放，之後佢喺 Squamscott River 既河岸建立咗一個社區，他以雅息特命名嗰度。美國獨立戰爭期間，雅息特成為紐咸西州既首府。


在英國內戰初期，雖然屬於議會派既雅息特已經加強防禦能力，抵抗保皇派，但係喺1643年9月，佢俾 Maurice 親王領導既 Cornish 保皇黨軍隊佔領。呢件事之後，雅息特一直牢牢咁喺國王既控制之下，直到戰爭接近結束既時候，成為最後落入議會派手中既保皇派城市之一。


公元1646年4月，Thomas Fairfax 喺 Poltimore House 談判達成雅息特投降協議。 喺嗰陣時，雅息特係一個經濟實力雄厚既城市，羊毛貿易十分發達。Count Lorenzo Magalotti 喺26歲既時候，訪問咗呢座城市，佢表示，部分原因係周邊地區「比前一天更加肥沃，居住條件也更好」。


Magalotti 話，德文郡有超過三萬人做羊毛同布料工業相關工作，呢啲產品賣到去「西印度群島、西班牙、法國和義大利」等地方。 C喺18世紀初，Celia Fiennes 亦喺呢段時期訪問咗雅息特。佢評論雅息特既「巨大貿易」同「難以置信既數量」，仲記錄咗「呢度係英格蘭一星期可以賺到最多錢既地方」，大約係10,000英鎊到15,000 英鎊之間。


但係，當19世紀蒸汽動力取代水力既時候，雅息特距離煤炭既礦源太遠，無辦法進一步發展。結果，呢座城市既相對重要性下降咗，並無經歷過19世紀既快速發展，嗰次發展改變咗好多歐洲歷史名城。喺呢段期間，大規模既運河重建進一步擴大咗雅息特既經濟，「15至16噸既船隻載住貨物同商品，從 Topsham 到城市碼頭」。


第一條到達雅息特既鐵路係碧仙桃與雅息特鐵路公司喺1844年喺雅息特市中心既西北部、雅息河東岸既聖大衛起咗雅息特第一個火車站。 T南德文鐵路公司將線路向西延伸到普利茅斯，喺聖湯瑪士既 Cowick Street 東段起咗個比較細既高架車站。


喺1860 年，倫敦與西南鐵路公司開通咗來往倫敦既替代路線，同埋喺皇后街起咗一個更接近市中心既雅息特中央火車站。為咗更方便咁利用大西部鐵路將啲肉類產品從雅息特運到倫敦賣，屠夫 Lloyd Maunder 喺1915年搬到依家既 Sidwell Street 既本部。


雅息特既第一間電力公司係雅息特電燈公司，嗰間公司喺1880年代尾成立，但係喺 1896年俾政府市政化，成為雅息特市電力公司。 喺1896年，公司花費88,000英鎊建造污水處理系統，降低傳染病既風險。


一座橫跨雅息河既新橋喺1905年3月29號啟用，取代咗以前既佐治時代橋。它由條橋係鑄鐵同鋼製成既，用咗三鉸鏈拱形設計，耗資25,000英鎊，由巴里爵士設計。同樣係喺1905年，有軌電車取代咗馬拉「電車」，開咗一條沿住高街、前街同新雅息橋既新路線。


一穿過雅息河，路線就分開咗，一條路線沿住 Alphington 路，另一條路線沿住 Cowick 街。而來往聖大衛火車站既路線就改為沿住皇后街行駛，而唔再沿住新北路行駛，另外來往 Heavitree 既線路亦都延長咗。


喺第二次世界大戰期間，雅息特俾德國空軍轟炸，1940年至1942年間，雅息特總共受到18次空襲，市中心既大部分地區都俾德國空軍既轟炸夷為平地。 1941年4月到1943年4月期間，駐紮喺雅息特機場，綽號叫「利沃夫雕鴞」既第307波蘭夜間戰鬥機中隊保衛咗雅息特，令城市避免再受德國轟炸機既襲擊。


1942年4月同5 月，作為 Baedeker 閃電戰既一部分，特別係為咗回應英國皇家空軍對德國北部城鎮 Lübeck 同 Rostock 既轟炸，德軍將雅息特市既40英畝土地用燃燒彈夷為平地。市中心既好多歷史建築物，尤其係鄰近高街同 Sidwell 街一帶，幾乎完全俾德軍摧毀哂，包括大教堂在內既其他建築亦都受到唔同程度既破壞。


同年既12月3號，雅息河既水位再次上漲，浸咗1,200間屋。呢啲洪水令到雅息特需要建造新既防洪設施，工程喺1965年開始，用咗12年，耗資800萬英鎊完成。防禦工事包括三個防洪通道，同時起兩座既石屎橋，用嚟取代舊既雅息橋，原因係舊橋既橋躉比較大，阻礙咗河水既流動，令洪水問題變成更加嚴重。


1997年，雅息特市發生咗一單引人注目既隨機兒童謀殺案，到依家呢單仍然係英國最引人注目既未破謀殺案之一。 1997 年11月15號，當時14歲既女學生 Kate Bushell，佢係西雅息學校既學生，佢喺 Exwick 既 Exwick Lane 放狗既時候，俾身份不明既襲擊者割喉。


雖然警方堅稱兇手一定係當地人，而且好幾次呼籲當地人喺犯罪觀察網站上提供信息，但係襲擊者既身份，始終無被確認。警方認為，Kate Bushell 既謀殺案，可能同一年之後既1998年喺康和郡放狗者 Lyn Bryant 既謀殺案有關。


雖然受到當地既一啲反對，大教堂坊同高街附近既 Princesshay 購物中心喺2005年到2007年期間進行咗重建。重建之後既購物中心上面有123個住宅單位。喺2017年，Princesshay 購物中心既購物空間有390,000平方英尺，其中130,000平方英尺係百貨集團 Debenhams 擁有。


喺2012年10月12號，John Lewis 喺 Sidwell Street 開咗佢哋喺雅息特既第一間高街家居店，面積達到65,000平方英尺，喺當年開設既 John Lewis 商店之中最大間既，佢哋請咗300名員工。


2015年3月，一項耗資3000萬英鎊既防洪改進計劃獲得批准。個計劃包括拆除檢查堰，並且喺排水道中心建造更深既「曲流」，以改善水流。個計劃係喺環境署既一項研究之後製定既，個研究揭示咗嗰陣時洪水防禦措施既弱點。


2016年10月28號，雅息特市中心既建築物發生咗嚴重既火災。皇家克拉倫斯酒店、大教堂庭院18號同埋 Well House Tavern 酒吧等建築物喺火災既時候嚴重受損。 2017年7月，修復計畫正式公佈，當時預計重建工作將會用18個月完成，酒店計畫喺2019年重新開業 ，大教堂庭院18號喺2018年11月完成修復。


之後，工程進行第二輪招標完成重修 The Well House，同埋將皇家克拉倫斯酒店重建成擁有74間房間既酒店。 不過，喺2021年尾，酒店計劃被宣布「明顯行唔通」 ，皇家克拉倫斯酒店既位置會改建成有23間住宅單位既豪華公寓，底層作為休閒同接待空間  。


2021年2月27號，喺一個建築工地發現咗一個2,200磅重既二戰炸彈，疏散咗大約2,600人。拆彈小組用咗大約400噸既沙嚟保護佢。 喺下晝6點12分，安全引爆咗佢 。到咗3月1號，由於炸彈爆炸造成既損壞，幾百人要撤離受影響既地方，無得返番去自己既屋企 。


截至2020年秋季既統計，雅息特每晚既露宿者數量，喺英格蘭所有地方當中，排名第六，比2019年增加咗19% 。2014 年，雅息特係「......倫敦以外，人均露宿率最高既城市」 。喺武肺大流行期間，作為政府既「Everybody In」指引既一部分，雅息特既102名露宿者或者面臨無家可歸風險既人，得到咗安置。


市議會繼續致力於長期減少露宿者既數量，「300萬英鎊既資本計劃競標創建咗31套新既長期住宿單位，計劃喺2021年3月31號之前提供專門既支援」。不過依家，雅息特市中心，尤其係高街、前街、皇后街一帶既超級市場門口，仍然有幾個露宿者。


雅息特有兩個議會選區，大部分地區係屬於雅息特市選區，但係兩個地方屬於東德文郡選區。自第二次世界大戰以嚟，直到依家，雅息特本身都係相對處於邊緣既地位，雅息特既議會議員通常係執政黨既。不過近年選出既議員主要都係工黨既，依家雅息特日益成為工黨既據點。


依家既雅息特議員係 Ben Bradshaw、青年議員係 Georgia Howell，同埋代表東德文郡既 Simon Jupp。喺2020年英國脫歐之前，雅息特係英格蘭西南部歐洲選區既一部分，嗰個選區選舉咗6名歐洲議會議員。


雅息特市議會係一個地區權力機構，同德文郡郡議會共同負責雅息特市既地方政務。自從2012年5月，工黨成為議會既大多數黨。雅息特市議會提出咗將雅息特市改變成「單級治理」形式，將上級既「郡」同下級既「市」政府合併，形成只有「單一層級既政府結構」，申請最初喺2010年2月獲得部長批准。


作為伊莉莎白二世登基五十週年慶祝既一部分，雅息特市被選中成為接受市長既城市。2002年5月1號，喺女王既訪問期間，授予雅息特市「特許證書」，Granville Baldwin 議員成為雅息特市既第一任市長。


雅息特既市中心區域喺雅息河東岸，喺河邊既陡峭山脊上面。喺雅息特既東北面，近雅息特大學既東面對出既火車軌隔離，雅息河同 River Creedy 匯合，嗰度係廣闊既沖積平原同河口，加上呢度雨水比較多，雨後呢兩條河既水流都比較急，所以經常有洪水氾濫問題。


歷史上，嗰度係雅息河既最低橋點，雅息河喺漲潮既時候，可以從海邊通航到城市，直到後來起咗河堰之後，啲船先至去唔到上游。再加上易於防禦既山脊，地勢比較高，令到雅息特市成為定居同貿易既自然選擇。佐治·奧利花喺《雅息特市既歷史》既書嗰度話，最初啲人定居喺雅息特呢度，最可能既原因係「周圍鄉村既肥沃土地」同呢度「美麗而居高臨下既海拔」、「湍急而又可以通航既河流」。


雅息特主要係砂岩同礫岩地質，但係周邊地區既結構各有唔同 。構成城市主幹既山脊地形包括一座火山塞，Rougemont 堡壘就係坐落喺火山塞上面。大教堂喺山脊既邊緣，所以喺相當遠既距離之內，都可以睇到佢。


2011年，雅息特市 既人口係117,773人，其中內城區既人口係113,507人。雅息特既城市分區，唔包括 Topsham 鎮，雖然喺行政上，Topsham 係雅息特市既一部分，Topsham 通常被認為係一個單獨既定居點，並且事實上，Topsham 亦唔係喺城市選區裏面。


2014 年，雅息特城區人口係124,079 人，而雅息特市同行政區的人口係124,328 人。雅息特都會區同年人口係467,257 人，包括雅息特同 Teignbridge、中德文郡同東德文郡。 喺德文郡既所有地區之中，雅息特接待咗嚟自東德文郡既通勤者數量最多，其次係 Teignbridge。


英國氣象局係英國主要既天氣預報機構，亦都係世界上最重要既天氣預報機構之一，喺2004 年初，佢哋由柏莎郡既 Bracknell 搬咗嚟雅息特。 佢喺雅息特最大既僱主之一，其他大型僱主包括雅息特大學、德文郡議會、皇家德文郡暨雅息特 NHS 信託基金會。


喺2010年，一項類似既調查報告話，雅息特仍然係最糟糕既克隆城鎮 。截至2019年，大街上最後一間獨立商店已經關閉。 同高街相連既三個重要購物區，提供咗更多樣化既選擇。Princesshay 係一個連接高街南側既戰後重建既零售區，喺2007年重建之前，曾經係好多獨立商店既所在地，但係依家亦嗰度主要都係全國性既連鎖商店。


根據雅息特市議會2023年10月既計劃草稿，雅息特會鼓勵本地既獨立商店。高街近皇后街，Lakeland 對面既 House of Fraser 大樓俾當地一家財富績效管理公司 Prydis 收購咗，Prydis 將建築物重新開發做三層高既酒店，屋頂有間酒吧，亦會有零售商店。


依家間酒店由洲際酒店團體旗下既英迪格酒店經營，有104間房，有一間叫「Colson's」既酒吧餐廳、一間叫「Becketts」既屋頂酒吧、 一間叫「The Dugout Sports bar」既酒吧等設施。


作為「雅息特增長點」策略既一部分，市議會計劃發展喺同雅息特邊界接壤既 Teignbridge 同東德文郡地區既土地。其中包括將距離雅息特5英里，機場北面既村莊Cranbrook，全面擴建，成為一個有20,000人住既新市鎮。


斑絡新婦，又叫大木林蛛，學名Nephila maculata，據講係香港最大型嘅原生蜘蛛。學名Nephila係源自古希臘文，意思係 'fond of spinning'，另一解釋係美國蛛形目學會將兩個字 = to spin+ φίλος= 「喜歡」混合一齊成為學名。


雌性大木林蛛嘅身體比雄性大好多，背甲暗褐色至金色，個頭隆起好似人嘅前額，頸溝凹下顏色嘅黑好似人嘅眼，而中窩橫向顏色亦黑到好似人個嘴，兩頸溝之間好似人鼻，所以喺台灣又名「人面蜘蛛」。腳同腳之間闊 15 厘米，而體長有 5 厘米。


住響森林同紅樹林裏面。蜘蛛乸會結一個直徑約一米嘅網，網係垂直圓網，有時喺主網嘅前後重有結構簡單嘅副網，形成三面平行嘅網，蜘蛛本身主要喺主網上活動，主要用嚟捉昆蟲，但喺香港甚至有捕食雀同蝙蝠嘅記錄。同其他圓網蛛一樣，有毒，但對人體冇大影響。


由於蜞乸嘅口水有麻醉作用，所以俾佢咬親嘅人，會唔多覺痛。蜞乸嘅口水重有抗凝血劑，方便佢吸血，但係會令俾佢咬親嘅人，傷口好難止血。不過蜞乸一遇到檸檬茶、梘粉、洗潔精、潔廁液、CaO、檳榔水、乾冰、食用油或汽油、雙氧水、碘酒，幾分鐘後會即刻死咗，尤其係強酸強鹼溶液，都會直接秒殺蜞乸。


現代醫學上，蜞乸嘅口水含有Hirudin蛋白，可以提煉出來做抗凝血劑。蜞乸嘅口水重有有血管擴張劑，可以減低由血液積聚所引起嘅血壓。做完接駁手術之後，用蜞乸可以有效刺激血液循環。重有，一旦俾蛇、蠍子咬傷中毒，而又無醫護人員在場嘅話，可以捉隻蜞乸放上個傷口處吸走毒血，阻止毒性蔓延。


漢時開以借州做行政分界，大政區分野。之後人越來越多，政區自然加多。咁樣，州又相應加多，州地越分越細，往往再上加級管州，近乎底層，最終同縣無差，廢棄。不過地名上，仍有殘留，如廣州、溫州、潮州等等，新行政分野，會用返個名，但唔係舊日州嘅意思。


屈大均係《廣東新語》度提過，零丁洋因為有赤灣附近零零丁丁有個山，叫零丁山，所以連海都叫做零丁洋。零丁山將零丁洋分兩邊，東面係內則，比較細，叫小零丁洋，而西便係外則，比較大，叫大零丁洋。小零丁洋即係香港新界到內伶仃嘅洋面，而大零丁洋即係內伶仃到淇澳嘅洋面。


1983年，香港商人胡應湘建議喺伶仃洋起大橋，連埋香港同珠海。珠海政府於1989年正式公佈伶仃洋大橋計劃，並於1997年獲中國國務院批准。珠海亦喺佢境內起咗大橋一部份，即淇澳島大橋。但香港政府一直對該計劃反應冷淡。


大星簪，又叫大青針、大星簪岩、大星簪礁、針頭岩，《香港雜記》繙必度羅柄冷高島，係中國一島，喺廣東東側嘅南海之上。因爲島之故，亦有寫大青針島或針頭岩島。家下歸惠州市惠東縣，喺大亞灣東南偏南，紅海灣之南。


西部內陸海路，又叫白堊紀海路、尼烏布卅散海、北美內陸海、西部內海，係一片存在喺中期到晚期白堊紀同埋早期古近紀嘅大型內海，而且將北美大陸分成兩柵陸塊，即西邊嘅拉剌微地亞古陸同埋東邊嘅阿巴拉幟亞古陸。邇片古海一頭接墨西哥灣，穿過時今美國同埋加拿大嘅中部地區，北面接埋北冰洋。


犀牛望月一字，出自關尹子內五鑒依一篇，「譬犀望月、月形入角、特因識生、始有月形、而彼真月、初不在角。」關尹子依本書，喺漢之後已經失傳。依家嗰本，起原不明，估計大唐到大宋都有。個意思為犀牛望住個月，見到月嘅形同角嘅形一樣。


有人察覺《靜夜思》日本流傳版本，同而家包括中國大陸、台灣同香港流傳唔同。之後有人提出，日本流傳版本，先至係李白原版，而唐人地區流行嘅版本，後世編集者改過。大明李攀龍嘅《唐詩選》，係目前知道嘅，最早出現嗰個流行版。


安史之亂時，爲咗避兵亂，戴叔倫全家搬去京口，爲咗習得學問，佢入咗蕭穎士嘅門下，後來成爲門人當中最叻嘅門生。戴叔倫喺唐代宗廣德初年做祕書省正字。大曆元年，佢入劉晏幕下，當時劉晏做戶部尚書充諸道鹽鐵使，受劉晏表奏，戴叔倫做監察御史。


唐德宗建中初年做婺州嘅東陽縣令，對啲勤務做得好認真。之後佢又入江西觀察使幕府，做大理寺司直。興元元年做撫州刺史。貞元元年十一月寫《賀平賊赦表》，任職吏部郎中，貞元二年辭官歸鄉，四年復出做容州刺史兼容管經略使。


而今，有兩卷《戴叔倫》留低。戴叔倫嘅詩以描寫農村生活爲主，例如《女耕田行》寫女人耕田嘅辛苦，《邊城曲》寫士兵遠戍嘅痛苦。佢寫詩講究韻味，曾經評詩話「詩家之景﹐如藍田日暖﹐良玉生煙﹐可望而不可置於眉睫之前也。


傷寒論，醫書來，漢時張仲景所寫，書秉承黃帝內經，有藥方，為後世醫師所推崇。連埋張仲景另一本金匱要畧，就合稱傷寒雜病論。傷寒論有佢理論體系，而金匱要畧就無，睇來好雜。兩者有時合，有時分。傷寒論按當時書籍寫寫喺竹簡上，原本已失，至今流傳版本好多，都係大唐大宋重新收集輯成，以抄寫紙本，印行紙本散播，喺東亞流傳演化。


傷寒論指一切病，無論病於寒濕熱溫，都本由寒邪引致，故此有寫傷於寒，亦即書名來由。佢將病分成六段，風邪由表入裏，太陽病、陽明病、少陽病、太陰病、少陰病、厥陰病。深入裏時，去到尾好難救，會寫到非生即死情況。


髮菜，廣東人講意頭時寫成發菜，係藍藻門唸珠藻目嘅細菌，生得好幼，好似墨綠近黑嘅頭髮。髮菜見於沙漠。可以食。因為髮菜嘅讀音好似發財，廣東人見好意頭，農暦新年會夾埋蠔鼓做碟餸叫「發財好事」。髮菜無乜益，有毒令神經退化，所以多食無益。


韓國燒烤，係源自蒙古嘅燒肉料理，據講古時蒙古士兵出外征戰，行裝輕便無乜點帶煮食工具，就用金屬做嘅盾牌或頭盔燒熟肉類，所以韓國料理所使用嘅銅盤形狀，會同盾牌嘅形狀有啲相似地方。另一稱呼係貊炙，係高句麗固有嘅文化。


家陣就逐漸成為咗朝鮮族宴客嘅料理，通常喺食銅板燒肉時，食材多以醃漬嘅肉類同海鮮為主，同銅板周圍淺底凹陷累積醬料同蔬菜流出嘅湯汁一齊燒嚟食。而肉類又以牛肉為主，重有，牛骨脊、牛扒、牛脷、牛腰、同埋有海鮮、魚生等都係韓國燒烤嘅美食，特別係燒牛骨脊同燒牛扒最出名，佢嘅肉質鮮美爽嫩。


喺銅板上面燒嘅肉類一定要切得夠薄，咁樣醃漬醬料先可滲入肉片，只需要就咁燒下就可以食得，如果肉片較厚，會少咗應有嘅入味，同埋失去咗銅板燒肉即燒即食嘅樂趣。另外，韓人習慣會夾埋小菜一齊食，其中又多數係各式醃漬泡菜。


鮑魚除咗係海中嘅軟體動物之外，亦係中國傳統嘅名貴食材，古時叫鰒魚，山珍海味嘅一種。漢朝王莽就鍾意食鰒魚。曹操鍾意食鰒魚，曹操死後，曹植曾向徐州刺史臧霸要二百隻來祭祀。鮑魚通常喺水溫度比較低嘅海底出產。


上等鮑魚多數會製成乾鮑，當中一種叫做「溏心鮑魚」。「溏心」係指乾鮑中心部份呈唔凝結嘅半液體狀態，將乾鮑煮到中心部份黏黏軟軟，入口時質感柔軟同有韌度，要製作溏心鮑魚需要經過多次曬乾嘅程序。鮮鮑魚並無溏心。


灰錳氧，化學界叫高錳酸鉀，又叫做過錳酸鉀，係一隻強嘅氧化劑，喺1659年被佐亨·羅道夫·哥巴發現。佢嘅顏色係紫黑色，個結晶就好似支針咁，可以溶喺水，但係唔可以溶喺機油，佢嘅水溶液顏色係紫色。呢樣嘢重可以用嚟做消毒劑、水淨化劑、氧化劑、漂白劑，毒氣吸收劑同二氧化碳精制劑。


喺礦石入面攞到嘅二氧化錳同氫氧化鉀呢兩樣嘢，跟住喺空氣入面撈啲硝酸鉀再加熱佢，跟住錳酸鉀就出嚟，再喺鹼性嘅溶液入面，溝啲氧化劑落去再電解氧化佢，就可以整到高錳酸鉀出嚟喇。而氧化劑方面，重可以攞Mn2+同二氧化鉛或者係鉍酸鈉呢啲強氧化劑都得。


由於高錳酸鉀係一隻強嘅氧化劑，所以如估你有被氧化嘅嘢，千祈冇同佢擺埋一齊。因為佢可以同濃硫酸搞出個化學反應，出Mn2O7呢隻爆炸物。如估係固體嘅話，掂到純甘油或者係X醇嘅話，都會發生燃燒嘅現象，重燒到鬼咁猛添。


有啲暖包由過飽和乙酸鈉溶液整成。隻溶液可由加熱溶解乙酸鈉晶體後冷卻熱溶液得到，其中加熱溫度要超過晶體熔點。三水乙酸鈉熔點58°C。用爾隻暖包時屈下暖包以形成晶核，溶液嘅乙酸鈉晶體析出並釋放結晶熱，佢熔化潛熱係每公斤264至289 kJ。


歐洲太空總署正研究使用輕質嘅烴類化合物同液態氧一齊用，做高能火箭推進劑，常用啲嘅  MMH/NTO 系統產生少啲毒性物質，而丙炔具有作為火箭燃料嘅多項有利特點。 係因為同氧氣一同使用嘅比沖能去到 370 秒，有高啲密度同能量/體積比，同適合啲嘅沸點。


酰氯入面由於氯嘅吸電子效應，所以連住氯嘅碳帶有較强嘅親電性。加上氯係個好好嘅離去基團，可以以氯離子嘅形式離開。所以酰氯係所有羧酸衍生物入面最活潑，好容易受到親核試劑嘅進攻。例如，酰氯同氨反應出酰胺，同水反應出羧酸，又或者同醇反應出酯。


1897年，袁世凱小站練兵嗰陣，徐世昌做埋新建陸軍參謀營務處總辦，係袁世凱嘅幕僚。1905年，袁世凱搞新式警政，推薦徐世昌做巡警部尚書，負責京師治安。1906年，徐世昌做軍機大臣。1907年，徐世昌做東三省總督兼管三省將軍事務。


1911年清朝搞責任內閣制，徐世昌做咗慶親王內閣嘅閣員。1914年袁世凱任命徐世昌做國務卿。1915年袁世凱搞帝制運動，徐世昌唔做國務卿。1916年3月，徐世昌又做番國務卿，但係只係做咗1個月度就辭職。


1918年10月，徐世昌接替馮國璋做大總統。任內發生五四運動。1922年第一次直奉戰爭後，直系控制咗北洋政府，曹錕、吳佩孚幕後操縱老國會話徐世昌總統係非法，迫佢喺6月2號落台。之後由黎元洪做大總統，徐世昌退出政界。


極樂世界，梵文音譯叫做蘇珂嚩帝、須呵摩提，又叫做西方極樂世界、安樂世界、善解世界、清泰世界、西方淨土、阿彌陀佛淨土，係佛教入面阿彌陀佛成佛時，依因地修行所發48大願所感之莊嚴、清凈佛國淨土。以往生此凈土爲願望，以念佛爲主要嘅修行方法叫做凈土法門，係凈土宗嘅主要教法。


事實表明，釣魚式攻擊可以造成巨大嘅損失，例如喺 2020 年代初就出咗好多單，有黑客用釣魚式攻擊引人撳拎，用拎嘅惡意軟件嚟偷走值成幾廿萬美金嘅 NFT ，甚至仲有荷里活嘅演員畀人透過呢種方法偷走佢嘅 NFT 資產。


呢個名詞諷刺中國大陸政府宣傳中經常使用嘅字眼「強國」並將佢同一啲大陸人喺境外出現唔文明舉動、唔遵守當地法律同習慣，或表達傲慢觀點嘅行為聯繫，諷刺部分大陸人認為中國已經係「強權國家」而傲慢對待其他國家同地區以及當地居民，但又同時表現出落後同埋唔文明嘅習慣或觀點。


21世紀初，自從中國載人航天工程成功開始，中華人民共和國多份報章都形容佢為「太空強國」，於是「強國」逐漸被網民廣泛使用，此外，中國共產黨官方有個強國論壇。後來，喺大陸以外嘅華人社會群眾，呢個詞演變為對中華人民共和國嘅謔稱，諷刺外強中乾、霸道無理、侵略性強等意。


流行音樂，又叫流行歌、流行曲，係指以大眾嘅接受度同傳播為主，相對於以藝術性為主嘅音樂類型。一般嚟講流行音樂都會有商業化運作，比如話去除咗大眾接受唔同嘅元素。流行音樂嘅風格無限制，包括流行搖滾、爵士樂、電子音樂甚至古典音樂呢啲類型嘅音樂都可以喺商業運作下成為流行音樂。


將軍澳運動場係香港一個運動場，喺將軍澳寶康路109號，由康樂及文化事務署管。佢做過全港運動會同東亞運動會嘅主場館。運動場嘅主要設施包括一個設有固定看台嘅主場、一個副場，同埋其他舉辦田徑活動同比賽必備嘅設施。


元朗大球場，俗稱大陂頭，香港運動場之一，喺元朗，水牛嶺東面山腳，元朗體育路六號，另一邊為公園北路，元朗大會堂隔籬，就近元朗公園，英文叫Yuen Long Stadium。行政上歸元朗區。設施有運動場、草地球場，球場為十一人草地足球場。


大埔運動場，香港運動場之一，喺大埔新圍仔，大埔頭路二十一號，大埔游泳池同大埔體育館隔籬，英文叫Tai Po Sports Ground。行政上歸大埔區。設施有運動場、草地球場，球場為十一人草地足球場。


屯門鄧肇堅運動場，香港運動場之一，喺屯門青松觀路，另一邊為青田路，大興體育館隔籬，英文叫Tuen Mun Tang Shiu Kin Sports Ground。行政上歸屯門區。設施有運動場、草地球場，球場為十一人草地足球場。


六七暴動期間曾一度退出港甲，至1970年先至重返甲組，此後喺七、八十年代，愉園一直都維持喺港甲前列位置。1997年至2007年間更加係愉園嘅黃金時代，四奪港甲冠軍，近年港隊代表例如李偉文、范俊業、蔣世豪都曾經係愉園主力球員。


升上甲組後，愉園由甲組聯賽前神射手科士打擔任主教練。科士打喺12月因為唔滿意贊助商干預戰術部署而辭咗主教練職務，總監鄺曉明都喺同一個月以同贊助商出現分歧為由宣佈離隊，球隊陷入群龍無首狀態，成個12月深受負面新聞困擾。


而香港足球總會喺1月8號發表聲明，話會安排之前為調查屯門疑似假波事件而成立嘅專責委員會審查埋愉園喺管治方面同埋財務狀況可唔可以繼續參加嗰季剩返嘅賽事，又決定即時延遲愉園嘅賽事一個月，直至專責委員會發表調查結果為止。


經過一個月嘅調查，專責委員會宣佈愉園畀唔出充分證據去證明佢哋喺財政能力上嘅穩健性可以達致一間甲組球會應有嘅水平，所以根據香港足球總會條例，暫停冚嘭唥有關愉園喺2013年－14年度球季剩低嘅賽事，但上述安排唔包括預備組同埋青少年組別賽事。


判決公佈後，愉園主席貝鈞奇隨即表示會就足總未有公佈理據下，就以未能充分證明財政穩健性為由取消參賽資格一事，去信亞洲足球協會投訴足總處事不公，又計劃向國際體育仲裁法庭提出上訴。但其後愉園喺大部份職球員，包括涉案嘅巢鵬飛同樊偉軍都宣佈離隊他投下，嗰個球季就噉不了了之。


愉園嘅誕生係因為幾名創辦人對足球嘅熱誠，並且以愛國主義作為足球隊嘅理念。但係佢哋5位創辦人嘅母校係僑光中學，足球隊後尾嘅資金來源又係嚟自中資企業，因此愉園被稱為公認嘅親中派。「亞洲第一中鋒」鍾楚維曾經講過喺效力愉園嘅12年期間，曾經被派遣去廣州學習毛澤東嘅愛國主義，更曾經喺球會嘅安排下，同左派企業高層食晏，而且當時足球隊嘅擁躉好多都係左派人士。


屯門足球隊係香港屯門體育會旗下嘅足球隊，喺1964年成立。隊波攞到2009/10年度香港乙組足球聯賽亞軍，首次攞到升上香港甲組足球聯賽嘅資格，係繼大埔足球會同埋沙田足球隊之後，歷來第三支由香港丙組足球聯賽升到上甲組嘅地區聯賽球隊。


12月27號，領隊李潤華同埋署理教練甄力健話因為同贊助商嘅理念達唔到一致，加上李明事件令渠哋對香港球壇睇法有改變，雙雙向球會辭職，由足球部主任盧光中復出出任教練。而屯門體育會為免情況惡化，影響球隊聲譽，亦終止咗同球隊嘅管理公司合作，即時收回間公司管理屯門甲組隊嘅管理權，取消晒所有屯門甲組同埋預備組嘅職球員喺香港足球總會嘅註冊，保留向管理公司追究有關損失嘅權利。


，係指喺公司或者其他機構組織入面，打工仔嘅職位畀人強制性降低，有時連人工都扣埋。而畀人燉冬菇嘅原因可能因為遲到得太多，做錯嘢或者違反咗某啲規定等等。喺某啲情況之下，如果打工仔嘅工作表現唔好或者公司面臨緊財務危機，噉嗰個人就有機會畀人燉冬菇。


至於點解叫燉冬菇，係因為以前香港差人嘅軍帽就好似一隻冬菇，以往當差，由軍裝調去便衣就係一種「升調」，意味住做得出色。如果便裝犯錯，就會畀人「下調」再着返軍裝，即係又要戴返嗰頂似冬菇嘅軍帽，所以俗稱「燉冬菇」。


温穎琦本嚟係位空姐，2020年被裁員後轉職幕前，畀ViuTV招募做清談節目《轉機 ON AIR》嘅其中一位航空從業員主持。2021年佢再參加ViuTV另一真人騷《最後一屆口罩小姐選舉》，代號「服務員」，最後廿強止步。


節目頭一集特別由陳俞希同陳安立主持，之後節目主持陣容有羅沛琪、陳聞平、余采霖、劉秉賓同薛國斌等等。《十五分鐘熱度 Plus》嘅節目主持陣容有羅沛琪、虞逸峯、詹朗林、朱晉傑、廖嘉輝、文桂琪、王凌燕等等，而陳嘉容同蔡宛珊則負責主持《View》呢個環節。


比較來自三個由唔同地區買返嚟嘅同一款食物，由試食專員按照食物嘅味道、賣相同埋價錢等，比拼邊一款勝出。試食專員由三位廠景直播主持兼任，第28集起無廠景主持，由呢過節目班底嘅其他兩位主做試食專員。第62集起改做外景環節，由朱晉傑一個人固定主持。


節目開播前，宣稱用現場直播嘅方式，每個禮拜會安排唔同嘅主持進行唔同競技，務求令自己Instagram追蹤者增加，用升幅去計獎金，每個禮拜尾埋單計數。不過節目播出街之後，雖然都有各種「挑戰」畀主持參與，不過就再無強調需要主持去爭取Instagram追蹤者嘅元素。


雖然個節目名同上一檔被腰斬嘅《娛樂 ON AIR》都有「ON AIR」字眼，但節目形式完全唔同，呢個節目係由一個藝人主持同幾位空中服務員一齊傾偈，當中有唔少集數嘅第二節都會有訪問藝人嘉賓嘅環節。同埋呢個節目再唔係現場直播，亦無提供字幕。


《Monsters》係由Catherine Beatrice Cheadle、Mads Vathne Lervik同Bjarte Ludvigsen填詞同作曲，Katie Sky演唱。呢隻歌喺2014年5月11號由LAB Records以單曲形式發行。


海格力斯相當於羅馬神話入面嘅赫丘利，後嚟嘅一啲羅馬皇帝，比如康茂德同馬克西米安都成日以佢嚟自居。羅馬人基本採用希臘人對海格力斯生活事蹟刻畫嘅版本，並加上一啲羅馬風格嘅細節作為補充，有啲甚至將佢同統一地中海嘅英雄聯繫起來。


海格力斯係宙斯誘姦帕修斯個孫女、即係底比斯大將安菲特律翁老婆阿爾克美娜之後，同安菲特律翁個仔伊菲力斯一齊生出嚟嘅孖仔之一。因此，佢既係帕修斯嘅曾外孫，同時又係佢嘅同父異母兄弟。而半人半神嘅佢自細喺名師教授之下，學識咗百般武技，驍勇善戰，成為當時古希臘世界眾所皆知嘅大力士。


海格力斯一生都充滿傳奇，最出名莫過於佢嗰十二項英雄偉績。喺埃及希臘化時代居住喺亞歷山大港嘅詩人用充滿詩意同埋悲劇氣氛嘅文字去記錄佢嘅生平。 佢嘅形象起源係近東地區鬥獅人，喺伊特拉斯坎文化入面可以搵到同佢對應嘅人物海格力，兩位主神丁尼亞同埋烏尼個仔。


長蛇座係家下八十八西洋星座之一。佢響天球赤道一帶，佔天球面積1303平方度。地球北半球來講，長蛇座係春天嘅星座，即係春夜會見到。肉眼可以睇到嘅星，約莫80粒到。有一到四等星19粒，即係有2等星1粒、3等星5粒、4等星13粒。


陰澳成港三面俾山圍住，所以比較風平浪靜。響澳西北岸鹿頸到陰澳叾之間有個沙灘叫陰澳灣，水比較淺。個灣出就係陰澳最出名嘅陰澳木塘，可以話係天然木倉。木塘利用呢個天然環境，響個澳中間棟好多支木樁，固定放響水上嘅木。


銀礦洞曾經出產白銀，響1862年開採，並響1886年大量開發，後因礦石含銀量太低，而喺1896年停產，留低個窿嘅遺蹟畀遊人緬懷。1960年代，銀礦洞有浸死人意外，個窿就一直封到而家。不過，有啲居民覺得應該開番礦窿吸引遊客黎睇。


港灣人工島，又叫做港島係一個喺日本兵庫縣神戶市中央區嘅人工島。呢個島喺1981年完全咗第1期工程，面積443公頃，當時佢係世界最大嘅人工島。港島喺1987年動工擴建第二期嘅南町，喺2010年完成，令到港島面積擴大咗390公頃。


海底隧道係起喺海底連接海峽兩岸嘅隧道，係畀車、鐵路行嘅。海底隧道大致可分為海底段、海岸段同引道三部分。其中海底段係主要部分，佢埋喺海床底下，兩端同海岸連接，再經過引道，同地面路線接通。通常海底隧道重要同時喺兩岸設置豎井，安裝通風、排水、供電等設備。


邨係香港嘅大型密集地，專門用嚟做居住，仲有用嚟做工業。邨字出喺村嘅本字嚟區分一般嘅鄉村。住人叫屋邨，有幾座到百座多層大廈組成。起廠叫工業邨。初時新起私人屋邨，都叫新村，好似大同新村噉。後尾政府起廉租屋先至用「邨」字，有啲私人屋邨跟佢用「邨」字，好似美孚新邨噉。


陳湛文，係香港男演員，2012年香港演藝學院戲劇學院藝術學士學位畢業，畢業之後拍過唔少舞臺劇，2017年憑舞臺劇《少年十五二十時》喺第26屆香港舞台劇獎攞到「最佳男配角獎」。佢2018年開始參演電影，喺陳果執導嘅電影《三夫》飾演男主角「四眼佬」，憑呢個色色喺第13屆亞洲電影大獎同第38屆香港電影金像獎畀人提名「最佳新演員」。


Jimmy 仔陪住幫佢搵錢嘅地產老細郭生去高級酒廊消遣，酒廊老闆兼另一幫會「新記」嘅龍頭大哥許生介紹咗一個人畀 Jimmy 仔識，呢個人係省公安廳嘅石副廳長，佢知道「和聯勝」又要選新龍頭，不過佢唔滿意阿樂在任時候嘅香港治安，所以希望 Jimmy 仔出嚟參選，重話畀 Jimmy 仔知師爺蘇喺大陸嘅地下六合彩生意會遭到封殺。


Jimmy 仔出爾反爾表明要出嚟參選，最唔滿意就係阿樂同埋東莞仔，於是兩個人決定綁架地產商郭生嚟要脅 Jimmy 仔退出。佢哋將郭生收埋，然後阿樂就搵 Jimmy 仔講數要佢唔好參選，點知 Jimmy 仔拒絕，重表明如果郭生有咩依郁將會有好多人陪葬。


Jimmy 仔諗住做兩年龍頭有個交待，等搞好咗大陸嘅生意就退出江湖，點知石副廳長親手交返支龍頭棍畀佢，重提出想佢永遠保存支棍，永遠做「和聯勝」嘅龍頭，希望喺 Jimmy 仔嘅管理之下，香港嘅治安一路保持安定。


故事講述主角游梓池響某天夜晚同朋友「唱K」之後，喺凌晨時份搭由九龍旺角開去新界大埔嘅紅色小巴返屋企，架車經過獅子山隧道之後，主角發現車廂外面嘅世界、啲車同人都消失嗮，剩番小巴本身同車廂嘅17人，好似進入咗另外一個時空。


響套戲入面，嗰架小巴係用真正嘅車嚟拍攝，無專登做一個場景。導演陳果話，拍小巴戲份嗰陣，要全程拖住嚟影，而且因為車本身嘅空間有限，容納十七位演員之外，又要有一班工作人員負責收音同打燈，另外扮演司機嘅演員林雪響現實生活中唔識揸車，因此認為最困難嘅拍攝地方係拍攝小巴嘅戲份。


套戲原定響2014年7月上映，之後因為預告片嘅點擊好多，所以決定提早響2、3月上映。響香港上映之前，《紅VAN》入選第64屆德國柏林國際電影節嘅「電影大觀」單元，又會響電影節全球首映，因此電影喺香港嘅上映日期要延後到4月。


呢套片以「東江縱隊生死大營救」事件為敍事線索，講述以香港傳奇女性「方姑」為代表嘅仁人志士，喺1940年亂世中嘅香港展開生死救援嘅故事。影片由一系列嘅黑白片段串聯而成。以一位年邁嘅抗戰老兵鄭家彬嘅回憶貫穿全片。


日本仔佔領咗香港後，為咗令身響英屬香港嘅茅盾、鄒韜奮、夏衍等多位中國文化名人坐船逃回中國大陸，以劉黑仔為主要代表嘅抗日短槍隊成員積極擔負起這些名人嘅安全轉移任務。茅盾夫婦由響租住響教師方蘭家裡，方蘭也為逃離行動出了一份力。


任務結束後，劉黑仔邀請方蘭加入到抗日嘅隊伍中，係港區中隊裡擔任一名情報隊員，佢因此同阿四成為患難嘅戰友，方蘭阿媽好擔心女兒嘅安危。而方蘭嘅情人李錦榮就係一個響日軍領導嘅憲兵隊工作嘅特工，佢同其他同事秘密為抗日隊員提供日軍嘅情報資訊，同時盡量避免身份暴露。


之後示威者希望透過九龍「開花」，用「圍魏救趙」方式分散警方力量，但最後有大量傷者同市民被拉咗。到11月18號夜晚，一批中學校長到理大游說示威者離場，令示威者娿娿哿哿。當校長陪同部分學生由大樓梯離開嗰陣，被幾位示威者鬧係「教畜」，話學生未來前途或可能衰喺呢啲校長同老師手到。


呢套紀錄片由多位紀錄片導演同工作者拍攝完成，為咗防範政府事後秋後算帳，佢哋都隱藏真實名，以匿名「香港紀錄片工作者」名義製作。為咗避免屋企人擔心，佢哋甚至唔會話畀屋企人知，準備一旦攞獎，亦只會請發行商「影意志」代為領獎同發表感謝辭。


喺北京未經諮詢同香港人同意推行嘅《香港國家安全法》實施後，呢部電影被電影、報刊及物品管理辦事處要求去加返啲警告字句。呢部記錄片原定喺2021年3月15號喺堅尼地城高先電影院度播，但因為受到社會嘅過度關注，高先電影院宣佈取消播呢套電影。


張婉婷，係個香港電影人，主要做電影導演、編劇，1970年代尾開始活躍，1985年憑執導電影《非法移民》攞香港電影金像獎最佳導演。由佢執導並喺2022年尾開始放映嘅紀錄片《給十九歲的我》引起好大爭議，不過未有影響套戲攞香港電影金像獎最佳電影。


2018年12月29號晏晝4點幾，林嶺東老婆發覺佢喺馬鞍山屋企倒臥床上。救護員到場後證實林嶺東當場死亡，終年63歲。初步調查死因冇可疑。2019年1月9號喺大圍寶福紀念館福海堂設靈，喪禮以維新儀式進行。


王家衞鄉下喺上海，喺香港理工學院讀過兩年，之後加入咗無綫電視訓練班，做過編劇。佢1982年開始就已經投身電影界，原先係做編劇，贏過香港電影金像獎最佳編劇獎。到咗1988年王家衞執咗佢生平第一部戲《旺角卡門》，從此佢就成為好出名嘅導演。


王家衞拍嘅戲都係一啲浪漫兼且好抽象嘅愛情片。而香港人通常都係鍾意睇動作片同搞笑片，對於呢啲抽象片會好反感。所以王家衞雖然係香港人，香港人對王家衞電影通常冇好感。一啲人重批評佢嘅戲故事太過支離破碎，好唔嚴謹。


麥當雄1949年喺英屬香港出世，出身喺亞洲電視嘅前身麗的電視。佢喺1962年考入聖若瑟書院，同劉松仁係同學。1969年喺香港聖若瑟書院畢業後，喺中西英文書院中學部教歷史科。至1970年同劉松仁一同加入麗的電視第五屆藝員訓練班，旋即轉投幕後。


同期曾經喺1970年代香港電視黃金時期，麥當雄做麗的電視監製，主政麗的電視劇製作。早喺1974年佢開拍咗《十大奇案》就成功威脅無綫。之後開拍咗《大丈夫》、《大白鯊》、《鱷魚淚》、《天蠶變》等電視劇，都取得唔錯成績。


當其時麥當雄作風素以大膽見稱，如開拍《天蠶變》遇上主角鬧不和，麥當雄乃藉修改劇本乘機易角，引嚟轟動。後來無綫拍《楚留香》力抗《天蠶變》，麥當雄又以有限資源開拍咗八集週末劇《俠盜風流》，以穩住《天蠶變》收視。


不過相對於同期電影，麥當雄嘅作品都屬嚴謹、專業之作。當中《省港旗兵》曾為麥當雄獲得金馬獎最佳導演，亦喺2005年被選為百年內最佳一百部華語電影嘅第六名。佢嘅另一製作《跛豪》曾經獲得第十一屆香港電影金像獎最佳電影、最佳編劇，票房更創下3800萬港元佳績。


林夏薇喺福建廈門出世，係藝人林峯嘅堂妹。佢2009年喺中央戲劇學院表演系本科畢業，之後成為香港話劇團全職演員。2011年同TVB簽約，喺2015同2016年憑《衝線》同《公公出宮》連續兩年攞到《星和無線電視大獎》「我最愛TVB女配角」獎。


林子善係香港男演員。16歲時參與電影《喜劇之王》，扮黑社會洪爺一角而畀人識。2005年加入無綫電視，參演過《奸人堅》、《學警狙擊》、《鐵馬尋橋》、《怒火街頭》等電視劇，而家係無綫電視基本合約藝員。雖然佢話自己唔太識唱歌，但係2019年8月佢喺《流行經典50年》唱咗郭富城嘅經典歌《愛的呼喚》，把聲好似郭富城。


《詭探》每集播完片尾，會播《詭吹》嘅資訊節目，大約1到2分鐘長，由劇入面飾演Joe嘅陳子豐主持，每集會搵真實嘅嘉賓傾下同劇情相關嘅玄學同靈異話題。嘉賓包括法科玄學師傅簡信回、精神科專科醫生何美怡醫生同神秘學節目主持Gary Kwan。


《三國機密之潛龍在淵》係一部2018年嘅中國古裝劇，故事背景設定喺三國時期。呢部劇係根據作家馬伯庸嘅同名小說改編咗嚟嘅，由馬天宇、韓東君、萬茜、汪小敏、董潔、王陽明、董璇、檀健次、謝君豪同王玉雯主演。


《知否知否應係綠肥紅瘦》，原名《明蘭傳》，係2019年中國大陸古裝電視劇，由趙麗穎、馮紹峰、朱一龍、施詩、張佳寧等主演。套劇改編自同名網絡小說，背景係北宋中期。劇名嚟自北宋女詞人李清照嘅《如夢令·昨夜雨疏風驟》嘅一句。


《包青天再起風雲》，係香港電視廣播有限公司製作嘅古裝電視劇，由譚俊彥、胡定欣、曹永廉、張振朗同姚子羚領銜主演，並由傅嘉莉、李成昌、張國強、張穎康、李嘉、譚坤倫、李日昇同黃耀英聯合主演，監製莊偉建。故仔講北宋時期後生包拯查破幾單奇案。


《街坊財爺》，前名《反轉貴利王》，係香港電視廣播有限公司製作嘅時裝電視劇，由鄭則仕、苑瓊丹、黎諾懿、黃智雯同邵美琪領銜主演，並由吳業坤、許家傑、姜麗文、袁文傑同黃嘉樂聯合主演，監製梁材遠。故仔講位貴利佬走去金盤洗手從良。


《牛下女高音》係香港電視廣播有限公司製作嘅時裝電視劇，由鍾景輝、吳岱融、龔慈恩、張振朗同黃心穎領銜主演，並由蔣志光、歐瑞偉、曾偉權、韋家雄、曾航生、鄭敬基、羅冠蘭、車婉婉同何雁詩聯合主演，監製黃偉聲。


呢套劇曾經因為劇中女主角黃心穎捲入安心偷食事件而無限期延期播出，更一度想搵江嘉敏重拍佢嘅戲份，但因各種因素擱置重拍，最後因為偷食事件逐漸丟淡，無綫決定解禁呢套劇，更做埋其中一套「台慶劇」。而黃心穎嘅戲份未見有明顯刪剪過。


套劇2017年12月拍好後，長期都未排期播映，到2019年4月頭本嚟有傳安排喺同年5月播出，但喺同月中發生涉及女主角黃心穎嘅安心偷食事件，結果暫時抽起唔播，之後2019年11月18號喺海外嘅無綫翡翠台以及馬來西亞嘅翡翠台首播。


《過街英雄》係香港無綫電視製作嘅時裝電視劇，由森美、黃翠如同江嘉敏領銜主演，並由譚凱琪、盧宛茵、張國強同周志康聯合主演，監製吳冠宇。套劇響2019年12月16號到2020年1月5號喺海外嘅無綫翡翠台首播，但香港翡翠台嘅首播日子就係2020年8月17號。


《大帥哥》，係香港電視廣播有限公司拍攝製作嘅民初電視劇，由張衞健、蔡思貝同洪永城領銜主演，並由曹永廉、楊秀惠、譚凱琪、徐榮、李嘉、簡淑兒、古明華同張達倫聯合主演，監製徐正康。套劇拍嗰陣話過將會做2017年「50週年台慶劇」，最終安排喺2018年51週年台慶劇播完之後先至緊接播出。


《荷里活有個大老千》，原名《大千世界》，係香港電視廣播有限公司同香港星王朝聯合拍攝製作嘅懷舊賭博電視劇，由鄭則仕、秦沛、金燕玲、李施嬅同湯鎮業領銜主演，並由張慧儀、吳業坤、王子涵、蔡瀚億、何浩文同文凱玲聯合主演，監製王晶。


《福爾摩師奶》，原名《危城First Lady》，係香港電視廣播有限公司拍攝製作以香港開埠初期為時代背景嘅懸疑查案電視劇，由陳松伶、黃智賢同陳煒領銜主演，並由徐榮、江嘉敏、陳瀅同余德丞聯合主演，監製方駿釗。


《鐵探》，係香港電視廣播有限公司同企鵝影視聯合拍攝製作嘅時裝警匪電視劇，由惠英紅、姜皓文、黃智賢、袁偉豪、王君馨同蔡思貝領銜主演，並由許紹雄、楊明、梁競徽、吳廷燁、蔣祖曼同鄧佩儀聯合主演，監製蘇萬聰。


《白色強人》係香港電視廣播有限公司2019年嘅時裝電視劇，由郭晉安、馬國明、唐詩詠、李佳芯同張曦雯領銜主演，並由何廣沛、馮盈盈、姜大衞、蔣志光同朱智賢聯合演出，監製羅永賢。劇集用醫療改革做題材。呢套劇喺《萬千星輝頒獎典禮2019》「最佳劇集」，而男主角之一嘅馬國明憑唐明呢個角色拎到「最佳男主角」，成為視帝。


《金宵大廈》係香港電視廣播有限公司製作嘅時裝奇幻穿越電視劇，由陳山聰同李施嬅領銜主演，並由高海寧、張曦雯、譚凱琪、黃致豪、林子善、劉江、黃子雄同鄧佩儀聯合演出，編審羅佩清，監製葉鎮輝。劇情主線係男女主角嘅宿世情緣，夾埋10個奇幻單元故仔。


《解決師》係香港電視廣播有限公司製作嘅時裝電視劇，2018年製作，2019年播出。呢套劇由王浩信、唐詩詠、陳敏之同張穎康領銜主演，並由馮盈盈、張曦雯、李天翔、苗可秀、胡琳、莊思敏、張文慈同黃嘉樂聯合演出，總監製劉家豪。


《多功能老婆》係香港無綫電視拍攝製作嘅都市女性勵志寫實愛情喜劇電視劇，有25集，由楊千嬅、周柏豪同埋黃浩然領銜主演，由陳煒、洪永城、朱晨麗同埋王梓軒聯合主演，並由許紹雄、黃錦燊及苗可秀特別演出，編審係陳寶華同湯健萍，而總監製係陳寶華。


《廉政行動2019》係香港電視廣播有限公司同香港廉政公署聯合拍攝製作嘅時裝電視劇，由陳家樂、陳瀅、滕麗名同黃智賢領銜主演，並由鄭則仕、賴慰玲、楊詩敏、敖嘉年、胡渭康同古明華聯合主演，監製曾勵珍、林超賢、羅香蘭。


《機動部隊2019》，前名《警察故事2019》，係香港電視廣播有限公司同香港警務處聯合拍攝製作嘅時裝電視劇，由楊明、蔡思貝同張達倫領銜主演，並由伍富橋、楊潮凱同胡渭康聯合主演，監製李志倫。套劇講警察機動部隊。


喺清嘉慶年間，張保仔率領嘅紅旗幫，係以上川島沙堤港做主基地，扼守著瓊州海峽，控制咗上川島、下川島，赤溪半島，仲有沙咀沿海，東去到香港，西去到廣州灣嘅唔少島嶼。據傳當年張保仔藏寶地係有唔少，就上川島一帶嘅島嶼就有十幾處，如鹽灶、七盤山、馬山、弓灣、石船咀、香爐洲同烏豬島等。


天后廟或者叫天妃宮、天妃廟、天后宮、天后祠、天后寺、媽祖廟、娘媽廟、聖母廟等，係供奉媽祖嘅地方，響福建、廣東同臺灣最多。而香港同澳門都靠近廣東，所以都有唔少天后廟。嚟拜嘅人，主要係爾帶靠海為生嘅唐人，祈求出海順利。


洪永城係香港藝人，做過Now寬頻電視同香港有線電視遊埠節目主持，依家係無綫電視藝員。佢喺香港出世，祖籍廣東潮州，2005年加入香港有線電視，2008年過檔Now寬頻電視，2012年再過檔無綫電視，除咗主持節目更有機會拍電視劇。


喺廿一世紀初已知最大隻嘅鯊魚係鯨鯊－個名意思係「好似鯨魚咁大條嘅鯊魚」，鯨鯊係世上已知最大條嘅魚－根據紀錄，目前度過最大條嘅鯨鯊有成 18.8 米咁長，而佢哋嘅巨型身體令到獵食者難以獵殺佢哋，亦都令到鯨鯊呢個物種冇天敵可言。


鄭和，原名馬和，乳名馬三寶或者馬三保，阿剌伯名حجّي محمود ，係中國航海家，響1405年到1433年之間七次下西洋。佢係大明國嘅太監，所以叫三寶太監或者三保太監。佢係雲南昆陽出世，家族係回人，姓馬。


鄭和出生於明洪武四年，係馬哈只第二子，鄭和有姐妹四人。洪武十三年冬，大明軍隊進攻雲南，馬和僅十歲，被明軍副統帥藍玉掠走至南京，閹割成太監之後，進入朱棣嘅燕王府。永樂元年，姚道衍和尚收馬和為菩薩戒弟子，法名福吉祥。


响靖難之變中，馬和响河北鄭州，明成祖朱棣响南京禦書“鄭”字賜馬同鄭姓，去紀念戰功，史稱「鄭和」。並升任為內官監太監，官至四品，地位僅次於司禮監。鄭和有智略，知兵習戰，明成祖對鄭和十分信賴。宣德六年，欽封鄭和為三寶太監。


鄭和係回族人，但同時信仰佛教，明史專家吳晗先生指出，由於南洋嘅許多國家，伊斯蘭教和佛教為主要信仰，大明政府選派回教徒“可以減少隔閡，辦好事”，而當時下西洋嘅隨行人員中信奉伊斯蘭教信徒有馬歡、郭崇禮、西安羊市大清真寺掌教哈三、泉州蒲壽庚後裔蒲日和同泉州清淨寺伊瑪目夏不魯罕丁嘅次孫夏文南等。


1405年7月11號明成祖命鄭和率領龐大嘅二百四十多海船、二萬七千四百名船員組成嘅船隊遠航，訪問了30多個响西太平洋和印度洋嘅國家和地區，加深了中國同東南亞、東非嘅相互瞭解。每次都由蘇州劉家港出發，一直到1433年，佢一共遠航了有七次之多。


鄭和下西洋中所做嘅海外政治幹預中，以長遠影響來看，最重要嘅係操縱麻六甲海峽，選擇扶植強盜頭子拜裡迷蘇剌，於1409年鄭和授與其國璽同皇袍。拜裡迷蘇剌曾親自往中國朝貢，使其响麻六甲沼澤地嘅據點成為日漸富庶繁榮嘅商業中心 。


鄭和曾到達過爪哇、蘇門答臘、蘇祿、麻六甲、彭亨、真臘、古裏、暹羅、榜葛剌、阿丹、天方、左法爾、忽魯謨斯、木骨都束等三十多個國家，最遠曾達非洲東岸，紅海、麥加，並有機會到過澳大利亞。據記載，鄭和嘅船隊曾到達非洲東岸赤道以南嘅麻林地、慢八撒以及拉穆等地。


永樂七年九月太監鄭和、王景弘、候顯等統率官兵二萬七千餘人，駕寶舟四十八號出使西洋。九月從太倉劉家港啟航，費信、馬歡等人會同前往，到達越南、馬來西亞、印度等地，番嚟國家途中訪錫蘭山，永樂九年六月十六番番國家。


永樂十九年正月三十日出發，往榜葛剌，史載「於鎮東洋中，官舟遭大風，掀翻欲溺，舟中喧泣，急叩神求佑，言未畢，……風恬浪靜」，中道番去，永樂二十年八月十八回國。永樂二十二年，明成祖死咗，仁宗朱高熾即位，因經濟空虛，下令停止下西洋嘅行動。


宣德五年閏十二月初六由龍江關開船，開始返航後，鄭和因為勞累過度於宣德八年四月初响印度西海岸古裡死嘅，遺體埋葬於古裡，船隊由太監王景弘回程，宣德八年七月初六番去南京。第七次下西洋人數據載有27550人。


南京天妃宮喺鄭和第一次下西洋返到南京後建造，有近600年歷史。1937年日軍佔領南京，南京天妃宮全部建築被毀，蕩然無存。為紀念鄭和下西洋600周年，南京市喺2004年7月開始重建天妃宮，2005年5月3號，天妃宮落成，5月4號對外開放。


鄭和墓位於南京南郊牛首山麓，經修整後完全保留原有嘅歷史特徵同埋穆斯林葬儀嘅習俗、規格同風貌，墓園下有28級臺階，象徵鄭和航海28年，每個平臺7級臺階，象徵佢七下西洋，此外重建有碑亭同埋「南京鄭和墓史料陳列館」。


東南亞一帶嘅華人相信，鄭和將軍係所有華人嘅驕傲，也有人把佢當成神來膜拜。佢哋覺得鄭和很了不起，而且擁有超自然嘅神力，好似神祇一般。更有人當鄭和係「財神爺」，有些旅行團嘅導遊特地安排旅客們去親手摸摸佢嘅雕像，以招來財運。


指示詞可以作為形容詞或者限定詞，又可以作為代詞，嚟分別實現指示功能同埋稱代功能。對於唔同嘅指示對象、指示內容，指示詞又可以實現「實在指示」同埋「文脈指示」兩種功用。除開句法，指示詞都可以用來表達一啲鍾意、稱讚、不滿之類嘅感情。


一般嚟講，粵語空間指示詞有兩個，即近指「呢」同埋遠指「嗰」，分別指代離講話人近嘅或者遠嘅嘢。「呢」本身又有好多種發音上嘅變體，譬如「呢」、「依」、「哩」等。喺唔同方言中，指示詞都會有唔同，甚至唔單止兩個指示詞，仲有中指等。


日文啲人稱代詞有相當複雜嘅變化，要基於「體貌程度」嚟變樣，例如講自己嗰陣，boku同 ore都係男性用嚟指自己嘅代名詞，但 ore 係比較粗魯嘅，如果有個人喺正式場合度用 ore，啲人會覺得佢好冇禮貌。


地下，層名一種，一棟樓同出面街相接嗰層，出面笪地嗰層，有時亦叫一樓。由於世界各時各地，計法各異，有時都幾混亂，有哋地方叫〇樓，廣東話講法，叫〇字樓。若加上喺斜坡起樓，有上街下街，個叫法就更亂。呢種混亂出自歐洲，歐洲同街相接，要特別指名，有啲後尾就用〇取代。


若以歐洲式，斜坡就會有上街下街咁，就會上樓，Upper Ground Floor，接上街，下樓，Lower Ground Floor，接下街。然而有啲就只會揀一條街做地下，下街叫地下，上街叫一樓。又或者上街叫一樓，下街叫地庫。


1961年，廣州工學院同廣東科技學院合併成中南科技學院，第二年又同廣州水利電力學院合併，變成廣東工學院。1970年，因破四舊浪潮影響，工學院同礦冶學院逼到停辦，上緊堂嘅學生都去嗮韶關南華寺避難，重改名做廣東礦冶學院。


但由於文革時期，學校大部分土地俾人猛咁整蠱同好多民居霸咗，得返300幾畝地，甚至俾文革時期起好嘅環市東路分成南北兩個校區。1995年，經國家教育部批准，廣東機械學院、華南建設學院東院同廣東工學院合併，變成而家嘅廣東工業大學。


而大學城校區喺2005年正式搞好。2017年廣工啲學生試過學校喺搞一個讀書會，聯繫啲社工同學校嘅後勤工友搞文藝晚會同廣場舞活動，讀書會後尾喺11月15號晚黑畀保安入教室驅散，四名負責讀書會嘅書友同張雲帆、業建科倆位畢業青年事後畀差人帶走，後倆人入咗番禺看守所。


五山街道係中國廣東省廣州市天河區轄下嘅一個街道，成立於1953年。轄區總面積10.59平方公里，下轄12個社區，2005年總人口9.56萬人，常住人口7.41萬人，外來人口2.15萬人。轄區入邊有華南理工大學、華南農業大學、廣東省科技幹部學院、廣東省農業管理幹部學院、廣東工業大學五山校區、暨南大學華文學院等大學。


石牌街道係中國廣東省廣州市天河區轄下嘅一個街道，1987年3月20號設立，起初叫崗頂街道，同年8月3號改成而家個名。轄區總面積4.3平方公里，下轄22個社區，2005年總人口27萬人，其中常住人口13萬人，外來人口14萬人。


林和街道係中國廣東省廣州市天河區轄下嘅一個街道，1995年12月設立。轄區總面積3.8平方公里，下轄11個社區，總人口7.26萬人，其中常住人口4.17萬人，外來人口3.08萬人。廣州火車東站喺轄區北部。


鳳凰街道係中國廣東省廣州市天河區轄下嘅一個街道，喺天河區東北部，2002年12月設立。轄區總面積22.998平方公里，下轄4個社區2個村，總人口2.85萬人。轄區入邊有筲箕窩水庫、鳳凰山森林公園、火爐山森林公園等景點。


喼汁個名嘅來源有好幾種講法，邊個先啱已經好難考究。其中一種講法話「喼汁」係英文catsup嘅音譯。Catsup同另一隻英文字ketchup通用，依家通常指茄汁，但亦可以泛指啲酸酸甜甜嘅醬汁。有可能係喼汁喺二十世紀傳入廣東嗰陣，俾英國人俗稱叫catsup，經過音變就成為依家嘅「喼汁」。


另一種講法話「喼」字係嚟自英文嘅give。舊時啲英國人屋企會請啲華人嚟做工人，但係呢啲工人英文又麻麻。假若想叫佢哋攞支喼汁嚟，又費事佢哋聼唔明，就會話「give me that汁」。久而久之，就縮短叫佢做「喼汁」。


喼汁嘅英文係Worcestershire sauce，又可以叫Worcester sauce。Worcestershire即係英格蘭嘅窩士打郡，而Worcester就係郡府窩士打。喼汁係喺窩士打呢度發明嘅，所以呢隻汁就以呢個地方命名。


英式喼汁係由John Wheeley Lea同William Henry Perrins兩位化學家發明嘅。佢哋夾份開咗間公司，將佢哋兩個個姓拼埋叫Lea & Perrins，並喺1837年開始賣喼汁。


李派林早期嘅廣告話喼汁嘅配方嚟自郡内某位貴族。而後來亦盛傳係孟加拉前總督Marcus Sandys勳爵1830年代嗰陣喺印度遇著隻差唔多嘅醬汁，先會等返到窩士打之後托兩位整返隻汁出嚟。不過，公司内部文件就提到其實Marcus Sandys勳爵冇做過孟加拉總督，甚至冇去過印度，所以份配方嘅來源仲係一個謎。


陳婉婷，BBS，香港足球教練，持有亞洲足協A級教練牌照，由2015年12月15號開始出任香港超級聯賽球會東方嘅主教練，成為第一位香港職業足球會嘅女主帥，更係全球第一位女教練奪得男子職業足球頂級聯賽冠軍，列入健力士世界紀錄大全。


2016年12月1號喺阿聯酋阿布扎比舉行嘅亞洲足協年度頒獎禮，憑住第一位女性教練帶領男子隊成為頂級聯賽冠軍佳績，壓倒日本女足U17助教岡本三代同埋北韓女足主教練李金淑，當選亞洲足協2016年度最佳女教練，成為香港第一位喺亞洲足協得獎嘅足球教練。


水楊酸係一種植物激素，對植物嘅生長有調節作用。文獻記載，公元前五世紀嘅時候，水楊酸就俾人用嚟做藥。水楊酸對微生物有抗菌作用，經常用嚟做防腐劑。衍生物乙酰水楊酸，商品名叫做阿士匹靈，係一種好常用嘅藥。另一種衍生物水楊酸甲酯經常用喺外用藥裏面。


食神係由笑片巨星周星馳主演嘅一部戲，響1996年上演。呢部戲係周星馳一個重要嘅作品，原因係佢開拍呢部戲嗰陣佢啱啱成立咗星輝海外，亦即係周星馳自己嘅公司，所以呢部戲亦都係佢嘅創業作品。部戲裏面周星馳用咗佢英文名嚟做主角個名。


大廚史提芬周係「唐朝飲食集團」主席，因為刻薄得嚟又奄尖，又越嚟越唔注重菜式嘅品質，終於俾手下唐牛出賣，宣佈破產。史提芬周淪落到去廟街，俾佢認識咗熟食檔事頭婆火雞。響火雞嘅撐腰底下，史提芬周炮製出「瀨尿牛丸」，成功翻生……


《千字文》係中國南梁文官周興嗣寫嘅文，有一千隻唔重複嘅唐字，相傳係梁武帝蕭衍攞咗王羲之寫嘅一千隻字練書法，叫周興嗣幫手將啲字編成篇有意義嘅文。舊時中國細路都會讀呢本書，同《三字經》、《百家姓》並稱「三百千」。


一般普遍認為突厥人用桃花石稱呼中國，來源拓跋一詞。不過，唐文入便「拓跋」同後突厥碑文上嘅Tabγač並無關係，根據李蓋提同台灣學者林安慶嘅研究，拓跋實質上由兩個阿爾泰語系詞語所組成，即tog同beg，tog有塵土、泥土嘅意思，beg係氏族同部落首領，兩者都係後世突厥嘅官名。


林安慶重發現，家下廈門方言入便嘅「拓跋」發音，同呢兩個對應詞語幾乎冇分別，跟住佢又補充漢字「拓跋」兩個字並唔係突厥碑文上的嘅abγač對音轉寫，而係tog同beg呢一對複合詞組嘅對音轉寫，佢嘅詞義係土地嘅主人，完全證實咗北魏官方史書《魏書》開編入面嘅「北俗謂土為托，謂後為跋，故以為氏」自己嘅解釋。


佢文學素養唔錯，當其時有「才女」之稱。佢細佬南海十三郎亦周時請佢幫手度一兩段曲詞，《燕歸人未歸》嗰段「清明節鶯聲切......落花如夢似水流年」就係江畹徵口授。有傳名劇《女兒香》係佢替十三郎槍寫嘅，後尾十三郎亦喺報紙專欄否定呢種講法。


大清設庶常館，有翰林官做教習，敎唔同知識。庶吉士學三年。三年之後，喺下次會試前考核，睇下優劣，稱之爲「散館」。成績優異者，留任翰林，授編修或檢討，正式成為翰林，稱「留館」。其他就派去六部任主事、御史，亦都有派去做地方官。


太史第，係清朝末代翰林江孔殷嘅私邸，喺廣州河南同德里10、12、50號、同德橫街6號、龍溪首約67～71號，佔咗四條街。後花園「百二蘭齋」建於民國六年。孫中山、梅蘭芳、廖仲愷、胡漢民、蔣介石亦曾係座上賓。


華仁書院喺1919年12月16號由徐仁壽成立，係香港第一間由華人管理嘅英文中學。1932年12月31號，由耶穌會接辦。1941年日軍侵略香港，學校停課，華仁書院地牢改為紅十字會站。1945年，第二次世界大戰完咗之後，學校喺9月8號重開，及後曾經開辦中文中學，但於1950年結束。


唐滌生，本名唐康年，廣東香山縣人，二十世紀著名粵劇編劇。作品有黃千歲嘅《洛神》 、何非凡嘅《血羅衫》、任劍輝嘅《白楊紅淚》、 陳錦棠嘅《紅菱巧破無頭案》、薛覺先嘅《漢武帝夢會衞夫人》等，佢太太係鄭孟霞，亦係前香港騎師鄭棣池嘅姐夫。


1929年，李漢魂結識吳菊芳。吳1911年喺湖北宜昌出世，鄉下係安徽涇縣。佢哋原先諗住1932年响香港結婚，後來改喺韶關。抗日戰爭時期吳做廣東兒童教養院院長、廣東婦女生產工作團團長。1949年佢跟李漢魂移民美國，1999年病逝。


喺1904年，日俄戰爭爆發，戰火燒到中國嘅東北，危害平民百姓。喺廣州，有位嗌馬達臣嘅醫生同朱啟良等人因受西方新思想影響，後嚟諗住救死扶傷嘅人道主義精神先至傾過嚟起間中國紅十字會嚟搞救護隊，去東北三省嗰頭搞救援。


雖然話南福醫院距離珠江比較近，加上嗰時冇乜大橋響度，佢哋過河都係靠坐船嘅，所以附近同隔離四個鄉入面有好多人嚟嗰度睇病。但係由於病患者坐船唔單止慢，相反重唔方便，而且有啲重病患者同行路唔方便嘅病人話要搞住院都有。


1911年辛亥革命成功之後，廣州就做咗革命軍嘅大本營，嗰時為咗適應戰時救傷，由革命政府摱畀產業，就喺廣州南關嘅增沙地區加咗棟大屋嚟搞咗間嗌「增沙總醫院」嘅救傷醫院，重畀咗紅十字會分會嚟睇住，而分會重幫嗮冚唪唥嘅傷患者搞免費收嚟醫都有。


喺1916年，廣州紅十字分會就喺河南搞咗間民房嚟做臨時會址。由於佢哋租嘅係民房，唔啱用嚟做醫院，搞到冇埞畀人住院都有。嗰時有位嗌陳俠卿嘅人諗住搞間公司重向薛明谷紳士向海幢寺啲僧眾買咗廿幾畝嘅烏龍崗荒地返嚟搞醫院，將一半放喺同福上街，另一半就由於地方軍警成日喺嗰度屌啲犯人到死為止都有，搞到事後就草葬喺呢度，所以重係荒地一片。


而陳俠卿買咗呢嚿地之後甚至備埋案，向當地啲員警話唔畀喺呢度搞亂葬崗。陳原諗住攞返呢嚿地畀自己用，點知俾紅十字分會話急住用辦公會址，結果就將佢呢一半地畀咗紅十字分會，重主動請各界熱心人士嚟負責捐錢，結果搞到衛百揆等先生都讚成咗。


最後就喺同福西街嘅角落頭度起咗間兩層樓嘅樓房嚟搞分會嘅會址。嗰年分會重畀陸如磋做咗會長帶頭向四面八方嚟捐錢起附屬醫院，搞到好多人同埋東南亞各地嘅華僑都話讚成。結果佢哋喺烏龍崗前嘅普同塔隔籬起咗間三座平房先至改名做廣東河南紅十字分會嘅附屬醫院。


到咗1917年，分會又攞到優界嘅義演收入，留嚟起間醫院用。嗰時醫院就每年都喺度整大，甚至改名做第一留醫院、第二留醫院，星洲堂第一、第二課室同宿舍等。而整大咗之後嘅醫院甚至重掛咗「中國紅十字會總會廣東河南分會附屬醫院」嘅牌嚟恢復返門診同住院嘅嘢。


嗰時分會總院冚唪唥嘅地都有嗮三重營業嘅證件喇。到咗1927年，河南員警分局局長麥某就攞著舊古松園契據嚟醫院度夾硬話一定要起樓先至得，不過分會啲人出咗產業執照話唔畀，甚至重將佢啲磚沙木料丼嗮去圍牆出面，搞到嚟霸地嘅人先至井水不犯河水。


到咗1928～1929年間，醫院東邊圍牆俾禮拜堂嘅美國文牧師拆咗嚟重新起圍牆霸10幾丈嘅醫院地。而分會負責人就搵佢哋解釋，點知佢哋話呢嚿地係去政府嘅財政所買返嚟先至冇得復原，直到分會嗌咗中國紅十字會總會向美國公使傾過偈，而文牧師收到料之後先至拆咗新牆嚟按舊址起返，重向財政所攞返啲錢先至得。


到咗1930年之後，醫院又劃咗畀紅十字會廣州分會嚟睇住。根據紅十字會章程規定，附屬醫院要培訓醫療同藥劑人才。後嚟經過籌備，重喺醫院搞咗間醫藥專門學校，而校址就起喺附屬醫院入面。雖然話呢間校先後搞咗四屆畢業生而攞嗮合格醫師學歷。


1937年7月7號蘆溝橋事變爆發。嗰年秋天開始，廣州市區成日俾蘿蔔頭搞搞震，搞到醫院成日都爆滿。嗰年年底俾國際紅十字會同愛國華僑嚟一齊出錢先至畀醫院猛咁加咗住院嘅嘢同醫療管理嚟適應收留俾炸彈炸傷咗嘅市民同埋從中國華北、東北、西北同華中地區過嚟呢度避難嘅傷病人士。


嗰時醫院重承擔咗第一救護大隊嘅任務。不過喺1938年10月，由於日軍殺到廣州，民國廣東省市政府各部門同機關團體都去嗮粵北嗰邊。而紅十字會廣州分會甚至重搬到韶關嗰邊。而附屬醫院重有成70幾位冇得返屋企嘅傷病員要繼續醫，搞到紅十字會廣州分會組織咗幾批領導留返喺度同蘿蔔頭合作先至可以保返間醫院響度。


喺廣州淪陷咗七年期間，人民成日俾蘿蔔頭嗑，搞到生活艱難同營養不良，市區入面超多垃圾，搞到好多瘟疫出嚟而急住要醫藥救濟品。而最初廣州市緊急救濟委員會就將醫藥救濟任務畀咗廣州市紅十字會嚟辦，而附屬醫院就負責部分門診嘅贈醫同免費留醫佬醫療任務都有。


中國紅十字會廣州分會喺抗日戰爭勝利之後先至返到廣州。喺1945年9月14號，附屬醫院就喺杉木欄搞咗間診療所，甚至嗰年又喺惠愛中路同東華西路搞咗間診療所嚟免費醫病。醫院甚至重用咗杉木欄診所冇用到嘅地嚟搞紅十字分會難民招待所嚟畀背井離鄉嘅難民去暫住。


喺廣州解放之前，由於國民黨軍隊撤退嗰時炸咗海珠橋而出現超多死傷，大量受傷嘅市民去咗紅會醫院嗰度搶救。另外，黃沙火車站都俾國民黨軍炸咗，好多附近居民同珠江漁民出現死傷。而市紅十字分會都組織咗救護隊嚟呢度救人。


喺中華人民共和國成立咗之後嘅2年，嗰時廣州市人民政府派軍代表同政府代表嚟咗醫院，重考慮到各位意見同情況之後，將嗰時醫院改名做而家嘅「廣州市紅十字會醫院」，而業務畀咗廣州市衛生局嚟睺實。喺1953年4月，廣州市政府決定將醫院全面畀嗮廣州市衛生局嚟睇實。


嗰時廣州市紅十字會醫院變成珠江南邊唯一一間綜合性醫院。而醫院除咗繼續搞門診同住院嘅嘢植物重搞咗出面嘅社區衛生服務。從1960年代開始，甚至重搞咗出國醫療嘅任務。甚至喺1965年開始，每年派農村醫療隊到廣東省同廣州市農村搞醫防工作。


1966年文化大革命爆發，醫院各部門都癱瘓嗮，醫院嘅管理同技術都受到好大嘅衝擊而搞到醫療護理品質出現明顯嘅下降。喺1968年3月，醫院成立咗革委會。而1969年2月，由於文革嘅破四舊風氣重未結束，醫院改名做「廣州市第五人民醫院」。


到咗1978年嘅中國共產黨第十一屆三中全會先至將文革亂嗮籠嘅嘢撥亂反正。嗰年11月，醫院先至恢復返而家嘅「廣州市紅十字會醫院」嘅名，重重新修訂同完善咗各職能科室嘅工作範圍同各專業科室嘅工作制度。喺1980年代期間，醫院甚至開設咗唔少嘅醫療科制度。


到咗1990年，九層樓高，建築面積去到9746㎡嘅住院大樓先至搞咗出嚟。甚至喺1992年俾衛生部批准咗，變成中國內地16個臨床藥學試點嘅其中一間單位，甚至喺1994年4月29號掛咗三甲醫院嘅牌，1995年重成立埋臨床藥學研究室。


係廣州市海珠區嘅學校，校本部喺同福中路362號，南校區喺江南西路杏園大街81號。學校喺1905年成立，係廣州市第一間男女同校嘅學校，亦係海珠區最早成立嘅中學。1952年，學校改成公立之後，先後改名叫「廣州財政技術學校」、「廣州市第十九中學」、「廣州市實驗學校」、「廣州市第五十八中學」。


前清光緒廿七年春，黃晦聞、楊漸逵、黃漢蒓、歐陽曰瑚、李蘊石、謝英伯、何錫朋、黃培初、鄭懷昌、黃小唐、黃仲等人喺河南龍溪首約創辦「群學書社」，到卅一年搬入海幢寺圓照堂，亦即係南武小學民國校務處舊址，改名「南武公學會」，同年3月3號，公學會智育部用圓照堂嘅附殿做講堂，成立「南武兩等小學堂」，謝英伯做校長，第一屆招咗十零個，當中亦都有女弟子。


學校喺當其時嘅省城係第一間男女同校嘅學校。第二學期開課，學生去到55個咁多，學堂就要求學生着「操衣」返學。光緒卅二年，南武公學會禮聘舊時上海人鏡學社社長何劍吳做校長，學校開始推行體育教育。同年，番禺縣轉頒學務處發俾南武嘅印章。


又同年冬，當其時經已有130個學生，校舍唔夠，咁潘佩如就同海幢寺僧人講數，租借諸天閣，擴充學校。卅三年，何劍吳校長喺龍溪首約躍龍里創辦南武女校，亦即係潔芳女校嘅前身。同年夏，由初等小學校首屆畢業嘅十二個人直升高等第一班。


1912年，添辦中學，改名「南武中學校」，由公學會仝人捐錢掘開烏龍崗，擴大個操場，喺園照堂起兩棟新樓。時兼任校董事嘅江孔殷捐助工字鐵，擠響樓底愛嚟承托新樓，又批咗海幅寺前邊空地同魚塘俾南武中學做農事試驗場，借咗觀音殿後邊空地同花園做球場，後來校舍唔夠用，又租落觀音殿同東巷嘅十間僧房、學校北邊雲水堂，分別做校舍同課室。


1919年9月買落溪峽伍家嘅兩座莊房做課室，改名叫「松園」。1920年，省政府將南箕鄉官荒地嘅管業執照發俾南武中學。1922年1月，南武中學開始轉新學制，小學改成二四兩級，叫兩級小學，中學實行三三制，叫兩級中學。


1924年4月，市政府發烏龍岡地段管業執照俾南武中學。1926年8月，增設高中普通科、商科、師範科。1927年開始，改成兩學期制。1931年11月，起堅忍堂。1932年，起奉公樓。1933年，市工務局開同福路，將南武劏開兩邊，北邊係小學校舍，南邊係中學校舍。


1938年廣州淪陷，日本兵將南武中學校址霸咗做憲兵司令部，跟住改成日本陸軍傷兵療養院。後來日本兵遷出，喺廣州嘅南武校友組織董事會繼續辦辦學，未曾有半年就因爲經費唔夠停辦。後來又由校友開辦德昭紀念中學。


當其時，南武校董成員落咗香港澳門避難，校董會副會長陳謹、陳彥喺香港召集董事開會，佢哋決定喺香港復校，淨係辦初中同小學，個校名叫「廣州南武中學香港分校」，仲推舉郭熙棠、陳謹、何琳做籌備員。到咗1939年1月，喺九龍深水埗租落南昌街106至到108號門牌，定喺9月1號開學。


1941年冬，南武港校因爲香港淪陷停辦。1942年9月，南武校友喺粵北曲江組織同學會，推舉古鼎華做會長，仲齊齊捐錢籌辦南武中學，同學會仲推舉郭熙棠主持校務。由袁錦添校友借出拱日東路勵羣學校兩間課室，辦高中初中第一年級各一個班，約莫收八十個人，由朱信代理校務。


1945年廣州光復，校董會收返小學校址，之後由李大同將軍協助，再收返中學校址，南武復校，郭蔭棠做中學校長，麥漢興做小學校長。1946年7月14號，南武舉行何劍吳校長逝世七週年紀念會。同年12月12號，何劍吳校長喺南武校內烏龍崗東落葬。


1949年4月，劍師紀念圖書館竣工，坐落喺何劍吳墓東側。1950年7月，有教員話郭熙棠校長穿櫃桶底，自己納埋納埋唔少工程捐款，仲話要清算校長，好在河南附近街坊都爭住校長，證明校長清白。1951年3月，到南武學生屈郭熙棠校長貪污，又試清算校長，但卒之查明，郭校長貪污罪名係唔成立。


1959年，改名叫「廣州市第三十三中學」，附設龍溪南小學。1960年9月，改名叫「廣州市實驗學校」。1968年9月至1984年11月，改名叫「廣州市第五十八中學」。1984年11月，市政府批准，復名叫「廣州市南武中學」。


2000年9月，開辦「南武實驗學校」。2004年8月，市一〇二中並入南武中學，喺杏園大街81號起新校區，即初中部。2012年，高中部加設CCAE實驗班。2013年3月，成立「廣州市南武教育集團」。2018年，高中部設立三個新學院，施行學院制、學分制、學程制等。


南武中學由南武兩等小學堂開始，第一任校長係群學書社創社元老謝英伯，截至2020年2月，南武中學有35任校長。咁多校長之中，係得何劍吳喺南武中學入邊有紀念碑，紀念校刊亦另寫一章紀念何劍吳。何劍吳，番禺沙灣人，諱鍔，字永業，號劍吳，香港皇仁書院畢業，曾經五次出任南武中學校長，喺南武中學初期發展階段貢獻重大，南武校友尊稱「劍師」。


按照校友古鼎華寫嘅《何劍吳先生墓誌銘》，何劍吳「尚乏子嗣」，但佢周時都話「南武即吾之愛妻，南武諸生猶吾之令子」。1939年7月14號，前校長何劍吳喺香港過身之後，南武師生根據佢遺願，廣州光復之後就將佢葬喺南武入邊。


「N」字上高由右至左寫「南武」、下低由右至左寫「中學」，四隻字都係深藍色。舊底喺學校門樓上高亦有。1952年「獻校」之後直至到1984年，唔用校徽。1984年復名之後嘅校徽用簡體字，變咗由左向右排，「N」字由深藍色變紫藍色，外圍加一浸紫藍色邊。


香港劇集係香港製作嘅電視劇、網絡劇嘅統稱。咁多年來，多數港劇由香港兩間免費電視台無綫電視同亞洲電視拍攝，香港政府屬下嘅香港電台亦有製作多部經典電視劇。2010年代中開始，香港多咗第啲電視台同製作公司參與製作電視劇。


港劇除咗喺香港播出之外，亦有賣埠到台灣、東南亞、北美及其它海外華人地方。1980年代，港劇進入開始改革開放嘅中國大陸。港劇最主要嘅觀眾係香港本地及廣東地區嘅居民，以及海外嘅香港同廣東僑民。此外，港劇亦受到中國大陸、台灣、東南亞等地方嘅華人，甚至其它民族嘅人歡迎。


電視劇文化係香港流行文化非常重要嘅部分。1970年代後期，一批受歡迎嘅無綫電視製作人進軍電影業，例如徐克、許鞍華等，令香港進入新浪潮電影年代。今日香港嘅著名導演、編導，例如杜琪峯、王家衞、韋家輝等，演員，例如周潤發、周星馳、張曼玉、梁朝偉、劉德華等，好多都係無綫出身。


1974年，無綫電視劇集《啼笑因緣》首次使用粵語主題曲，被視為香港粵語流行曲發展嘅里程碑，標誌香港粵語流行曲再興起。劇集主題曲流行，令歌手亦得以多上電視節目，兩者相互推動，令本土音樂得以蓬勃發展。由1978年開始，獲得白金銷量嘅香港本地唱片數目，超越外國音樂唱片。


佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。


問題娛樂圈係一個問題遊戲節目，由2007年1月4號，到2月23號完結，逢星期一至五夜晚十點半，響無綫電視翡翠台度播出。呢個節目係由胡諾言同埋江欣燕主持。每一集都會邀請三位響娛樂圈嘅嘉賓參與呢個節目，節目中亦分咗做四大回合，可以俾呢三位嘉賓角力。


每個回合嘅最高分嗰一位可以參與C1機會，佢可以響十隻碟度揀一個，裏面有正面新聞同埋負面新聞。正面新聞可以加分，但係負面新聞就會扣分。但如果佢可以為負面新聞平反嘅話，就唔使扣分。之後改咗俾嘉賓玩填充題，句子有一個地方係遮住咗，嘉賓要同娛樂跟班傾遮住咗嘅部分係咩字詞，估啱可以加分，估錯就要扣分。


《向西聞記》係由OTT平台hmvod製作嘅香港電視劇，由鄧健泓、林雪、張繼聰、王宗堯、張建聲、胡杏兒、白健恩、陳穎欣、張沛樂、陳安立、趙永洪、李美琪、趙善恒、廖子妤、徐浩昌、李尚正、岑珈其、蔡明思、石詠莉主演，吳兆麟執導。


套劇改編自網絡作家「向西村上春樹」嘅小說，由9個單元故仔組成，總共12集，每集約30分鐘。套戲頭一個單元長2集嘅《畜牲傳心師》喺2018年3月8號喺hmvod上架，其餘單元要到2019年4月18號先至上架，而同年4月30號就喺netflix全套上架。


佢同堂兄王敦同埋佢嘅家族跟住晉元帝南渡，重積極聯結南方士族以支持晉室，又團結北方僑姓氏族，畀晉元帝得以响南方立足，並且响西晉亡後，建立東晉。後尾王敦發起叛亂，史稱王敦之亂，但王導仍然支持晉室，直到亂事平定，後身居高位，續獲晉明帝、晉成帝同埋朝中大臣倚重，死後諡號文獻，世人叫佢做王文獻。


佢係晉朝皇室成員。喺八王之亂之間曾經參與過戰鬥，但因為能力唔夠，所以再無被起用，喺江南生活，結交唔少江南當地人。西晉滅亡之後，喺江南一班世家大族支持底下，司馬睿就喺318年登基做皇帝，建都建康，統治江南一帶。


王敦出身士族，西晉末為瑯琊王司馬睿大將，都督江揚荊湘交廣六州諸軍事，握重兵駐武昌。後和其堂兄王導等人擁司馬睿為帝建東晉，升任大將軍、荊州牧，與王導分掌軍政。後以司馬氏抑制王氏勢力。於永昌元年發動王敦之亂，攻入咗建康，謀奪司馬氏嘅東晉政權，後回屯武昌。


王敦之亂係東晉初年發生嘅一場動亂，喺晉元帝永昌元年爆發，結束於晉明帝太寧二年。動亂由出身自琅琊王氏嘅權臣王敦所發動，以誅殺劉隗為名進攻建康，並擊敗咗朝廷軍隊。後自任丞相，誅殺周顗等人，並喺武昌遙控朝廷。


晉元帝死後，晉明帝承繼東晉大統，王敦想趁著新帝啱啱繼位，喺佢地位未穩固之時意圖奪位，但晉明帝已做好咗萬全準備去對付王敦。當時王敦亦都患病在身，面對晉明帝嘅大軍所討，更係心有力而力不足，其無法應親自領兵面對，只得由佢兄長王含同佢部下將領錢鳳等領軍同朝廷軍隊作戰，但最終失敗。


佢早年曾經做過地方官，後來上書中央力求變革，獲得宋朝皇帝宋神宗賞識封做丞相。王安石做丞相期間推行出名嘅「王安石變法」，大力整頓國家嘅財政系統，希望能夠收集到足夠嘅資源去打仗，應付同遼國同埋西夏嘅威脅。


2011年，王鳳瑤參與香港聲援佔領華爾街嘅行動，又出席六四晚會同埋七一遊行。2012年，參與反國教運動，更嚮政府總部外靜坐數日，她認為教育很重要，唔想讓政府領導學校、管制學生，希望畀新一代仍有獨立思考能力，呢次運動亦重新令王覺得香港仲有希望。


在雨傘革命後，儘管王鳳瑤患上的乳癌仍未痊癒，膝蓋也不太好，佢仍然堅持每個星期幾日由深圳通關到公民廣場，亦有參與大大小小嘅社運，在「王婆婆示威區」表達訴求，貼上抗爭口號嘅貼紙。又畀過建制派組織試吓攻擊，但仍無阻佢爭取真普選既決心。


2019年6月，反對逃犯條例修訂草案運動全面爆發。喺6月9日嘅「守護香港反送中」大遊行、6月11日晚至12日嘅佔領行動、6月16日嘅「譴責鎮壓，撤回惡法」大遊行 等活動裏面，王鳳瑤舉起英國國旗，因而吸引到市民嘅注目。


2019年11月24日，適逢係區議會選舉嘅日子，《立場新聞》收到王鳳瑤天電郵，透露自己喺深圳取保候審，指自己的選票已化為廢紙。 其後亦多次以電郵同《立場新聞》溝通。在2020年1月9日，她透露自己喺2019年8月14日以「尋釁滋事罪」被捕，嚮福田拘留所坐緊監。


8月30日，她被轉到深圳市第三看守所，她形容看守所為「地獄」。9月29日，佢離開看守所後在9月29日至10月3日被要求接受「愛國教育」。 又指自己被禁止離開深圳市。2020年5月20日，佢再次經電郵向《立場新聞》透露，自己嘅健康狀況欠佳，指自己被禁離開深圳已超過九個月，十分想念香港。


繼新疆烏魯木齊事件之後，2022年十一月末中國大陸發起全國範圍裏面嘅行示威，爭取自由，反對動態清零政策。王婆婆喺香港中環悼念現場出現，仍然携帶著當年象徵雨傘革命嘅黃色小傘，大聲高呼“不要威權，要人權！


皇貞季，本名王禎，中國配音員、配音導演，北斗企鵝工作室創始人之一。主要為動畫與及遊戲作品配音，如動畫《十萬個冷笑話》嘅葫蘆娃、匹諾曹、王二，《博人傳》嘅宇智波佐助，遊戲《古劍奇譚二》嘅阿豪，《軒轅劍外傳穹之扉》嘅司空宇等。


後來，朝廷赦免咗李氏父子嘅罪，要李克用帶沙陀軍南下助戰，鎮壓自稱大齊皇帝嘅黃巢。中和三年，屢敗齊軍，黃巢退出長安，李克用被命為河東節度使，河東都做咗佢後來嘅根據地。中和四年，李克用再南下大敗齊軍，最後逼到黃巢喺狼虎谷自殺。


天祐四年，朱溫篡唐稱帝，建立後梁，改元開平。李克用重用返大唐嘅「天祐」年號，以復興唐朝為名，同後梁展開爭鬥。第二年，李克用死，仔李存勗繼位。後來，李存勗滅後梁、建後唐，李克用被追諡為武皇帝，廟號太祖。


李福林後生嗰陣，讀過幾年私塾，入過水師學堂，做過號兵。因為劫走衙門八萬兩銀元，俾衙門用一萬兩通緝，於是落草為寇，出入綠林。後來入咗同盟會，應孫中山之請去河內，參加過鎮南關起義。辛亥革命之後，佢喺廣州附近聚眾數千，稱為「福軍」。


一九二六年，廣州政變，李福林係廣東內留省國民政府委員之一，但向來唔開會。北伐嗰陣，第五軍主力留守廣州。一九二七年，李氏聯合張發奎，喺廣州反蔣介石，同年十二月，中國共產黨搞廣州暴動，李氏加以鎮壓。事後李福林解職回鄉，之後退隱以務農渡日。


一九三八年，日軍進攻廣東，試過用李福林收買廣東將領，意圖喺虎門登陸，進攻廣州。李話畀陳策知，將事轉告余漢謀，二人合演反間計，趁日軍登陸，擊斃數百。日軍攻佔香港後，李福林離港到重慶。及後返港，一九五二年病逝香港。


1913年至1917年，佢喺日本嘅早稻田大學讀書，1918年就喺北京大學圖書舘做主任，同時做埋經濟、歷史等系嘅教授，培養學生獨立自主、開放進步嘅思想精神，呢種思維同精神成為咗五四運動嘅重要力量。1921年6月3號喺新華門總統府請願嗰陣，俾人刺刀拮傷個頭。


同年7月23號到7月30號，同埋8月2號，佢有事所以冇參加到响上海同嘉興舉行嘅中國共產黨第一次全國代表大會。1923年6月12號到6月20號，佢出席咗喺廣州開嘅中國共產黨第三次全國代表大會。1924年1月20號到1月30號，佢又出席咗喺廣州召開嘅中國國民黨第一次全國代表大會。


喺崇基學院禮拜堂嘅聖壇兩旁，懸掛咗原大中華嘅十三間基督教大學嘅校徽木刻。呢「十三校徽」代表咗崇基學院嘅創立，係去繼承大中華十三間基督教大學嘅辦學使命。另外喺崇基行政樓側小廣場前，亦種植咗紫薇十三株做象徵。


喺1950年，中國大陸所有嘅基督教大學都先後畀中共當局接管咗，香港各基督教教會代表，認為需要喺香港創辦一間以中文為主嘅基督教高等學府，於是乎喺1951年10月創立咗崇基學院，以繼承返中國大陸既往嘅基督教大學悠久優良傳統嘅使命，並喺1955年依照返香港政府法例註冊成立。


學院校訓係「止於至善」，勉勵每一位同學，世事同人生皆難達至完美境界，必須不斷努力，以「圓滿」做永恆目標。同其他幾家書院唔同嘅，除咗學院本身嘅基督教背景，就係學院範圍內嘅禮拜堂同設有神學院。崇基禮拜堂更係喺香港大專界中獨有嘅座地式教堂。


李汝大，MH係斐濟駐香港名譽領事，香港自由黨成員，亦擔任香港中山學會副主席、香港孫文大成學會秘書長、中華民國華僑救國聯合總會理事等香港親台團體要職，喺老牌政團香港公民協會做社區關係及發展委員會主席，做過香港立法局議員同東區區議會議員。


李汝大1962年喺九龍華仁書院畢業，得當年香港中學會考第一名，同年入香港中文大學聯合書院歷史系，1966年畢業後入研究院深造，1968年攞到文學碩士學位。佢又有香港大學管理學文憑，膺選英國皇家文藝學院院士、美國加州南太平洋大學同華盛頓州西雅圖國際大學名譽博士。


李汝大畢業後喺香港嶺南學院教授翻譯同中外歷史3年。1970年任職浸會學院史地系，1971年喺香港中文大學校務處人事組做行政助理。1973年轉去理工學院教務處，1979年做該院課程部主任，兼任講師，後來做高級助理教務長。


李汝大一直積極參與成人教育工作，喺政府夜中學兼教4年，1975年創辦香港成人教育協會，出任會長，後來做榮譽會長。1985年至1988年做立法局民選議員。1986年建議香港實施夫婦分開評稅，係香港頭一位議員提出呢項建議。


李汝大喺1980年代爭取八八直選，並喺2000年香港立法會香港島地方選區補選時幫余若薇助選。後來慢慢脫離泛民主派，親近建制派陣營。李汝大先提名民建聯葉國謙參選立法會區議會功能界別，2011年又借出街板位置畀民建聯鍾樹根做宣傳，最後喺2014年加入自由黨，正式成為建制派一員。


《點五步》，係2016年香港電影，由陳志發執導，陳慶嘉、柯星沛監製，廖啟智、林耀聲、胡子彤、談善言、李悅瀚領銜主演。故仔改編自香港1980年代頭嘅第一支唐人少年棒球隊「沙燕隊」嘅成立，同埋第二年打贏日本隊嘅事跡。


李嘉係前香港無綫電視男藝員，1999年入行，之後拍過好多電視劇，比較有名嘅角色有2010年《巾幗梟雄之義海豪情》嘅黑木隆盛、2012年《護花危情》嘅熊勇同埋2016年喺電視劇《城寨英雄》嘅馮夏滿。佢亦曾經轉投過香港電視網絡拍劇。


李文靜籍貫內蒙古自治區集寧市，山西大同市出世，早年喺太原生活。山西大學畢業。1995年進入山西電視台擔任主持。2000年，李文靜通過考試進入中國中央電視台《新聞調查》節目組，做主持人。之後又主持過《軍情連連看》、《朝聞天下》、《媒體廣場》。


張震，原名張見生，係中國共產黨一位黨員兼共產主義戰士、無產階級革命家同軍事家，中國人民解放軍領導人，湖南岳陽平江人。1930年5月加入共青團，同年10月轉成中國共產黨員。1938年同新四軍一齊參加抗日戰爭，1953年參加抗美援朝。


2016年香港選舉委員會界別分組一般選舉喺2016年12月11號朝早七點半到夜晚上十點半舉行，目的係為咗選出1,034個人入選舉委員會，用嚟喺2017年香港特別行政區行政長官選舉選出第五屆行政長官。有466個委員透過自動當選或者當然委員身份入選舉委員會，唔使經過選舉產生。


上屆嘅選委會雖然由唐營人馬贏出居多，但係後嚟梁振英喺傳統親中陣營保送之下成功入閘，唐英年嘅大屋僭建醜聞更加令形勢逆轉，但係梁振英喺臨選舉之前又爆出同鄉事派、江湖人士食飯嘅「小桃園飯局」，不過仍然阻唔到梁振英當選。


梁振英喺執政5年期間，喺香港推行鷹派作風，激起民望反彈。而且，香港發生咗九二八傘運同魚蛋革命等等由泛民、本土派發起嘅民間反抗運動，又催生出香港本土派，提倡港中分隔，甚至香港獨立，梁振英被人笑係「港獨之父」。


後來政府又推動「DQ」議員嘅行為。由於佢行事作風強硬，搞到香港社會撕裂，唔止泛民主派有啲頂唔順佢，連帶有啲建制派都頂佢唔順，佢哋喺選委會選舉提出「ABC」口號，喺上屆提名過佢嘅選委人人自危，今屆都唔敢講支持邊個。


泛民主派推出「民主300+」，佢哋打住「ABC」嘅旗號，橫掃好多個界別嘅席位，成功達到超過300席嘅目標。另外唔少人都打住「ABC」嘅旗號攞到席位，但係表明係「ABC」嘅人始終佔少數，皆因好多個位都係界別入面「圍威喂」，自動當選。


劉備喺東漢桓帝延熹三年出世，嗰時政局動盪，州官割據，羣雄並起。劉備係漢景帝劉啟嘅玄孫、中山靖王劉勝嘅後人，算得上係漢室皇族嘅後裔，佢阿爺叫做劉雄，阿爸叫做劉弘，都做過官，不過兩個都早死。劉備自細就過著窮生活，同佢阿媽雙依爲命，靠賣草履織蓆為生。


黃巾之亂之後，劉備先後以客軍身份投靠過公孫瓚、陶謙、曹操、袁紹同埋劉表。207年三次去南陽臥龍崗請諸葛亮出山幫佢，史稱三顧草廬。208年劉表嘅二仔劉琮向曹操投降，駐守喺樊城嘅劉備帶同二千幾個步兵同十幾萬平民撤退到江陵，曹操於是派曹純帶五千精騎突襲江陵，劉備唯有轉守江夏。


後來佢同孫權結成聯盟，喺赤壁之戰大敗曹操。其後佢佔領咗荊州、益州，更親自統軍發起漢中之戰，打敗曹操，自封做漢中王。220年曹操二仔曹丕廢咗漢獻帝自立，漢朝滅亡，劉備亦喺下年喺成都稱帝，史稱蜀漢。同年佢為咗由東吳手上攞返荊州同埋為關羽報仇，出兵攻打東吳，結果大敗而歸，史稱彝陵之戰。


佢響唐朝乾寧二年二月四日出世，做過後唐明宗李嗣源同後晉高祖石敬瑭嘅部下。晉出帝升劉知遠做中書令，封佢做太原王，又封佢做北平王。947年，劉知遠喺契丹滅後晉之後響太原稱帝，國號漢，用番後晉天福年號，叫嗰年做天福十二年。


劉康係香港學生，效益主義者，民主港獨派政治人物、社運人士、作家、時事評論員，同時係香港效益主義黨主席、「劉康出版社」創辦者同埋前《明報》校園記者。因為個樣同余澎杉相似，而且都係持不同政見者，所以有「香港余澎杉」之稱。


劉康有時會就時事發表意見，佢嘅文章有刊登喺香港獨立媒體、立場新聞、本土新聞、眾新聞同埋其他媒體。劉康喺2017年同行政長官林鄭月娥合照嗰陣，展示「香港獨立」標語，抗議香港政府不斷打壓獨立運動同言論自由。


2001年10月10號，劉康喺香港西營盤贊育醫院出世。佢中學讀葵涌循道中學，而家係香港公開大學學生。劉康偨香港獨立支持者。2014年雨傘革命，令劉康開始關心公共事務，同埋支持喺香港實行民主制。2017年11月16號，劉康同行政長官林鄭月娥合照嗰陣，高舉「香港獨立」標語，抗議香港政府不斷打壓獨立運動同言論自由。


事後，葵涌循道中學校方警告劉康，同要求見家長，又表明，如果再喺林鄭月娥後面，舉「香港獨立」標語，就會記過。劉康覺得，示威係應有嘅表達權利，唔覺得當日抗議政府係有錯，又對校方不滿。劉康話，唔會驚受到打壓而放棄示威權，又計劃喺11月24號喺葵涌循道中學校外，派發宣傳香港獨立嘅單張。


11月24號，香港民族陣綫同學生動源喺葵涌循道中學門口，聲援劉康，同埋批評校方政治打壓，干預言論自由。同時，校方就以所謂安全理由，超過2小時禁止劉康離開學校。劉康批評，校方做法匪夷所思。雖然受到校方阻攔，而劉康喺呢日依然有同一啲人喺學校門口，抗議校方。


2017年12月，親中人士響立法會提出修改議事規則期間，劉康畀人發現響連儂牆有未組裝完成、又都未上匣嘅BB彈槍而畀人拉咗。2018年4月，佢被控告「藏有仿製火器罪」，劉康唔認，但最後法官響四個月之後判佢有罪，9月12號判佢18個月感化令，並且要參加心理輔導。


旁聽嘅青年新政召集人梁頌恆話對判決好失望，話「一個中學生帶BB彈槍都畀人判感化，如果係咁，咁全香港嘅學生咪要坐監」。2019年6月，劉康提出要上訴，同年7月高等法院裁定劉康上訴得直，罪名唔成立。劉康話呢個係啱嘅裁決，批評檢控係政治打壓。


之後律政司曾經要求重審，劉康知道咗就批評律政司死纏爛打，覺得律政司係出於佢嘅政治立場而打壓佢。高等法院響8月拒絕咗律政司，高院覺得BB彈槍只不過係一支可以響普通玩具鋪以幾十蚊就買到嘅野，響公義上講唔通。


2020年6月，因為國安法頒佈之後可能會畀人迫害，所以佢去英國尋求政治庇護。佢話，依家響英國有政府支持，三餐溫飽，唔使驚人身安全冇保障，雖然政治庇護未獲批，但係佢希望獲批之後可以響英國讀書，並且佢唔會放棄政治主張。


劉業強係香港賽馬會會員，早喺香港主權移交之前，已經開始擁有自己嘅名下馬匹，當中包括「強人」、「知己知彼」、「好知己」、「驌龍」、「騂龍」、「翠龍」、「疾風勁草」、「好日子」、「精彩日子」、「精彩小子」、「精彩京城」、「精彩傳奇」、「友好日子」、「超好日子」、「超勁日子」、「勝風」、「東來神駒」、「特駒聯盟」等等。


雖然示威者質疑劉澤基濫用暴力，但係中國大陸就好欣賞佢嘅行為。跟住佢食住個勢開微博，吸引幾十萬個大陸網民追蹤，官方媒體多次訪問佢，而佢更獲官方邀請出席慶祝中華人民共和國成立70周年大會。佢亦多次自稱自己係劉備嘅後裔。


劉澤基曾經喺訪問表示，佢同太太決定將佢哋仔女送去深圳嘅國際學校就學，因為佢覺得香港教育有好大問題，仔女大咗之後會知道自己係中國人，要鍾意自己嘅國家。唔似香港某啲後生仔咁樣，有知識而無正確嘅價值觀，喺佢心目中相當於「廢人」。


」。但後來證實咗，佢只係喺選舉事務處網站攞咗數據放落去Excel，由於當選人嘅票數後面會打「*」號，所以唔會直接加埋。而選舉事務處官方網站會詳細列明各參選人嘅得票，並於當選人嘅所得票數後附加「*」，以資識別。


去到2019年11月27號，親中派議員田北辰喺立法會大會會議不點名指有公務員公開喺微博造謠，指區議會選舉有一半廢票，挑撥中港人民感情，問公務員事務局局長羅智光知唔知，羅智光就只係話，就現時機制，公務員嘅行為同操守要根據《公務員守則》，有違規嘅話有關部門嘅管理層會跟進，佢唔會就個別事件評論。


2016年4月1號晚，即係亞洲電視免費電視牌嘅最後一日，本港台最後一個播嘅節目係羅霖有份出鏡嘅《Miss Asia 25th 葡萄牙瑰麗巡迴》，當佢講到女人喺每個階段「都應該要獨立，特別係經濟獨立」嗰陣，廣播就即刻斷咗，做咗亞視本港台最後一個出鏡嘅人。


劉純燕，主持名金龜子，曾用主持名小角丫，北京人，祖籍四川。1986年喺北京廣播學院播音專業畢業，1991年加入央視做兒童節目主持人而出名，2013年同小鹿姐姐、鞠萍、董浩、月亮姐姐喺春晚唱咗《祝願歌》，2015年試過喺中國中央電視台春節聯歡晚會入面幫「陽陽」角色配過音。


2008年為止，大約有22萬人姓樓，係中國總人口嘅0.018%，所以佢做咗中國第269最常見嘅姓氏。樓氏人口嘅分佈好唔平均，主要喺中國東部沿海嘅浙江省，重有上海市、廣西壯族自治區同埋江西省。喺宋朝嗰陣，有大約7萬人姓樓，而浙江已經有好大嘅樓氏人口。


後生嗰陣勤學，拜譙周為師，當時同輩話佢同李密好似子游同子夏、文立係顏回、羅憲係子貢，之後做蜀漢觀閣令史，佢唔順當時權臣黃皓，周時被朝廷怒同降職，蜀漢滅亡之後入晉，畀羅憲推薦自己，張華睇重自身才華就被佢舉孝廉，任佐著作郎，補陽平令。


同埋蜀漢名臣出身嘅王崇、壽良、李密、李驤同杜烈係親密關係，畀人話係梁、益兩州有代表性嘅俊傑，入晉後各個開始陌生同唔啱，陳壽同壽良、李驤嗌到互相誣衊，都畀杜烈嚴厲批評，得一個王崇溫和嗻，不分彼此，仲同大家保持親密。


但陳壽係《三國志》作者，所以呢講法唔足確切證據。有人信丁儀遺孀嘅著作《寡婦賦》嘅「抱弱子以自慰」一話，認為丁氏兄弟同男性被殺，但係未必牽連男嗣。呢個講法係存疑嘅，因為《寡婦賦》未必係丁儀遺孀所作嘅，講嘅都未必係丁儀遺孀。


陳幼南同老頭陳偉南係香港親中陣營人士，喺香港修例風波期間，佢曾經話，唔理解點解年輕示威者要咁做，又批評好多人對中國唔理解。佢又支持北京未經諮詢或香港人同意而強行訂立，引起泛民主派一致爭議嘅《香港國家安全法》，並率領一啲潮屬社團喺十幾個主要國家登報支持香港政府。


雅居樂係中國大陸嘅上市公司，1985年成立，總部喺廣東廣州天河區珠江新城華夏路39號。間嘢主要做房地產開發同酒店、物業為主。而家喺廣州、中山、佛山、河源、惠州、上海、南京、常州、南通、揚州、無錫、鎮江、杭州、寧波、滁州、成都、西安、重慶、鄭州、海南、雲南、瀋陽同天津、香港等城市、地區都有佢嘅相關業務。


間嘢喺1985年成立，初期喺中山市三鄉鎮搞傢俬業務為主。直到1992年，因為嗰時開始啟動住房制度改革，公司亦轉型兼踏入房地產業務。後嚟發展得好快，唔單止喺中國大陸卌幾個城市有佢嘅房地產業務，重同時喺酒店同物業行搞管理。


陳智燊係香港男藝人，細個響英國住，識講英文、廣東話、國語、法文同拉丁文。佢係無綫電視前經理人合約男藝員，喺明珠台節目《港生活‧港享受》主持，亦都拍過幾套電視劇，當中處境劇《誰家灶頭無煙火》第一次做男主角。